Amilla nasfu vanee nurakkaluge thereygai: Sirisena | Mihaaru\nހަތަރު މީހަކަށް މަރުގެ އަދަބު ދިނުމުގެ ލިޔުމުގައި ސިރިސޭނާ ވަނީ ސޮއިކުރައްވާފައި. --ފޮޓޯ:އޭއެފްޕީ\n04 ޖުލައި 2019 - 11:566comments\nއެމަނިކުފާން ވިދާޅުވީ އަމިއްލަ ހަށިކޮޅަށް ނުރައްކާ ކުރިމަތިވަމުންދާ ކަމަށް ބުނެ އިންޓަލިޖެންސް އެޖެންސީތަކުން ވެސް އެމަނިކުފާނަށް އަންގާފައިވާ ކަމަށެވެ.\nސިރިސޭނާ އަށް ނުރައްކާ ބޮޑުވެފައި ވަނީ ޑްރަގުގެ ކުށްވެރިންނަށް މަރުގެ އަދަބު ދޭން ނިންމެވުމުންނެވެ. ހަތަރު ކުށްވެރިއަކަށް މަރުގެ އަދަބު ދިނުމުގެ ލިޔުމުގައި ސިރިސޭނާ ވަނީ މިދިޔަ ހަފުތާގައި ސޮއި ކުރައްވައިފަ އެވެ. އެކަމާ ގުޅިގެން ބައިނަލްއަގުވާމީ ގޮތުންނާއި ގައުމުގެ އެތެރޭން ސިރިސޭނާ އަށް ދަނީ ފިއްތުންތައް ކުރިމަތިކުރަމުންނެވެ.\nބޮޑު ވަޒީރު ރަނިލް ވިކްރަމަސިންހަ ވަނީ ލަންކާގައި މަރުގެ އަދަބު ދިނުމާ ދެކޮޅު ކަމަށް ވިދާޅުވެފަ އެވެ. ކުރީގެ ރައީސް މަހިންދާ ރާޖަޕަކްސާ އާއި ޕާލަމެންޓުގެ ގިނަ މެންބަރުން ވެސް އެކަމާ ދެކޮޅު ހައްދަވާ ކަމަށް ރަނިލް ވިދާޅުވި އެވެ.\nލަންކާގައި މަރުގެ އަދަބު ދިނުން ހުއްޓުވުމަށް ސުޕްރީމް ކޯޓަށް ވަނީ 10 ޕެޓިޝަން ހުށަހަޅައިފަ އެވެ.


Dr. Shaheem aaeku roadhaige dharuma: Roadha ah dheefaivaa isskan\nޑރ. ޝަހީމާއެކު ރޯދައިގެ ދަރުމަ: ރޯދައިގެ މުހިންމުކަން\nރޯދަ މަހަކީ އަޅުކަމުގެ މައްސަރެވެ. މިއީ އަގީދާ ވަރުގަދަކޮށް ނަފުސު ތޯހިރުކުރުމަށް ލިބޭނެ ރަނުގެ ފުރުސަތެކެވެ. ދީނީ އިލްމްވެރިންގެ އަގުހުރި ނަސޭހަތްތަކުގެ ބަސް އަހައިގެން އަމަލުތައް އިސްލާހު ކުރަންވީ ވަގުތަކީ މިއެވެ.\n"އަވަސް" ގެ ކިޔުންތެރިންނަށް މި މާތް މައްސަރާ އެކު މި ހަދިޔާކުރާ "ރޯދައިގެ ދަރުމައިގެ" ވީޑިއޯ ސީރީޒް އަކީ ރާއްޖޭގެ އިސްލާމިކް ޔުނިވަސިޓީގެ ޗާންސެލަރު، ޑރ. މުހައްމަދު ޝަހީމް އަލީ ސައީދުގެ އަގުހުރި ނަސޭހަތްކޮޅެކެވެ. މި ރޯދަ މަސް ނިމެންދެން ކޮންމެ ދުވަހަކު ޝެއިހްގެ އަގުހުރި ނަސޭހަތްކޮޅެއް ތިޔަ ކިޔުންތެރިންނަށް ގެނެސްދޭނެ އެވެ. ރޯދަ މަހުގެ ތަހުނިޔާއާ އެކު، މި ސީރީޒް މި ފަށަނީ، އިސްލާމްދީންގައި ރޯދަޔަށް ދީފައިވާ މުހިންމު ކަމުން އެވެ.\nއިސްލާމްދީނުގައި ރޯދައަށް ދީފައިވާ އިސް ކަމަކީ ކޮބައި ހެއްޔެވެ؟\nރޯދަ މަހަކީ އިސްލާމްދީނުގައި ވަރަށް މަތިވެރި މަގާމެއް މާތްﷲ ވަރަށް ދެއްވާފައިވާ މައްސަރެކެވެ. ކީރިތި ޤުރުއާންގައި މާތް ﷲ ވަނީ ރޯދަ މަހަށް ތައުރީފްގެ ބަސް އިއްވާފަ އެވެ.\nރަމަޟާން މަހުގަ މާތް ﷲ މުސްލިމުންގެ މައްޗަށް ރޯދަ ފަރުޟު ކުރައްވާފައިވަނީ، މުސްލިމުން މާތް ﷲ އަށް ތަގުވާވެރިވުމަށްޓަކަ އާއި ކިޔަމަންތެރިކަން އަދާކުރުމަށްޓަކަ އެވެ. ރަސޫލާ މުހައްމަދު صلى الله عليه وسلم ވަނީ ރޯދަ ހިފާ މީހާގެ ފާފަ ފުއްސަވާނެ ކަމަށް ހަދީޘް ކުރައްވާފަ އެވެ.\nއެހެންކަމުން މި ކުރިމަތިލަނީ ބަރަކާތްތެރި މޫސުމަކާ އެވެ. ވަރަށް މާތް ދުވަސްތަކާ އެވެ. މި ދުވަސްތަކުގައި ކުރާ ހެޔޮ އަމަލުގެ ސަވާބާއި ދަރުމަ، އެހެން މައްސަރުތަކުގަ ކުރާ ހެޔޮ އަމަލުތަކުގެ ސަވާބާއި ދަރުމައަށްވުރެ މާތްﷲ އިތުރުކޮށްދެއްވަ އެވެ.\nރަމަޟާން މަހަކީ ސުވަރު ގޭގެ ދޮރުކޮޅުތައް ހުޅުވި، ނަރަކައިގެ ދޮރުތައް ބަންދުވާ މައްސަރެކެވެ. ސައިތާނުން ބަންދުކުރެވެ އެވެ. އަދި ބަރަކާތްތެރި ރެއެއް އެ މައްސަރުގައި ހިމެނެ އެވެ. އެއީ، ލައިލަތުލްގަދުރުވި ވިލޭ ރޭ އެވެ. އެ ރޭގެ އިންތިޒާރުގައި މުސްލިމުން މަސައްކަތް ކުރަންޖެހެ އެވެ. އެ ރޭ ހާސިލުކުރުމަށް މަސައްކަތް ކުރަންޖެހެ އެވެ. އެ ރެއަކީ 1،000 މައްސަރަށްވުރެ ހެޔޮކަން ބޮޑުވެގެންވާ ރެއެކެވެ.\nއެހެންކަމުން ރަމަޟާން މަހަށް ކުރިމަތިލާންވީ ސާފު ހިތަކާއެކު އެވެ. ހެޔޮ އަމަލުތައް ކުރުމަށް ތައްޔާރުވެގެންނެވެ. އެކަމަށް އަޒުމު ކަނޑައަޅައިގެންނެވެ.\nރޯދަ މަހާ ރޯއްޖާ ރޯދައިގެ ދަރުމަ\nރޯދައިގެ ދަރުމަ: ހާރު ވީހާވެސް ފަތިހާ ކައިރި ކުރޭ!\nސާފުކޮށްދީ: އަޑީ ދައުލަތަކީ ކޮން ވާހަކައެއް؟


ހުޅުމާލެ ހޮސްޕިޓަލަށް ބޭނުންވާ ޖެނެރަލް ކޮންސިއުމަބަލަސް ސަޕްލައިކޮށްދޭނެ ފަރާތެއް ހޯދުން\nމިހޮސްޕިޓަލަށް ބޭނުންވާ ޖެނެރަލް ކޮންސިއުމަބަލްސް ސަޕްލައިކޮށްދޭނެ ފަރާތެއް ހޯދަން ބޭނުންވެއެވެ. މިކަމަށް ޝައުޤުވެރިވާ ފަރާތްތަކުން 26 އޮކްޓޯބަރ 2020 ވާ ހޯމަ ދުވަހުގެ 11:00 ގެ ނިޔަލަށް، އީމެއިލްގެ މެދުވެރިކޮށް ރެޖިސްޓަރ ކުރެއްވުން އެދެމެވެ.\nބީލަމުގައި ބައިވެރިވުމަށް، މިއިޢުލާނާއެކު އެޓޭޗްކުރެވިފައިވާ "ބީލަން ރަޖިސްޓްރީ ފޯމް" ފުރިހަމަކޮށް 26 އޮކްޓޯބަރ 2020 ވާ ހޯމަ ދުވަހުގެ 11:00 ގެ ކުރިން [email protected] އަށް މެއިލް ކުރައްވަން ވާނެއެވެ.\nމިމަސައްކަތާއިގުޅޭ މަޢުލޫމާތު ކަރުދާސް، ޖެނެރަލް ކޮންސިއުމަބަލް ލިސްޓް، އަދި އަގު ހުށަހަޅާ ޝީޓް މި އިޢުލާނާއެކު އެޓޭޗް ކުރެވިފައިވާނެއެވެ.\nމިއިއުލާނާއި ގުޅޭގޮތުން އެއްވެސް އިތުރު މައުލޫމާތެއް ސާފުކުރައްވަން ބޭނުންފުޅުވެވަޑައިގަންނަވާނަމަ 08 ނޮވެމްބަރ 2020 ވަނަ ދުވަހުގެ 14:00 ކުރިން [email protected] އަށް މެއިލްކޮށްދެއްވުން އެދެމެވެ.\n09 ނޮވެމްބަރ 2020 ވަނަ ދުވަހުގެ ހެނދުނު 11:00 ގައި ހުޅުމާލެ ހޮސްޕިޓަލް ގެ މީޓިންގ ރޫމުގައި އޮންނާނެއެވެ. އަންދާސީ ހިސާބު ހުށަހަޅާނީ މިހޮސްޕިޓަލުންދޭ މައުލޫމާތު ޝީޓާއި އެއްގޮތަށެވެ.\nއިތުރު މަޢުލޫމާތު ހޯދެވުމަށް ގުޅުއްވާނީ:\nފޯން: 3350111 / 3350113\nއީ-މެއިލް: [email protected] ވެބްސައިޓް: www.hmh.gov.mv ފޯން: +960 3350147 /+960 3350111\nސުންގަޑި: 26 އޮކްޓޫބަރު 2020 1100\n- ރެޖިސްޓްރޭޝަން ފޯމު\n- އިންފޮމޭޝަން ޝީޓް\n- ޖެނެރަލް ކޮންސިއުމަބަލް ލިސްޓް\n- އަގު ލިސްޓް


vnews - Modi balikuran idhikolhu varugadha2party coalition hadhaifi\nއާންމު އިންތިޚާބުގައި މޯދީގެ ބީޖޭޕީ ބަލިކުރަން އިދިކޮޅު ވަރުގަދަ ދެޕާޓީއެއް ކޯލިޝަން ހަދައިފި\nކުމާރީ މަޔާވަތީއާއި އަޚިލޭޝް ޔާދާވް (ވ) ލަކްނޫގައި މިއަދު ޕްރެސް ކޮންފަރެންސެއް ބާއްވަނީ:\nއަންނަ މެއިމަހު އިންޑިއާގައި ބާއްވާ އާންމު އިންތިޚާބުގައި ބޮޑުވަޒީރު ނަރެންދުރަ މޯދީ ބަލިކުރުމަށްޓަކައި އިންޑިއާގެ އިދިކޮޅު ދެ ޕާޓީއެއް ކޯލިޝަން ހަދައިފިއެވެ.\nމޯދީ ބަލިކުރަން ކޯލިޝަން ހަދާފައިވަނީ ސަރަހައްދީ ވަރުގަދަ ދެ ޕާޓީ ކަމަށްވާ ސަމާޖްވާދީ ޕާޓީއާއި، ބަހޫޖާން ސަމާޖް ޕާޓީއެވެ.\nމިދެ ޕާޓީއަކީވެސް އިންޑިއާގެ ސިޔާސީ މައިދާނުގެ އެންމެ ނާޒުކު ސްޓޭޓް ކަމަށްވާ އުއްތަރް ޕްރަދޭޝްއަށް ނިސްބަތްވާ ދެ ޕާޓީއެވެ.\nއުއްތަރް ޕްރަދޭޝްއިން އެކަނިވެސް އިންޑިއާގެ މައި ޕާލެމްޓް ދަށުގެއަށް 80 މެމްބަރުން ފޮނުވައެވެ. އަދި ސްޓޭޓަށް ނިސްބަތްވާ9ކެބިނެޓް މިނިސްޓަރުން މައި ސަރުކާރުގައި ތިއްބަވައެވެ.\nއެ ސްޓޭޓްގައި މިހާރު ވެރިކަންކުރަނީ ބީޖޭޕީންނެވެ.\nއުއްތަރް ޕްރަދޭޝްގެ ވެރިރަށް ލަކްނޫގައި މިއަދު ބޭއްވި ނޫސްވެރިންގެ ބައްދަލުވުމެއްގައި ސަމާޖްވާދީ ޕާޓީގެ ލީޑަރ ޒުވާން އަޚިލޭޝް ޔާދާވްއާއި، ބަހޫޖާން ސަމާޖް ޕާޓީގެ ލީޑަރ ކުމާރީ މަޔާވަތީ ވިދާޅުވީ، އާންމު އިންތިޚާބުގައި މައި ޕާލަމެންޓްގެ 76 ދައިރާއަކަށް އެ ކޯލިޝަނުން ވާދަކުރާނެ ކަމަށެވެ.\n"މިއަދުގެ މި ޕްރެސް ކޮންފަރެންސަކީ، ކުރިއަށްއޮތް ދުވަސްތަކުގައި މޯދީއާއި، ވެރިކަންކުރާ ބީޖޭޕީގެ ލީޑަރ އަމިތު ޝާހްއަށް ރޭގަނޑުގެ ނިދި ގެއްލިވަޑައިގަންނަވާނެ ކަންތައްތަކުގެ ތެރެއިން އެއްކަމަށް ވެގެންދާނެ" ބީއެސްޕީގެގެ ވެރިޔާ މަޔާވަތީ ވިދާޅުވިއެވެ.\nކުމާރީ މަޔާވަތީއަކީ އިންޑިއާގެ މުޖުތަމައުގައި އެންމެބޮޑު ނިކަމެތިކަމެއްދީ، އެކަހެރިކޮށް "ނަޖިސް" ބައެއްގެ ގޮތުގައި ދެކޭ ދާލިތު ނަސްލުގެ ބޭފުޅެކެވެ.\nކުމާރީ މަޔާވަތީއަކީ އުއްތަރް ޕްރަދޭޝްގެ ކުރީގެ ޗީފް މިނިސްޓަރުވެސް މެއެވެ. އަދި އޭނާއަކީ ދާލިތު ދަރިކޮޅުގެ އެތައް މިލިއަން މީހުންގެ މެދުގައި ވަރަށް މަގްބޫލް ޝަޚްސިއްޔަތެއްވެސް މެއެވެ.\nމަޔާވަތީގެ ބަހޫޖާން ސަމާޖް ޕާޓީއާއި، ސަމާޖްވާދީ ޕާޓީއާ ދެމެދު ހެދި ކޯލިޝަން މަޔާވަތީ މިއަދު ސިފަކުރެއްވީ، އިންޑިއާގެ ސިޔާސީ މައިދާނަށް އަންނާނެ އާ އިންގިލާބެއްގެ ގޮތުގައެވެ.\nއެދެ ޕާޓީއަށް އުއްތަރް ޕްރަދޭޝްގެ ނިކަމެތީންގެ މެދުގައި އޮތް ތާއީދުގެ ބޮޑުކަމުން މި ކޯލިޝަން އިންޑިއާގެ ބައެއް މުހައްލިލުން ސިފަ ކުރައްވާފައިވަނީ "ކިލަރ އެލަޔަންސް" ގެ ގޮތުގައެވެ.\nމަޔާވަތީއާއި، އަޚިލޭޝްވެސް މިއަދުގެ ނޫސްވެރިންގެ ބައްދަލުވުމުގައި ވިދާޅުވެފައިވަނީ، އެދެ ބޭފުޅުން އެކަތިގަނޑެއްގެ ގޮތުގައި ނުކުމެވަޑައިގެންނެވީ، ބީޖޭޕީން އިންޑިއާގެ އެކި މުޖުތަމައުތަކާއި، ދަރިކޮޅުތަކުގެ މެދުގައި ފަތުރާފައިވާ ބޭއިންސާފާ ކުރިމަތިލެއްވުމަށްޓަކައި ކަމަށެވެ.\nއިންޑިއާގައި ދާދިފަހުން ބޭއްވި ބައެއް ސްޓޭޓްތަކުގެ އިންތިޚާބުގައިވެސް ބީޖޭޕީއަށް ވަނީ ބޮޑު ނާކާމިޔާބީއަކާ ކުރިމަތިވެފައެވެ.\nއެހެން ނަމަވެސް، ބޮޑުވަޒީރު މޯދީ ވިދާޅުވެފައިވަނީ، އާންމު އިންތިޚާބުގައި ބީޖޭޕީން ރަނގަޅު ނަތީޖާއެއް ހޯދާނޭކަމުގެ އުންމީދު އެބައޮތް ކަމަށެވެ.\nއެކަމަކު،ރިޕޯޓްތައް ބުނާގޮތުން، ވަޒީފާތައް އިތުރު ކުރުމާއި، ރަށްފުށުގެ ރައްޔިތުންގެ އުދާސްތައް ފިލުއްވައި ދެއްވުމުގައި ބޮޑުވަޒީރު މޯދީ ނާކާމިޔާބުވެވަޑައިގެންފައި ވުމާއެކު ކުރިއަށްއޮތް އިންތިޚާބަކީ ބީޖޭޕީއަށް ގޮންޖެހުންބޮޑު އިންތިޚާބަކަށް ވާނެއެވެ.\nމިހާރު މަސްރަހް ފެންނަގޮތުން ޕާލަމެންޓް އިންތިޚާބުގައި އިދިކޮޅު މައި ޕާޓީ ކަމަށްވާ ކޮންގްރެސް ޕާޓީ ބޮޑެތި ކުރިއެރުންތަކެއް ހޯދާނޭ ކަމަށްވެސް ބެލެވެން ފަށާފައި ވެއެވެ.


Raajje anna meehun balaa faas kurun Customun varugadha koffi | Mihaaru\nކަސްޓަމްސްގެ މުވައްޒަފަކު، ރާއްޖެ އައި ޓޫރިސްޓެއްގެ ދަބަސް ފާސް ކުރަނީ، ކަސްޓަމުން ވަނީ ރާއްޖެ އަންނަ މީހުންގެ ކަންކަން ބެލުމަށް ޒަމާނީ ވަސީލަތްތަކެއް ގާއިމުކޮށްފައި. - ފޮޓޯ: ހުސެއިން ވަހީދު/ މިހާރު\nރާއްޖެ އަންނަ މީހުން ބަލައި ފާސްކުރުން ކަސްޓަމުން ވަރުގަދަކޮށްފި\n05 މާޗް 2017 - 19:44 20 comments\nކަސްޓަމުން ވަނީ އެއާޕޯޓަށް އަންނަ މީހުންގެ ތެރެއިން އިތުރަށް ބަލަން ޖެހޭ ކަމަށް ކަސްޓަމްސްގެ މުވައްޒަފުންނަށް ފެނިއްޖެ ހާލަތެއްގައި މީހުން ބަލައި ފާސް ކުރުމަށް ހާއްސަ ބޮޑީ ސްކޭނާއެއް ބަހައްޓައިފަ އެވެ. އަދި ރާއްޖެ އަންނަ މީހުންގެ ހަރަކާތްތައް ބެލުމަށް ކެމެރާތަކެއް ހަރުކޮށްފަ އެވެ.\nނޫސްވެރިންނާ ވާހަކަ ދައްކަވަމުން ޗީފް ކަސްޓަމްސް އޮފިސަރު މުހައްމަދު އަފްޒަލް ވިދާޅުވި ގޮތުގައި ބޮޑީ ސްކޭނާ މެޝިނަކީ ހަލުވިކަމާއެކު އެމީހެއްގެ ހަށިގަނޑު ބަލައި ފާސް ކުރެވޭނެ ޒަމާނީ ވަސީލަތެކެވެ. މިދިޔަ އޮކްޓޯބަރު މަހު ގާއިމު ކުރި މެޝިނުން ކަސްޓަމްސްގެ މަސައްކަތްތައް ހަރުދަނާވި ކަމަށް އޭނާ ވިދާޅުވި އެވެ.\n"މި މެޝިން ބޭނުންކޮށްގެން މީހާގެ ހަށިގަނޑު ވަރަށް އަވަހަށް ބެލޭނެ، ކުރިން ތުހުމަތުކުރެވޭ މީހަކު މާލެ ފޮނުވައިގެން ސްކޭން ކުރަންވީމަ އެތައް ވަގުތުތަކެއް ހޭދަވޭ،" އަފްޒަލް ވިދާޅުވި އެވެ.\nކަސްޓަމްސް އިން ބުނީ މިދިޔަ އޮކްޓޯބަރު މަހުގެ ތެރޭގައި މެޝިން ގާއިމު ކުރި ފަހުން ތިން މީހެއްގެ ހަށިގަނޑު ބަލައި ފާސް ކުރިއިރު، ގިނަ އަދަދެއްގެ މަސްތުވާތަކެތި ހޯދާފައިވާ ކަމަށެވެ.\nކަސްޓަމުން ދަނީ ރާއްޖެއަށް އަންނަ މީހުންގެ ހަރަކާތްތައް ބެލުމަށް ސަވައިލެންސް ޔުނިޓެއް ގާއިމުކޮށް، އެރައިވަލް ޓާމިނަލްގެ އެކި ހިސާބުތަކުގައި ކެމެރާ ހަރުކޮށްފަ އެވެ. އަދި ކަސްޓަމްސްގެ މުވައްޒަފުން ދަނީ ރާއްޖެއަށް އަންނަ މީހުންގެ ކަންކަން ވަރަށް ގާތުން ބަލަމުންނެވެ.\nއަފްޒަލް ވިދާޅުވި ގޮތުގައި ފްލައިޓުން ފައިބައިގެން ޓާމިނަލުން ނުކުތުމާ ހަމައަށް އެ މީހުންގެ ހަރަކާތްތައް ދާނީ މޮނިޓާ ކުރެވެމުންނެވެ. އަދި އެއްވެސް މީހެއްގެ ފަރާތުން ޝައްކުވާ ކަމެއް ފެނިއްޖެނަމަ، އެ މީހަކު ބަލައި ފާސް ކުރާނެ ކަމަށް އޭނާ ވިދާޅުވި އެވެ.\nކަސްޓަމުން ބުނި ގޮތުގައި އަލަށް ގެނައި ބަދަލުގެ ސަބަބުން ރާއްޖެއަށް އަންނަ މީހުންނަށް ލަގެޖް ނުވަތަ ފޮށިތައް ލިބޭނީ ސްކޭން ކުރުމަށް ފަހު އެވެ. އަދި އެއްވެސް ފޮއްޓެއްގައި ގޮތް ނޭނގޭ އެއްޗެއް ހުރި ކަމުގައިވަނީނަމަ، ކަސްޓަމްގެ ހާއްސަ ސްޓިކާ އެއް ޖަހަ އެވެ.\nމީގެ އިތުރުން ހާއްސަ ސްޓިކާ ޖަހާފައި ހުންނަ ތަކެތި އިތުރަށް ބަލައި ފާސް ކުރަން ރެޑް ޗެނަލެއް ގާއިމުކޮށްފައިވާ ކަމަށް ކަސްޓަމުން ބުންޏެވެ. އެ ގޮތުން ބިދޭސީއަކު ރާއްޖެ އެތެރެކުރުން މަނާ އެއްޗެއް އެތެރެކޮށްފިނަމަ، އެ ހިފަހައްޓާނެ ކަމަށާއި ދިވެއްސަކު އެތެރެކޮށްފިނަމަ، އަޅަން ޖެހޭ ފިޔަވަޅުތައް އަޅާނެ ކަމަށް ކަސްޓަމުން ބުންޏެވެ.\nމަސްތުވާތަކެތި އަތުލައިގަތުމަށް ކަސްޓަމުން މިދިޔަ އަހަރުގެ ތެރޭގައި ހިންގި ތަފާތު އޮޕަރޭޝަންތަކުގައި 57 ކިލޯއަށް ވުރެ ގިނަ މަސްތުވާތަކެއްޗާއެކު ގިނަ ބަޔަކު ހައްޔަރު ކުރި އެވެ. އަދި ރާއްޖެ އެތެރެ ކުރަން މަސައްކަތް ކުރި 20،000 އަށްވުރެ ގިނަ ބަނގުރާ ފުޅި ވަނީ އަތުލައިގެންފަ އެވެ.\nއިތުރު ލިޔުންތައް މަސްތުވާތަކެތި ކަސްޓަމްސް ވެލާނާ އިންޓަނޭޝަނަލް އެއާޕޯޓް


ޖަމްއިއްޔާތަކުގެ ޤާނޫނާ ބެހޭގޮތުން މަޝްވަރާކުރުމަށް ބާއްވާ މަސައްކަތު ބައްދަލުވުން ފަށައިފި\nޖަމްޢިއްޔާތަކުގެ ޤާނޫނު އެކުލަވާލާ އެޓާނީޖެނެރަލް އޮފީހަށް ފޮނުވުމުގެ ކުރިން ކަމާގުޅޭ ދާއިރާތަކާއެކު ބާއްވާ މަސައްކަތު ބައްދަލުވުން މިނިސްޓްރީ އޮފް ހޯމްއެފެއާޒުން މިއަދު ފަށައިފިއެވެ. މިމަސައްކަތު ބައްދަލުވުން އިފްތިތާޙްކޮށްދެއްވީ ޖަމްޢިއްޔާތަކުގެ ރަޖިސްޓްރަރ މިނިސްޓްރީ އޮފް ހޯމް އެފެއާޒްގެ ސްޓޭޓް މިނިސްޓަރ އަލްފާޟިލް ޔޫސުފް ޢަބްދުލް ޣަފޫރުއެވެ.\nމި ބައްދަލުވުމުގެ މައިގަނޑު މަޤްސަދަކީ ޖަމްޢިއްޔާތަކާ ބެހޭ ގާނޫނު އިޞްލާޙުކޮށް ވީހާވެސް ފުޅާދާއިރާއެއްގައި ޖަމްއިއްޔާތަކަށް ހަރަކާތްތެރިވެވޭނެ މަގު ފަހިކޮށްދިނުމެވެ. ޖަމްޢިއްޔާތަކުގެ ޤާނޫނު އެކުލަވާލުމުގެ މަސައްކަތްކުރެވުނީ ޔޫއެންޑީޕީގެ އެހީތެރިކަމާއެކުގައެވެ.\nމިބައްދަލުވުމުގައި ކަމާގުޅޭ ދާއިރާތަކުން ބޭފުޅުން ބައިވެރިވެ ވަޑައިގެންނެވިއެވެ. މިގޮތުން ޖަމްޢިއްޔާ ތަކުގެ އިތުރުން މިނިސްޓްރީ އޮފް ފިނޭންސް، މޯލްޑިވްސް މަނިޓަރީ އޮތޯރިޓީ، މޯލްޑިވްސް އިންލެންޑް ރެވެނިއު އޮތޯރިޓީ، ހިއުމަންރައިޓްސް ކޮމިޝަން އޮފް ދަ މޯލްޑިވްސް އަދި މޯލްޑިވްސް ޕޮލިސް ސަރވިސްއިން ބޭފުޅުން ބައިވެރިވެ ވަޑައިގެންނެވިއެވެ. މިބައްދަލުވުން އޮތީ ކަސްޓަމްސް ބިލްޑިންގްގައެވެ.


Emme fahu vindhaaa jehendhen, ge kaamiyaabeege sirrakkee kobaa?\n"އެންމެ ފަހު ވިންދާ ޖެހެން ދެން" ހޯދި ކާމިޔާބީގެ ސިއްރަކީ ކޮބާ؟\n"އެއީ ކޮބައިކަމެއް ނޭނގޭ ބުނެދޭކަށް. ފިލްމުގެ ކާމިޔާބީގެ ސިއްރު ހޯދަން ދިރާސާކުރަމުން މި ދަނީ. ފިލްމު ބަލަން ދާ އަދި ފިލްމު ބެލި މީހުންނާ ވެސް ސުވާލުކުރަމުން މި ދަނީ،" އޮލިމްޕަހުގައި ކާމިޔާބު ޝޯތަކެއް ދެއްކުމަށް ފަހު ވަދާއީ ޝޯތަކަށް ޓިކެޓް ވިއްކަމުން އަންނަ ދިވެހި ފިލްމު "އެންމެ ފަހު ވިންދާ ޖެހެންދެން" ގެ ޕްރޮޑިއުސަރު މުހައްމަދު އަލީ އޭނާގެ ފިލްމުގެ ކާމިޔާބީއާ ބެހޭ ގޮތުން ބުނީ މިހެންނެވެ.\nއިތުރަށް އޭނާ ބުނީ ފިލްމުގެ ވިޔަފާރި ކުރިއަށް ދިޔައީ ވަރަށް ވެސް ހިތްހަމަޖެހޭ ފެންވަރެއްގައި ކަމަށާއި ފިލްމު ބެލި މީހުންނަށް ފިލްމު ކަމުދިއުމަކީ ލިބުނު އެންމެ ބޮޑު ހިތްހަމަޖެހުން ކަމަށެވެ.\nނަމަވެސް އޭނާ ބުނަނީ ފިލްމުގެ ދެއްކި 15 ޝޯ ހައުސްފުލް ވުމަށް ވުރެ ބޮޑު އުފަލެއް ލިބުނީ ފިލްމު ބަލަން ދިޔަ އޯޑިއެންސް ފެނިގެން ކަމަށެވެ. ޕްރޮޑިއުސަރު ބުނީ މި ފިލްމަކީ މުޅިން ތަފާތު އޯޑިއެންސެއްގެ ތަޖުރިބާކުރެވުނު ފިލްމެއް ކަމަށެވެ.\n"އާންމުކޮށް މި ދައްކާ ދިވެހި ފިލްމު ބަލަން ލަދުން އުޅޭ ޒުވާނުން ވެސް މި ފިލްމު ބަލަން އައި. ކުރިން ހީކުރެވިފައި އޮތީ މިކަހަލަ އޯޑިއެންސެއް ލިބޭނީ އާޓް ފިލްމު އުފައްދައިގެންނޭ،" މުހައްމަދު އަލީ ބުންޏެވެ.\nނަމަވެސް އޭނާގެ ފިލްމު "އެންމެ ފަހު ވިންދާ ޖެހެންދެން" އަކީ އާޓް ހައުސް އުފެއްދުމެއް ނޫނެވެ. އެންމެފަހުން އޭނާ ގެނެސްދިން "ހުޅުދާން" ގެ ސިފަ އާއި ރަހަ ޖެހިފައިވާ ފިލްމެއް ނޫނެވެ.\n"އެންމެ ފަހު ވިންދާ ޖެހެންދެން" އަކީ ޒުވާން އޯޑިއެންސަކަށް އަމާޒުކޮށްގެން އުފައްދާފައި އޮތް "މޮޑާން ލަވް ސްޓޯރީ" އެކެވެ. ނުވަތަ ލޯބީގެ މުސްކުޅި ވާހަކަ އެއްގައި ޒަމާނީ ކުލަ ޖައްސާފައި އޮތް ފިލްމެކެވެ.\nއެކަމަކު މި ފިލްމަށް ތައުރީފުކޮށް ފާޑުކިޔައި މި ފިލްމަށް ދިވެހި ޒުވާނުންގެ ތެރެއިން ގިނަ ބައެއްގެ ހިތް ބަންޑުންވި ސަބަބު ކިޔައިދޭކަށް އަޅުގަނޑަކަށް ވެސް ނޭނގެ އެވެ. ކަން ދިމާކުރި ގޮތުން ފިލްމު ބަލާލުމުގެ ފުރުސަތު އަޅުގަނޑަށް މިފަހަރު ނުލިބުނީމަ އެވެ.\nއެހެންވީމަ ދެން މި އޮތީ ފިލްމާ ބެހޭ ގޮތުން އޭގެ ސްކްރީންރައިޓަރު މަހުދީ އަހުމަދު ދެއްކި ވާހަކަ އެކެވެ.\nމަޝްހޫރު ވާހަކަ ލިޔުންތެރިޔާ ބިންމާ އިބްރާހީމުގެ ވާހަކައަކަށް ބޮޑެތި އުނިއިތުރުތަކެއް ގެނެސްގެން މަހުދީ އެކުލަވާލާފައިވާ މި ފިލްމުގެ ކާމިޔާބީގެ ސިއްރުގެ ގޮތުގައި އޭނާ ސިފަކުރަނީ "ލޯތްބެވެ."\n"މި ފިލްމުގެ ޕްލޮޓް އެނބުރެމުން ދަނީ މުސްކުޅިވުމެއް، ފަނޑުވުމެއް ނެތް ކުލައެއްގެ ތެރޭގައި. އެއީ ލޯބީގެ ކުލަ،" މަހުދީ ބުނީ މިހެންނެވެ.\nފިލްމުގެ ސްކްރީންރައިޓަރު މިހެން ބުންޏަސް "އެންމެ ފަހު ވިންދާ ޖެހެން ދެން" އަށް ލިބެމުން ދަނީ ދިވެހިން އުފައްދާ ލޯބީގެ އެހެން ފިލްމުތަކަށް ލިބޭ ކަހަލަ ތަރުހީބެއް ނޫނެވެ. ދިވެހި ސިނަމާ އަކީ ލޯބީގެ ހުރިހާ ކުލައަކާއި ރަހަ އަށް މަޝްހޫރު ސިނަމާއެކެވެ.\nއެހެންވީމަ "އެންމެ ފަހު ވިންދާ ޖެހެންދެން" ގައި އޮތް ތަފާތަކީ ކޮބައި ހެއްޔެވެ؟\n"މި ފިލްމުގައި ލޯބީގެ ވާހަކަ އެ ވަނީ ކޮމެޑީ އާއި ޓްރެޖެޑީއާ އެއްކޮށްލާފައި. ފިލްމުގެ ކާމިޔާބީގެ އަނެއް ސިއްރެއް ކަމަށް ގަބޫލުކުރެވެނީ މުޅި ފިލްމަށް ވެސް ނަގާފައިވާ ޒުވާން ކާސްޓް. މީގެ އިތުރުން ފިލްމުގައި ލީޑް ރޯލު ކުޅެފައިވާ ދެ ތަރިންގެ ކެމިސްޓްރީ އޮން ސްކްރީންގައި ދިމާވުމާއި ފިލްމުގެ ހިތްގައިމު މިއުޒިކާއި ލަވަތަކަކީ ވެސް ކާމިޔާބީގެ ސަބަބުތައް،" މަހުދީ ބުންޏެވެ.\nމި މޭރުމުން ކިޔައިދެމުން ގޮސް ފިލްމުގެ މުޅި ޓީމް މަސައްކަތަށް އޭނާގެ ތައުރީފު އޮއްސީ އެވެ. އޭނާ ބުނީ ފިލްމެއް ނަމަ ގޯސް ކަންތަކެއް ވެސް ހުންނާނެ ކަމަށާއި ނަމަވެސް "އެންމެ ފަހު ވިންދާ ޖެހެންދެން" އަކީ ރަނގަޅު މަސައްކަތެއް ކަމަށް ނިންމޭ ވަރުގެ ފިލްމެއް ކަމަށެވެ.\nފިލްމު ބެލި ގިނަ މީހުންގެ ހިޔާލުގައި މި ފިލްމުގެ ފެންވަރު ދިވެހި އެހެން ފިލްމުތަކަށް ވުރެ ހާސްބައި ތަފާތެވެ. އޭގެ ސިއްރަކީ ފިލްމު އުފެއްދި މުހައްމަދު އަލީގެ ކުޑަ ސްޓޫޑިއޯ ޑާކް ރެއިން އެންޓަޓެއިންމަންޓް ކަމަށެވެ.\nފިލްމުގެ ޑައިރެކްޓަރު އަލީ ޝިފާއު އާއި ކެމެރާމަންގެ މަސައްކަތަށް ވެސް ބެލުންތެރިން ދަނީ ތައުރީފު އޮއްސަމުންނެވެ.\nއެހެންވީމަ ފިލްމަށް އެންމެން އޮއްސަމުން މިދާ ތައުރީފެއްގައި ހުރި ފޮނިކަމެއް ލޮލުން ބެލުމަށް ވަދާއީ ޝޯގެ ޓިކެޓްގަނޑެއް ހޯދަންވީ ނޫން ހެއްޔެވެ؟ ފިލްމު ބެލި މީހުން އަލުން ޓިކެޓް ގަންނަން ވިއްދާލާފައި ވުމަކީ ވެސް ފިލްމުގެ ފޯރިގަދަކޮށްލާފައި އޮތް ކަމެކެވެ.


Kairi ... Namaves dhurugaivaa Maliku 25 - One Online\nޚިތާނުކޮށްފައިވާ ކުދީންނަށް ރީތިބޭމެން ކުޅިވަރު ކުޅެދެނީ --- ފޮޓޯ: އެފް.ޖީ. މުހައްމަދު\nކައިރި ... ނަމަވެސް ދުރުގައިވާ މަލިކު 25\n(27 ޖުލައި ގެ އަދަދާ ގުޅޭ)\nއަޅުގަނޑުމެންގެ ތެރޭގައިވެސް އިހުގައި ބޮޑުމާލޫދުކިޔުމުގެ ކަންތައް އޮންނަ ބީދައިން މަލިކުގައިވެސް ބޮޑުމާލޫދުކިޔުން އޮތެވެ. މަލިކުގައި ބޮޑުމާލޫދަށް ޚަރަދުކުރަނީ ރަށުމީހުންގެ ފަރާތުންނެވެ. މިއީ އިހުގައި ދިވެހިރާއްޖޭގައިވެސް އެކަން އޮންނަ ގޮތަށެވެ.\nމަލިކުގެ މުސްކުޅިން މަޢުލޫމާތުދޭ ގޮތުގައި ދިވެހިރަސްގެފާނު (ދިވެހިސަރުކާރު) މަލިކުގައި ދެކުނުކޮޅުގެ ބަންޑާރަގަނޑު ދެއްވައިފައިވަނީ މަލިކުގެ ނުވަ ބޮޑުމީހުންނަށެވެ. މާލޫދުކިޔުމަށް ޚަރަދުކުރުން ޝަރްޠުކޮށެވެ.\nމިއީ ރާއްޖޭގައި އިހުގައި އޮތް ކަމެކެވެ. އާދެ، ބައެއް އަމިއްލަ މީހުންވެސް އެމީހުން ހިންނަފަދަ ތަންތަން ކޮންމެ ރަބީޢުލްއައްވަލު މަހަކު މާލޫދުގަނޑެއް ކިޔުމުގެ މައްޗަށް ވަގުފުކޮށް އޭގެ ތައުލިޔަ މޫލަވެރިކަން ވަކިބަޔަކާ ޙަވާލުކޮށްފައި އެބަހުއްޓެވެ. އެވަގުފު ކުރާ ހިންނައެއް ނުވަތަ ރުއްގަސްފަދަ ތަކެތި ބޭނުންކުރަނީ ރަށެއްގެ މުޅި ރައްޔިތުން ކަމުގައިވާނަމަ އެމާލޫދުގަނޑެއް ކިޔާނީ އެރަށެއްގެ މުޅި ރައްޔިތުން ގުޅިގެންނެވެ.\nއިހުގައި މަލިކުގައި ބޮޑުމާލޫދު ކިޔައިއުޅެނީ ކާލީކޯޓަށާއި ކޮއްޗެއަށްދާ އޮޑިފަހަރާއި، ނާގަބާރި، ގާލީ (ސްރީލަންކާގެ) އަށާއި ބަންގާޅަށާއި ބަރުމާއަށް މިތަންތަނަށް ދާ އޮޑިފަހަރު ރަށަށްއައިސް ނިމުމުން އޮޑިފަހަރު އެހެލުމަށް ފަހުގައެވެ. އަޅުގަނޑު ހަނދާންހުންނަވަރު ވީފަހުން އަޅުގަނޑުމެންގެ ރަށުގައިވެސް ބޮޑުމާލޫދުކިޔަނީ ކޮޅުނބު އޮޑިފަހަރު ރަށަށް އައުމުން އޮޑިފަހަރު އެހެލައި ނިންމައިފައެވެ. އަޅުގަނޑު ދެކޭގޮތުގައި މަލިކުގައިވެސް މުލަކުގައިވެސް އޮޑިފަހަރު ރަށަށްއައުމާ މާލޫދާ ގުޅުވަނީ އެދުވަސްވަރު ރަށަށް ލިބިފައި އޮންނާނެ ތިޔާގިކަމަށްޓަކައެވެ. ރާއްޖެތެރޭގެ ރަށްރަށުގައި ގިނައިން ބޮޑުމާލޫދު ކިޔައިއުޅުނީ ރަނގަޅު މަސްވެރިކަމެއް ނިމޭ ދުވަސްވަރަކާ މޫސުން ރަނގަޅު ދުވަސްވަރަކަށް ބަލާފައެވެ. މަޤްޞަދަކީ ކުރިންވެސް ދެންނެވި މަޤްޞަދެވެ. އާދެ، އެކަމަށް ފަހިދުވަސްވަރެއްގައި މާލޫދުކިޔުމެވެ.\nޚިތާނުކޮށްގެން އުޅޭ ގެޔަކަށް ރީތިބެޔަކު އައިސް އުޅެނީ --- ފޮޓޯ: އެފް.ޖީ. މުހައްމަދު\nމަލިކުމީހުންވެސް ބޮޑުމާލޫދު ކިޔައިއުޅުނީ ރާއްޖޭގެ އެހެނިހެން ރަށްރަށުގެ މީހުންވެސް ފަދައިން ރަށްމެދުގައި ހަރުގެ އަޅައިގެންނެވެ. ރާއްޖެތެރޭގެ ގިނަ އަތޮޅުތަކުގައި ބޮޑުމާލޫދުކިޔަނީ ކައިރީ ރަށްރަށަށް ދަޢުވަތު ދީގެންނެވެ. ނަމަވެސް އެކަހެރި ރަށްރަށުގައި މާލޫދުކިޔަނީ ރަށްދެބަޔަށް ބައިކޮށް ދެބައިން ދެމާލޫދު ކިޔާ ގޮތަށެވެ. ފުވައްމުލަކުގައި މާލޫދުކިޔަނީ މިގޮތަށް "ދެއަރި" އަށް ރަށް ބައިކޮށްގެންނެވެ. މަލިކުގައިވެސް އޮންނަނީ މިގޮތަށެވެ. މަލިކުގައި މާލޫދަށް ރަށް ދެބަޔަށް ބަހަނީ ސޭޑިވަޅު އަވަށުން ފެށިގެންނެވެ. ފުރަތަމަ މާލޫދުފަށަނީ ފަލައްސޭރިކޮޅުންނެވެ. އެމާލޫދު ހުއްޓުމަށްފަހު އައުމަގުކޮޅުގެ މާލޫދެވެ.\nމަލިކުގައި އިހުގައި މާލޫދުހަރުގެ އަޅައި އުޅުނީ ރަށްމެދުގައި ސޭޑިވަޅު ރާތީބު މިސްކިތު ކައިރީގައެވެ. މާލޫދުހަރުގޭ ނަކަތްމުޑި ޖަހައިއުޅުނީ އެރަށުގައި ބޮޑުތަކުރުފާނު ވަޅުލެއްވިކަމަށް ބުނާ ގަލެއްގެ މަތީގައެވެ. އެގަލަކީ މަލިކަކީ ދިވެހިރާއްޖޭގެ ރަށެއްކަމުގެ ރަމްޒެއްގެ ގޮތުން ބޮޑުތަކުރުފާނު ވަޅުލެއްވި ގަލެއްކަމަށް އެރަށުގެ މީހުން ބުނެއެވެ.\nހަރުގެއަޅާ ނިމުމަށްފަހު ވަށައިގެން ފޮތިދަމައި ކަށިމަލާއި، އުނިމަލާއި، އަދި މިނޫންވެސް މީރުވަސްދުވާ މާމެލާމެލި ގެންގޮސް ޒީނަތްތެރިކުރެއެވެ. ރާއްޖޭގައިވެސް މިގޮތަށް މާލޫދުހަރުގެއަށް މާމެލާމެލި ގެންގޮސް ޒީނަތްތެރިކޮށް ހެދިއެވެ. ރާއްޖޭގައި މާލޫދުހަރުގެއަށް މާމެލާމެލި ގެންގޮސް ޒީނަތްތެރިކުރުން ހުއްޓާލީ އަލްޤާޟީ ޙަސަން ތާޖުއްދީނުގެ ފަނޑިޔާރުކަމުގައި އެމަނިކުފާނު އެކަން މަނާކުރެއްވުމާ ވިދިގެންނެވެ.\nމަލިކުމީހުން މާލޫދުހަރުގެ ޑެކަރޭޓް ކުރުމަށް މާބިންނަނީ ރަށުގެ ބަންޑާރަގަނޑުންނެވެ. މާބިންނަން ބަންޑާރަގަނޑަށް ދަނީވެސް ރަށުމީހުން އެކުވެގެން ރައިވަރު (މަލިކު ބަހުރުވައިގައި ތައިވަރު) ކިޔަމުން ވަރަށް މަޖަލުގައެވެ.\nމާލޫދަށް ކައްކާއިރު ހަރުގެއަށް ފޮނުވާ ކޭން ކައްކަނީ ބޮޑުން، މާލިމީން، އޮޑިވެރީން ފަދަ މީސްމީހުންގެ ގޭގެއިންނެވެ. މިއީ ރާއްޖޭގައިވެސް މިކަން އޮތްގޮތެވެ. މާލޫދުފަށަނީ މަޣުރިބުނަމާދުގެ ފަހަށެވެ. މާލޫދު ފަށާއިރު ކީރިތިމަހާރަދުންނަށާއި، މަލިކުގެ ބާންޑޯރުމަނިކުފާނަށް ނަޞްރުދެއްވުމަށާއި، ފަޅޯ (މޭވާ)، މަސް، ކާށި، ބޮލި ގިނަކުރުމަށް ކުރެވޭ ދުޢާގެ މައްޗަށް އެކުލެވޭ "ގޮވެލިގަނޑެއް" ކިޔައި އުޅުނެވެ. މި "ގޮވެލިގަނޑު" ގައި ފަހަކަށްއައިސް މަލިކު ކަންނޫރުގެ ދަށަށް ދިޔަފަހުން ތާނިޔާ ކިޔަމުން އައީ "ކަންނަންނޫރު ކިލެގެފާނު" ނުވަތަ ޢަލީރާޖާއަށެވެ.\nޚިތާނުކޮށްގެން އުޅޭ ގެއެއްގެ ދެކުނުފަރާތުގެ ހަރަކާތްތައް --- ފޮޓޯ: އެފް.ޖީ. މުހައްމަދު\nމާލޫދު ފެށުމަށްފަހު ބޮޑުން ހަރުގެއިން ދިޔައިމާ ދެން އޮންނާނީ މާލޫދުބުނުމާއި ޅެންކިޔުމެވެ. ޅެންކިޔަނީ "ޅެންވެރީން" ނެވެ. މާލޫދުކިޔާ މީހުންނަށް ރޭގަނޑު ބާރަޖެހީމާ "ދަންބަތް" އޮވެއެވެ. ހެނދުނުގަ ކޭމުގައި ހުންނަނީ ކިރުފޮޅިޔާއި ފިޔައެވެ. މާލޫދު ހުއްޓަނީ ހަވީރުއެވެ. މާލޫދު ހުއްޓާ އިރަށް އޮންނަނީ ބޮނޑިބަތް ކޭމެކެވެ.\nމާލޫދުހަރުގޭގައި މާލޫދުކިޔުމުގެ ކަންތައް ހިންގާއިރު އަވަށުތެރޭގައިވެސް ވަރަށް ކުޅިސަމާ އޮވެއެވެ. ހެނދުނު 10:00 ން ފެށިގެން ޢަޞުރަށް ގޮވާންދެން ބެރުޖެހުމާއި "ތައިވަރު" (ރައިވަރު) ކިޔުން އޮވެއެވެ. ތިރީގައި މިވަނީ މާލޫދުކިޔާއިރު ރަށުތެރޭގައި ކިޔާ ރައިވަރުގެ ބައެއް ރައިވަރެވެ.\n"ކޭތެދެ ރިވެތިކޮޅެއް ނައު\nގޭވަގުތު އޮސްފުހޭ ރަތްމީ\nގޭ ގޮނޑުވީ މިތުރަށް މީ."\n"ރަށްމެދު ބަނދަރުކޮޅަށް ނައު\nތައްސަތަރި ނުމެދަމައިކު ހަމާ\nލަންބަރުކާ ކޮޅަކު ހަމާ."\n"ފަރުވާވެ ކޮޅުއައީ ނައު\nތަރުހަގޮށްދުވެ އައީ ފައިބާ\nދަރު މިތުރު ގަހާ ފައިބާ."\nކޮންމެއަކަސް ރާއްޖެއެކޭ އެއްފަދައިން މަލިކުގައިވެސް މިހާރު ބޮޑުމާލޫދުކިޔުމެއް ނެތެވެ. ހޭލުންތެރިކަމުގެ އޮއިވަރާއެކު އެކަންވަނީ އެރަށުންވެސް ފައިބައިގެން ގޮސްފައެވެ.\nޚިތާނު ކުރި ކުދީން ފަސޭހަވެ ބޭރަށްނެއްލާ (ފެންއަޅާ) ދުވަހުގެ ކެއުން --- ފޮޓޯ: އެފް.ޖީ. މުހައްމަދު\nރާއްޖޭގައި އިހުޒަމާނުގައި ރޯދިބަރަކާތަށް ރަށަށް ފަންޑިތަހަދާއިރު ރަށުގެ ދިހަމޮހުން އޮންނަފަދައިން މަލިކުގައިވެސް އިހުގައި ރަށުގެ ދިހަމޮހުން އޮތެވެ. މަލިކުގައި އެކަން ކޮށްއުޅުނީ މާމިސްކިތު މުދިމެއްގެ ބެލުމުގެ ދަށުން ރަށުގެ އާރުކާޓީއާއި ހުރިހާ ކެޔޮޅުންނާއި "އަލީ" މިކަންކިޔާ ހަތްމީހެކެވެ.\nމިކަން ކުރާއިރު ރާއްޖެއެކޭ އެއްގޮތަށް ދުންމުޖުމަރާ ހިފައިގެން ރަށުގެ ކަނޑައެޅޭ ދިހަމައްޗަކުން ފައިބައިގެން ޤުރުއާން ކިޔަވަމުން ތަކުބީރުކިޔަމުން ރަށްވަށައި ހިނގަނީއެވެ. ބައެއް ދިހަމަތީ ކާށިޖަހައި، ހޭމަސް ފިރުއްކައި އެއަށް ފެންޖަހައި ހަދައެވެ. ރާއްޖޭގެ މީހުން ދިހަމޮހާއިރު ހަދާގޮތަށް ފެންފުޅަފިން ގޮނޑުދޮށުން އެއްގަމަށް ވެލިއުކައިވެސް ހަދައެވެ.\nމަލިކުގައި ދިހަމޮހަން ފަށައި އުޅުނީ ފުންހިލޯޅުމަގު އުތުރުފަރާތު އަތިރިމަތީ މިހާރު ރުވާގެ ހުންނަ ހިސާބުންނެވެ. ދިހަމޮހާ ތަންތަނަކީ:\n1.\tފުންހިލޯޅުމަގު ދިހަމަތި\n3.\tފުންހިލޯޅުމަގު ފުއްޓަރުފަރާތު މުރަނބު\n4.\tތޭވަރާތުމަގު ފުއްޓަރު\n5.\tކަލޭގެފާނު ގާތު ފުއްޓަރު\n6.\tކަލޭގެފާނު ގާތު އަތިރި\n7.\tތޭވަރާތުމަގު އަތިރި\n8.\tރަށްމެދުމަގު އަތިރި. މިއެވެ.\nމިއިން ކޮންމެތާކު ޤުރުއާން ކިޔަވައި، ބަންގިގޮވައި، ތަކުބީރުކިޔައި، ހަތްއަލީ ލައްވައި ކާށިޖައްސައި، ހޭމަސްފިރުއްކައި އެއަށް ފެންޖަހައި، ކިޔަވައި، ދުންބުރުވައި، ފާތިޙާ ކިޔަވައި ހަދާނެއެވެ.\nމަލިކުގައި ދިހަމޮހަން ފަށަނީ ޢިޝާނަމާދުގެ ފަހަށެވެ. ރަށްވަށާ ހިނގަމުން ގޮސް ރަށްމެދުމަގަށް ފަތިސްނަމާދު ވަގުތާ ދިމާވާ ގޮތަށެވެ. ދިހަމޮހާއިރު ޖަހާނެ ކާށި އަޅަން އިހުގައި ވަކިރުކެއް ޚާއްޞަކޮށްފައި ހުރެއެވެ. މަލިކުގައި ދިހަމޮހަނީ ހުޅަނގު މޫސުން ނިމޭ ދުވަސްވަރުގެ ކޮންމެވެސް ހެޔޮ ރެއަކާ ދިމާކޮށެވެ.\nޚިތާނުކޮށް ނިމިގެން ބޮޑުއަށީގައި ބައިތިއްބައިފައި --- ފޮޓޯ: އެފް.ޖީ. މުހައްމަދު


Ooredoo in Viber aa eku Partner ve, Viber medhuverikoh Faisaa Fonuveygoiy Hadhaifi - AO News\nއުރީދޫ އިން ވައިބަރ އާއެކު ޕާޓްނަރވެ، ވައިބަރ މެދުވެރިކޮށް ފައިސާ ފޮނުވޭގޮތް ހަދައިފި\nއުރީދޫ މޯލްޑިވްސް ރަކުޓެން ވައިބަރ އާއި އެކު ޕާޓްނަރވެ، ވައިބަރ މެދުވެރިކޮށް ފަސޭހަކަމާއެކު އެކަކު އަނެކަކަށް ފައިސާ ފޮނުވޭ ގޮތް ހަދައިފިއެވެ.\nއުރީދޫ އިން މި އީޖާދީ ޚިދުމަތް ތައާރަފްކޮށްފައިވަނީ، ވަކި ވަކި ކަސްޓަމަރުންނަށާއި އޮންލައިން ފިހާރަތަކާއި ކެފޭ/ރެސްޓޯރަންޓް އަދި ކޯނަރ ޝޮޕްތައްފަދަަ ކުދި ވިޔަފާރި ވެރިފަރާތްތަކަށް އިތުބާރައި ފަސޭހަ ކަމާއެކު ފައިސާ ޓްރާންސްފަރ ކުރެވޭނެ ހައްލެއް ފޯރުކޮށްދިނުމުގެ މަޤްސަދުގައެވެ.\nވައިބަރ މެދުވެރިކޮށް އެމް-ފައިސާ އިން ފައިސާ ފޮނުވާ ފުރަތަމަ 1000 ކަސްޓަމަރުންނަށް ޚާއްސަ އޮފަރއެއްގެ ގޮތުގައި އެމް-ފައިސާ ވޮލެޓަށް 25 ރުފިޔާގެ ކޭޝްބެކް ލިބޭ އިރު، މި އޮފަރ ލިބޭނީ ސިލްވަރ ނުވަތަ ގޯލްޑް ވޮލެޓު ގެންގުޅުއްވާ ކަސްޓަމަރުން ގެ ތެރެއިން މި މަހުގެ ތެރޭގައި އެންމެ މަދުވެގެން 500 ރުފިޔާ ކޭޝް-އިން ކުރައްވަައިފައިވާ ކަަސްޓަމަރުންނަށް ކަމަށް އެ ކުންފުނިން ބުނެއެވެ.\nވައިބަރ ޕްލެޓްފޯމަކީ ދިވެހިންގެ ތެރޭގައި ގައި ވަރަށް ގިނައިން ބޭނުންކުރާ މަގުބޫލު މެސެޖިންގ ޕްލެޓްފޯމެކެވެ. އަދި މި ޕްލެޓްފޯމް މެދުވެރިކޮށް ރައްޓެހިންނާއި އާއިލާ އާއި ގުޅުވާލަދިނުމާއި ބިލް ފައިސާ ދައްކާ ސްލިޕްތައް ވިޔަފާރިތަކާއި ކަސްޓަމަރުން ހިއްސާކުރާ، ހިއްސާކުރުމަށް ވައިބަރ ބޭނުންކުރާ ކުރުން ވަަނީ އިތުރުވެފައެވެ. މިއާއެކު ސްކޭމްތަކާއި ޓްރާންސެކްޝަން ސްލިޕްތައް ފޯޖް ކުރުންވެސް ވަނީ އިތުރުވެފައެވެ.\nއެހެންކަަމުން މި ޚިދުމަތާއެކު ކަސްޓަމަރުންގެ އެކައުންޓް ތަފްސީލް ފަދަ މުހިންމު މައުލޫމާތް ހިއްސާ ނުކޮށް،އިތުބާރާއެކު ފައިސާގެ މުއާމަލާއި ފަަހިވެގެންދެއެވެ. ވައިބަރ މެދުވެރިކޮށް އެމް-ފއިސާއިން ކާމިޔާބުކަމާއެކު ޓްރާންސްފަރ އެއް ހެދުމުން، އޮޓޯއިން ފޮނުވާ ފަރާތުގެ އިތުރުން ފައިސާ ލިބޭ ފަރާތައް ވެސް ވަގުތުން ކޮންފަމޭޝަަން މެސެޖެއް ލިބި ޓްރާންސެކްޝަން ރިސިޕްޓްތައް އޮޅުވާލުމުގެ ފުރުސަަތު ނައްތާލުމަށް އެހީތެރިވެދެއެވެ.\nއެއް ޕްލެޓްފޯރމެއްގެ ތެރެއިން ފަައިސާ ފޮނުވާ މުއާމަލާތް ކުރުމުގެ ފަސޭހަ ކަސްޓަމަރުންނަަށް ފޯރުކޮށްދިނުމުގެ އިތުރުން، ޑިޖިޓަަލް ފައިނޭޝަލް ޕްލެޓްފޯރމް ތަކަށް ކަސްޓަަމަރުން އަހުލުވެރިކުރުވުމަަށް ވެސް މި ޚިދުމަތުން ބާރުއެޅޭކަަން އެކުންފުނިން ފާހަގަކުރެއެވެ.\nވައިބަރ އާއި ޕަރޓްނަރވެ ރަައްކާާތެރިކަމާއެކު ފައިސާގެ މުއާމަލާތް ކުރެވޭ މި އީޖާދީ ޚިދުމަަތް އަަޅުގަނޑުމެންގެ ކަސްޓަމަރުންނަށް ފޯރުކޮށްދިނުމަކީ އަަޅުގަަނޑުމެންނަށް ލިބޭ ވަރަށް ބޮޑު އުފަަލެކެވެ. ވައިބަރ އަކީ އަޅުގަނޑުމެންގެ މުޖުތަމައުގައި ފުޅާ ދާއިރާއެއްގައި ބޭނުން ކުރަމުންދާ ޕްލެޓްފޯމަކަށް ވުމުން، މި ޙިދުމަަަތަަކީ ކަަސްޓަމަރުން ޑިޖިޓަލް ޕްލެޓްފޯމްތަކަށް އަހުލުވެރިކުރުވުމަށް އެޅޭ ވަަރަަށް ބޮޑު ބާރެއްވެސްމެއެވެ. އަޅުގަނޑުމެންގެ މުޖުތަމައުތައް އިތުރު ހަރުފަތަކަށް ގުޅުވާލަދިނުމަށް މިފަަދަ އައު އީޖާދީ ހައްލުތައް ގެނެސްދިނުމުގައި އަބދުވެސް ދެމިތިބޭނެ ކަމުގެ ޔަގީންކަން އަރުވަން. އުރީދޫ މޯލްޑިވްސްގެ މެނޭޖިން ޑިރެކްޓަރު އަދި ޗީފް އެގްޒެކެޓިވް އޮފިސަރު، ޚާލިދު އަލް-ހަމާދީ ވިދާޅުވިއެވެ.\n“އުރީދޫ މޯލްޑިވްސް އާއި އެކު މި ޕާރޓްނަރޝިޕް އާއި މެދު އަޅުގަނޑުމެން ނުހަނު ފަޚުރުވެރިވަން. މިއީ ކަސްޓަމަރުންގެ ހުރިހާ ބޭނުންތަަކަަަށް ވެސްް އެކަަށޭނެ އެޕެއްގެ ގޮތުގައި ކުރިއަށް ދިއުމަށް ވައިބާއިން ކުރާ މަަސަައްކަަތުގެ ހެއްކެއް. ކޯލް އަދި މެސެޖިންގ ގެ އިތުރުން ވައިބަރ މެދުވެރިކޮށް ކަަސްޓަަަމަރުންގެ މުހިންމު މައުލޫމަތު ހިއްސާާނުކޮށް ރައްކާާތެރިކަަމާއި ފަސޭހަކަމާއެކު ފައިސާގެ މުއާމަލާތް އެއްތަނަަަކުން ކުރިއަށް ގެންދިޔުމަށް މި ހިދުމަތާއެކު ފަަހިވެގެންދާނެ. ޑޭޓާ ޕްރައިވެސީ އާއި ސެކިއުރިޓީ އަަަކީ އަބަދުވެސް ވައިބާއިން ނުހަަނު އިސްކަަމެއް ދޭ ކަަމެއް. އަދި އަޅުގަނޑުމެން ކުރިއެރުމާާއި ހިދުމަަތްތައް ބިނަކުރުމުގައި އަަަޅުގަަނޑުމެންގެ ކަަަސްޓަމަަރުންގެ ރައްކާތެރިކަން ކަށަވަރުކޮށދޭނެ ކަަމުގެ ޔަގީންކަަަން އަރުވަން” އޭޕީއޭސީގެ ރަކުޓެން ވައިބާ ސީނިއާ ޑިރެކްޓަރު ޑޭވިޑް ސޫ ވިދާޅުވި އެވެ.\nވައިބަރގައި އެމް-ފައިސާ މެދުވެރިކޮށް ފައިސާ ފޮނުވުމަށް:\nވައިބަރ ޗެޓް ހުޅުވާލާށެވެ.\nޖިފް+ ހުޅުވާލުމަށް ފަަހު އެމް-ފައިސާ ހިޔާރުކުރައްވާށެވެ.\n“SEND MONEY” ހިޔާރުކުރަައްވާށެވެ.\nއެމް-ފައިސާ އެކައުންޓަށް ލޮގިން ވުމަށް ޓަކައި ޕިން ޖަަައްސަަވާާށެވެ.\nފަައިސާާ ފޮނުވަން ބޭނުން ފަރާތުގެ ނަންބަރާއި އަަދަަދު ޖަައްސަަވުމަށްފަަހު ޔަަގީންކުރައްވާށެވެ\n“SHARE RECEIPT” ހިޔާރު ކުރެއްވުމުން ވައިބަރ މެދުވެރިކޮށްްް ކޮންްްފަަަރމެޝަން މެސެޖް ލިބިވަަޑަައިގަަންނަަވާާނެއެވެ.\nއުރީދޫ އެޕްމެދުވެރިކޮށް އެމް-ފައިސާ އަށް ރެޖިސްޓަރ ވެ، ޔޫޓިލިޓީ ބިލް ދެއްކުމާއި، އެޕް އަދި ވައިބަރ މެދުވެރިކޮށް ފައިސާ ޓްރާންސްފަރ ކުރުމުގެ އިތުރުން، މަރޗަންޓުންނަށް ފައިސާ ދައްކާލެވޭނެއެވެ. އެމް ފައިސާ ޑިޖިޓަލް ވޮލެޓްއަށް ބީ.އެމް.އެލް، އެސް.ބީ.އައި އަދި އެމް.އައި.ބީ އިންޓަރނެޓް ބޭންކިންގ މެދުވެރިކޮށް ފައިސާ ޖަމާކުރެއްވޭނެއެވެ.\nމި ޚިދުމަަތްްްްތަައްް ލިބިގަަތުމަަށް ހުރިހާ ނެޓްވޯކެއްގެ ކަަސްޓަމަރުންނަށްވެސް އުރީދޫެ އިން މަރުހަަބާާ ކިޔައެވެ.\nއެމް-ފައިސާ އަަށް ރެޖިސްޓަރ ވުމަށް އުރީދޫ އެޕް http://ore.do/app ޑައުންލޯޑްކުރައްވާށެވެ.


Kudhin salaamathun thibee hohalha ah feybi fen boigen | Mihaaru\nހޮހަޅައިގައި ތިބި ކުދިން ހޯދުމަށް ފަހު އެ ކުދިންނަށް ފޮއިލް ބްލޭންކެޓާއި ކާނާ ވަނީ ފޯރުކޮށްދީފައި. --ފޮޓޯ:ތައި ނޭވީ ސީލް\nކުދިން ސަލާމަތުން ތިބީ ހޮހަޅަ އަށް ފޭބި ފެން ބޮއިގެން\n11 ޖުލައި 2018 - 12:224comments\nބެންކޮކް (ޖުލައި 11) - ތައިލެންޑުގެ ތަމް ލުއާން ހޮހަޅައިގައި ތާށިވި ކުދިން ނުވަ ދުވަސް ވަންދެން ތިބީ ހޮހަޅަ އަށް ފޭބި ވާރޭ ފެން ބޮއިގެން ކަމަށް އޮފިޝަލުން މިއަދު ބުނެފި އެވެ.\nހޮހަޅައިގައި ތިބި ކުދިން އެހާ ގިނަ ދުވަހު ސަލާމަތުން ތިބީ ކިހިނެއްތޯ ބައެއް މީހުން ދަނީ ސުވާލު ކުރަމުންނެވެ. ހޮހަޅައިގައި ހެދިފައިވާ ޗަކަ ފެން ބުއި ނަމަ އެ ކުދިން ބަލިވުމުގެ ފުރުސަތު ވަރަށް ބޮޑުވީހެވެ. ހޮހަޅަ އަށް އެ ކުދިން ވަނުމުގެ ކުރިން ޗިޕްސް އާއި ފެންފަދަ އެއްޗެހި ގަތް ކަމަށް މަންޒަރު ދުށް އަންހެނަކު ބުނެފައިވެ އެވެ. އެ ކުދިން ހޮހަޅަ އަށް ވަނީ އެ ގްރޫޕުގެ ކުއްޖެއްގެ އުފަން ދުވަހު އެވެ. އެހެންވެ އުފަން ދުވަސް ފާހަގަ ކުރަން ގެންދިޔަ ބައެއް ކާތަކެތި ވެސް އެ ކުދިންގެ އަތުގައި ހުންނާނެ ކަމަށް ބެލެވެ އެވެ.\nމިދިޔަ މަހު 23 ވަނަ ދުވަހު ހޮހަޅަ އަށް ގެއްލުނު އުމުރުން 11-17 އަހަރާ ދެމެދުގެ 12 ކުދިންނާއި 25 އަހަރުގެ ކޯޗު އިނގިރޭސި ޑައިވަރުން މި މަހު2ވަނަ ދުވަހު ހޯދި އިރު އެ މީހުން ތިބީ ވަރަށް ބަލިކަށި ކޮށެވެ. ހޮހަޅަ އަށް ވަން އިރު އަތުގައި ހުރި ކާއެތި ކޮޅުން ލިބޭ ބައި ކޯޗު ވަނީ ކުދިންނަށް ދޫކޮށްލައިފަ އެވެ. އެހެންވެ އެންމެ ހާލު ދެރައީ ވެސް ކޯޗެވެ.\nނަމަވެސް ތިން ދުވަސްވަންދެން ހިންގި ވަރަށް ނުރައްކާ އަދި އުނދަގޫ އޮޕަރޭޝަނަށް ފަހު އެންމެން ސަލާމަތްކޮށް މިހާރު ދަނީ ހޮސްޕިޓަލުގައި ފަރުވާ ދެމުންނެވެ. އެ ކުދިންގެ ބަރުދަން ވަނީ ވަރަށް ބޮޑަށް ލުއިވެފަ އެވެ. ހޮސްޕިޓަލުގައި އެ ހުރިހާ ކުދިންނަށް ހަފުތާއެއްހާ ދުވަހު ފަރުވާ ދޭނެ އެވެ. އޭގެ ފަހުން އާއިލާތަކާ އެކު އެއް ހަފުތާ އެ ކުދިން ގޭގައި ހޭދަ ކުރާނެ އެވެ.\nތައިލެންޑުގެ ޕަބްލިކް ހެލްތު މިނިސްޓްރީގެ އޮފިޝަލުން ބުނީ މިދިޔަ އާދިއްތަ ދުވަހު ހޮހަޅައިން ނެރުނު ހަތަރު ކުދިން އާދައިގެ ކާނާ މިހާރު ކާން ފަށާފައިވާ ކަމަށެވެ. އަދި ދެ ވަނަ ގްރޫޕުގެ ހަތަރު ކުދިންނަށް މިއަދުން ފެށިގެން އާދައިގެ ކާނާ ދޭން ފަށާނެ ކަމަށް ބުނެފައިވެ އެވެ. އިއްޔެ ސަލާމަތް ކުރި ތިން ވަނަ ގްރޫޕުގެ ކުދިންގެ މެޑިކަލް ޗެކަޕް މިހާރު ދަނީ ހަދަމުންނެވެ. އެއްވެސް ކުއްޖަކަށް ސީރިއަސް މައްސަލައެއް ދިމާވެފައެއް ނުވެ އެވެ. ހުރިހާ ކުދިންނަށް ވެސް ފަރުވާ ދެމުން ދަނީ ހޮސްޕިޓަލުގައި ކަރަންޓީނު ކޮށްގެންނެވެ.\nހޮހަޅައިން ފުރަތަމަ ނެރުނު ހަތަރު ކުދިންނަށް މިހާރު ވަނީ އާއިލާއާ ބައްދަލު ކުރުމުގެ ފުރުސަތު ވެސް ދީފަ އެވެ. ނަމަވެސް އެއީ ބިއްލޫރިގަނޑެއްގެ ބޭރުން އެ ކުދިން ދެކިލުމެވެ. ދެ ވަނަ ގްރޫޕުގެ ކުދިން އާއިލާއާ ބައްދަލު ކުރާނީ މިއަދު އެވެ.


Raees mirey UAE ah, Minister Shahid vidhaalhuveeedhathurugai tharaggee ah eheethakeh libeyne kamah | Mihaaru\nރައީސްގެ ޔޫއޭއީ ދަތުރުފުޅުގައި ތަރައްގީ އަށް އެހީތަކެއް ލިބޭނެ: ޝާހިދު\nރައީސް އިބްރާހިމް މުހައްމަދު ސޯލިހް: އެމަނިކުފާނު މިރޭ ޔޫއޭއީ އަށް ފުރާވަޑައިގަންނަވާނެ. --ފޮޓޯ/މިހާރު\n13 ޖެނުއަރީ 2019 - 10:27\nޔުނައިޓެޑް އަރަބް އެމިރޭޓްސް (ޔޫއޭއީ)އާ އެކު ޚާއްސަ ގުޅުމެއް އުފެދެން ފަށާފައިވާ ކަމަށާއި ރައީސް އިބްރާހިމް މުހައްމަދު ސޯލިހް އެ ގައުމަށް މިރޭ ފައްޓަވާ ދަތުރުފުޅުގައި ރާއްޖޭގެ ތަރައްގީ އަށް އެހީތަކެއް ލިބޭނެ ކަމަށް އުއްމީދު ކުރައްވާ ކަމަށް ފޮރިން މިނިސްޓަރު އަބްދުﷲ ޝާހިދު މިއަދު ވިދާޅުވެއްޖެ އެވެ.\nރަސްމީ ދަތުރުފުޅެއްގައި ރައީސާއި ސަރުކާރުގެ އިސްބޭފުޅުންތަކެއް މިރޭ ޔޫއޭއީ އަށް ފުރާވަޑައިގަންނަވާނެ އެވެ. ޔޫއޭއީގެ ރައީސް ޚަލީފާ ބިން ޒައިދު އަލް ނަހްޔާންގެ ދައުވަތަކަށް ކުރައްވާ އެ ދަތުރުފުޅުގައި އެނާޖީ ސަމިޓްގައި ރައީސް ބައިވެރިވެވަޑައިގަތުމުގެ އިތުރުން ދެ ގައުމުގެ ގުޅުން ބަދަހިކުރުމާ ގުޅޭ ރަސްމީ ވާހަކަތައް އޮންނާނެ ކަމަށް ފޮރިން މިނިސްޓަރު އަބްދުﷲ ޝާހިދު "މިހާރު" އަށް ވިދާޅުވި އެވެ. އެ ދަތުރުފުޅުގެ ކަންކަން ރާވަމުން އަންނައިރު، ދިވެހި ރައްޔިތުންނާއި ރާއްޖޭގެ ކުރިއެރުމަށް އެ ގައުމުގެ އެހީ އެންމެ ފުޅާކޮށް ލިބޭނެ ކަމުގެ އުއްމީދު ބޮޑު ކަމަށް މިނިސްޓަރު ވިދާޅުވި އެވެ.\nމީގެ ކުރިން އަބޫދާބީ ފަންޑުން ވެސް ރާއްޖެ އަށް ދީލަތި އެހީތަކެއް ދީފައިވެ އެވެ.\n"ރައީސް އިބްރާހިމް މުހައްމަދު ސޯލިހްގެ ސަރުކާރު ފެށުނު ހިސާބުން ޔޫއޭއީއާ އަޅުގަނޑުމެންނާ ދޭތެރޭގައި މިއޮތީ ޚާއްސަ ގުޅުމެއް ފެށިފައި. ދެ ގައުމުގެ ގުޅުން އާ ހަރުފަތަކަށް ގެންދެވޭތަން އެބަ ފެނޭ،" ޝާހިދު ވިދާޅުވި އެވެ.\nރަސްމީ ދަތުރެއްގައި ޝާހިދު، އަބޫދާބީ އަށް ވަޑައިގެން ޝެހިއު އަބްދުﷲ އާ ބައްދަލު ކުރައްވަނީ. --ފޮޓޯ/ފޮރިން މިނިސްޓްރީ\nނޮވެމްބަރު، 17، 2018 ގައި ރައީސް އިބްރާހިމް މުހައްމަދު ސޯލިހް ހުވާކުރެއްވުމުގެ ރަސްމިއްޔާތަށް ޚާއްސަ މަންދޫބެއްގެ ގޮތުގައި ފޮނުއްވީ ޔޫއޭއީގެ ރައީސްގެ ދަރިކަލުންނެވެ. އޭގެ ފަހުން، މިނިސްޓަރު ޝާހިދު ވެސް ރަސްމީ ދަތުރެއްގައި އެ ގައުމަށް ވަޑައިގަތެވެ.\nޓްރާންސްޕޯޓް މިނިސްޓަރު އައިޝަތު ނަހުލާ ވެސް ދާދި ފަހުން ޔޫއޭއީ އަށް ވަޑައިގަތެވެ. އެއީ، ނ. މާފަރު އެއާޕޯޓު އަޅަން އެހީވާ އަބޫދާބީ ފަންޑު ފޯ ޑިވެލޮޕްމަންޓް (އޭޑީއެފްޑީ) ގެ އިސްވެރިންގެ ދައުވަތަކަށް ކުރެއްވި ދަތުރެކެވެ. މާފަރު އެއާޕޯޓު މަޝްރޫއުގެ ހުރިހާ ހަރަދެއް ކުރަނީ އޭޑީއެފްޑީގެ ހިލޭ އެހީގެ ދަށުންނެވެ.\nވެރިކަމާ ހަވާލުވެވަޑައިގެންނެވި ފަހުން، ރައީސް އިބްރާހިމް މުހައްމަދު ސޯލިހް ފުރަތަމަ ރަސްމީ ދަތުރުފުޅުގައި މިދިޔަ ޑިސެމްބަރު މަހު ވަޑައިގަތީ އިންޑިއާ އަށެވެ. އަދި ރަސްމީ ދެވަނަ ދަތުރުފުޅުގައި މި ވަޑައިގަންނަވަނީ ޔޫއޭއީ އަށެވެ.\nދިވެހި ސަރުކާރު އަބްދުﷲ ޝާހިދު، ފޮރިން މިނިސްޓަރު ރައީސް އިބްރާހިމް މުހައްމަދު ސޯލިހް ރާއްޖެ-ޔޫއޭއީ ޔޫއޭއީ\nއަބޫ ދާބީ އެއާޕޯޓުގެ އެކުސްޗޭންޖު ތަކުން ދިވެހި ފައިސާ ރުފިޔާ މާރުކުރެވޭ. ގުޅުން ބަދަހިކުރަން ރަނގަޅު.\nމި ރައީސްއަށްވާނެ، ޝުކުރިއްޔާ އިބޫ\nދުނިޔޭގެ އެންމެ މުއްސަނދި އެއްގައުމު ކަމިގައިވާ ގަޠަރާ ގުޅުން ގާއިމް ކުރާނީ ކޮންދުވަހަކު؟\nކަމެއްވާއިރަށް ގުޅުން ކަނޑާލީމަ، އަލުން ގުޅުން ގާއިމްކުރަން އެދުމުން އެމީހުންވެސް ވިސްނާ ކަންތައްތަކަށް ވިސްނުމަށްފަހު ދޯ ގުޅުން ގާއިމް ކުރެވޭނީ، ތީކީ އެހާ ފަސޭޙައިން ވާކަންކަމެއް ނޫން ދާދޭ.\nމި މީހުން ނެގީމަ މިވަނީ އެހީއަށް. ޔާމީނު ނެގީމަ ގައުމުގެ ދަރިންގެ ދަރިންގެ ބޮލުގަ އަޅާ ލޯނު. ތާހިރެއްނު.\nއޭ ބީރްބޮލް. ދަރަންޏާ އެހީއާ ތަފާތު ވާނެ. އެހީއޭ އާއްމުކޮށް ކިޔަނީ ހިލޭ އެހީއަށް. ލޯނު އެހީ ނުވަތަ ލޯނަކީ ސީދާ ދަރަނި. ލޯނެއް ނަގާ ވާހަކައެއް ނާހަން، އެހީ ހޯދާ ވާހަކަ މިއަހަނީ މުޅިންވެސް.\nއެވަޑައިގަތީ ލޯނާންޓެއް ހިފައިގެން އެހީ ހޯދަން ވައުދު ވީ އެބަޔަކަށް ލިބޭ އާއްމުދަނީން ފުދުއްތެރި ދިރިއުޅުމަކަށް .ހަރަދު ބޮޑުވުމާ ލޯނު ނެގުމަކީ ރައިސް ކުރައްވާ ހިތްޕުޅުވާ ކަމެއްނޫން މާގިނަ ފައިސާ ވެސް ބޭނުންފުޅުވާ ރައިސެއްނޫނޭ ވިދާޅުވާ އަޑުވެސް އެހިން .ރައިސް ވިދާޅުވި ވައުދު ތައް ހަދުމަފުޅު އެބަހުރިބާވައޭ ހިތައް އަރަނީ .ހިތައް އަރަނީ އިތުރު ފުޅު ހައްދަވާ ރައިސެކޭ މިއީ .\nކޮބާ ހީވޭ ކަމެއްހެން؟ ކުރީފަހަރު ގޮސް ހަމަޖެއްސި އެހީތަކުގެ ވާހަކަ އެބުނީ. މިފަހަރު ގޮސް ރަސްމީކޮށް އެގެންނަނީ އެ އެހީ. މި ސަރުކާރަށް މިކަން މާ ރަނގަޅަށްވެސް ވާނެ.


BREAKING NEWS: Hulhumale Facility Gai Muvvazafunnai Medhu Kanthah Kuraa Gothun HRCM Kanboduvejje - Vaguthu\nއަތޮޅުތަކުން އުއްމީދީ މަންޒަރެއް -4ގަޑިއިރު ކުރިން\nހުޅުމާލޭ ފެސިލިޓީގެ މުވައްޒަފުންނާއިމެދު ކަންތައް ކުރާގޮތުން އެޗްއާރްސީއެމް ކަންބޮޑުވެއްޖެ\n3 މަސް ކުރިން ( މެއި 28, 2021 )\nހުޅުމާލޭ ފެސިލިޓީގެ މުވައްޒަފުންނާއިމެދު ކަންތައް ކުރާގޮތުން ހިއުމަން ރައިޓްސް ކޮމިޝަން އޮފް ދި މޯލްޑިވްސް (އެޗްއާރްސީއެމް) އިން ކަންބޮޑުވުން ފާޅުކޮށްފިއެވެ.\nއެޗްއާރްސީއެމް އިން މިކަންބޮޑުވުން ހާމަކޮށްފައި ވަނީ ކޮވިޑް-19 އަށް ފަރުވާދޭ ހުޅުމާލެ މެޑިކަލް ފެސިލިޓީއާ ގުޅޭ ގިނަ ޝަކުވާތަކެއް މީޑިއާ މެދުވެރިކޮށް ކޮމިޝަނުގެ ސަމާލުކަމަށް އައުމާ ގުޅިގެން ކޮމިޝަނުގެ ޓީމެއް 2021 މެއި 25 ވަނަ ދުވަހު އެ ފެސިލިޓީއަށް ޒިޔާރަތް ކުރުމަށްފަހު މިއަދު ނެރުނު ބަޔާނެއްގައެވެ.\nބަޔާނުގައި ވިދާޅުވީ ފެސިލިޓީގައި މަސައްކަތްކުރާ މުވައްޒަފުން ނަފްސާނީގޮތުން އެތައްކަމެއް ތަޙައްމަލުކުރަންޖެހޭއިރު، އެ ފަރާތްތަކަށް ނަފްސާނީ އެހީތެރިކަން ފޯރުކޮށްނުދެވޭކަން ބޮޑު ކަންބޮޑުވުމެއްގެ ގޮތުގައި ފާހަގަ ކުރާކަމަށެވެ. އެހެންކަމުން އެ އެހީތެރިކަން އެ މުވައްޒަފުންނަށް ފޯރުކޮށް ދިނުމަކީ ކޮމިޝަނުން ބާރުއަޅާ ކަމެއް ކަމަށް ކޮމިޝަންގެ ބަޔާނުގައި ވިދާޅުވިއެވެ.\nފެސިލިޓީ ސާފުކުރުމުގެ މަސައްކަތް ކުރުމަށް ފޮނުވާފައިތިބޭ މުވައްޒަފުން އެއްވެސް ބަންދެއް ނުލިބި 12 ގަޑިއިރު މަސައްކަތްކުރުވާކަމާ އަދި މިހާގިނައިރު މަސައްކަތްކުރުވާއިރު މި މުވައްޒަފުންނަށް މުސާރަވެސް ނުދިނުމުގެ މައްސަލަތަކެއްވެސް ކޮމިޝަނަށް ފާހަގަ ކުރެވިފައިވާ ކަމަށް ކޮމިޝަންގެ ބަޔާނުގައި ވިދާޅުވިއެވެ.\nމި ޒިޔާރަތުގައި ކޮމިޝަނަށް ފާހަގަކުރެވުނު ކަންކަމުގެތެރެއިން ބައެއް ކަންކަން ވަކި މައްސަލަތަކުގެ ގޮތުގައި ލޮޖްކޮށް ބަލަމުންދާ ކަމަށް ކޮމިޝަނުން ވިދާޅުވިއެވެ.\nއެޗްއާރްސީއެމް އިން ވިދާޅުވީ ކޮމިޝަނުން ދަނީ ގައުމުގައި ދިމާވާ މިފަދަ ހައްސާސީ މައްސަލަތައް ވަރަށް ގާތުން ބަލަމުން ކަމަށާއި އަދި އާންމުންނާ ގުޅުންހުރި މިފަދަ މަޢުލޫމާތުތައް ހޯދާ ވީހާވެސް އަވަހަށް ރައްޔިތުންނަށް ލިބެން ޖެހޭ ހައްޤުތައް ރައްޔިތުންނަށް ފޯރުކޮށްދިނުމަކީ ކޮމިޝަންގެ އަމާޒެއް ކަމަށެވެ.\nކޮވިޑް-19 ޖެހިގެން ހުޅުމާލޭ ފެސިލިޓީގައި އެޑްމިޓް ކޮށްފައިވާ މީހުންގެ ތެރެއިން ގިނަ ބަޔަކު ނިޔާވަމުން ދާތީ ވަރަށް ގިނަ ބަޔަކު އަންނަނީ ކަންބޮޑުވުން ފާޅުކުރަމުންނެވެ. އެތަނުން ފަރުވާ ހޯދި އެތައް ބަޔަކު ވަނީ އެތަނުގައި ހުރި މައްސަލަތައް މީޑިއާގެ ސަމާލުކަމަށް ވެސް ގެނެސްފައެވެ.\nމެއި 28, 2021 12:14\nޢަދި ކިރިޔާ އެތަން ބަލާލަން ދެވުނުނީ..ވާނެހާއެއްޗެއް ވެ ނިމުނީމަ..އަބަދާޢަބަދު މި އިވެނީ ތިވާހަކަތައް..ދެންވެސް ފިޔަވަޅެއް އެޅިއްޖިއްޔާ ރަގަޅު..\nމެއި 28, 2021 12:20\nއެޗައާރސީއެމް އައް ކަމެއް ބެލެނީ އެތައްބަޔެއް މިދުނިޔެދޫކުރާފަހުންތޯ؟\nތިޔަ ފެސިލިޓީ އަދި ހުޅުމާލޭ ހޮސްޕިޓަލްވެސް ހިންގަނީ އެއްގޮތަކައް އެކަކުގެ ބެލުމުގެ ދަށުގައި..\nތިޔަ ދެތާގަވެސް މުއައްޒަފުންނާމެދު ކަންތައްކުރަނީ ހަމަ ގާތްގަނޑަކައް އެއްގޮތަކައް... ތަންހިންގުމާ ހަވާލުވެ ހުންނެވީ ރޯޔަލް ފެމިލީއައް ނިސްބަތްވާ އަންހެންކަނބަލެއް.. އެބޭފުޅާވެސް އޭގެދަށުގައި މަސައްކަތް ކުރުވަން އަމުރުވެރިންނައް ބައިތިއްބައިފައިތިބީ އެބޭފުޅަގެ ގާތްއެކުވެރިން.. އެތަނުގައި މަސައްކަތްކުރާ ނަރުހުންނައް އިތުރު ގޮތެއް ނެތުނީމަ ބަލަންޖެހޭ އާއިލާއައް ވިސްނާލާފަ ވަޒީފާއައް ނުކުންނަނީ އިތުރު ޗޮއިސްއެއް ސަކުވާއެއް ކުރާނެ އަޑުއަހައި ފިޔަވަޅެއް އެޅާދޭނެ ފަރާތެއް ނެތުނީމަ..\nމިޤއުމުގައި ބޮއްސުންނުލައި އޮތް ވަކި މުއައްސަސާއެއް ނެތް..\nސިއްހީ އެހީތެރިން އެތިބެނީ ހުރިހާތަނެއްގަވެސް ހުރިހާގޮތަކުންވެސް މާޔޫސްވެ ކުރާނެކަމެއް ސަކުވާ އުފުލާނެ ފަރާތެއް ނެތިފަ.. އެކަމަކު ކޮން މުއައްސަސާއެއްގެ ވެރިޔަކައްތޯ ފިޔަވަޅެއް އެޅުނީ؟ ފިޔަވަޅެއް އެޅޭނީ އެތަނެއް ހިންގާގޮތެއް އެތަނެއްގެ އެންމެ ދައްކެވެލްގެ މުއައްޒަފުންނާ ސުވާލެއް ކޮއްލިނަމަތާ!!! ހައްތާވެސް ފޮނިވާހަކަ ވެރިންގެ އަރިހައް ގެންދާ ރޯޔަލްބޭފުޅުން...\nމެއި 28, 2021 12:36\nކޯލް ސެންޓާވެސް ތިހާހާލު ހަމަ .ބުރޭކް ޔެނުދޭ.\nމެއި 28, 2021 20:50\nމެއި 28, 2021 12:46\nރަނގަޅު މުސާރަ އާ އެކު މީހުން ހޯދަން އިއުލާން ކުރީމަ ލިބޭނެ ދޯ. ސިއްހީ ހިދުމަތަށް ވޮލަންޓިއަރުން ހޯދަންޖެހެނީ. ސިޔާސީ މަގާމްތަކަށް ބޮޑުމުސާރ. އެވަރުގެ ބޮޑު މުސާރައާ އެކު މީހުންލިބޭތޯ އިއުލާން ކޮށްބަލަ. އެއިރުން މައްސަލަ ހައްލުވީ\nމެއި 28, 2021 13:10\nވަރަށް ގާތުން ބެލިފަ ތިތިބީ....2 އަހ ހަރު ތެރޭ އަދި ކިރިޔާ ...\nމެއި 28, 2021 13:22\nތީ ތިވެގެން އުޅޭ ގޮތަކީ. ލިބޭ އެތިކޮޅު މަދީ. މުޅިއަކުން އެކުދިންގެ މައްސަލައެއްވެސް ނޫން. އިބްރާޙިމް މުޙައްމަދު ސޯލިޙް ޓީވީ އަށް އަރާއިރު އަނގަފުޅާކޮށްފަ ވާހަކަ ދެއްކިދާނެ. އެކަމަކު އިނގޭ އެއްޗަކީ އެތާހަމަ މަރުވާ ގިނަ މީހުންނަކީ ހަމަ އަޅާނުލެވި މަރުވާ މީހުންކަން. ކޮވިޑް މެނޭޖްކުރުމަކީ ހަމަ އެކަނި ޑރ. ނަޒްލާ އަރުވާފަ އަތްދޮވެ މާސްކް އަޅާށޭ ބުނުން އެކަންޏެއް ނޫން.\nގާތުންބޭލޭ ބައެއްކަން ރައްޔިތުންނަށް ނުލާހިކު ރަނގަޅަށް ފެނޭ. ނާގާބިލް ބޭކާރު ބައެއްތިޔައީ ރައްޔިތުންގެ ރުފިޔާ ހަރާމުންނަގަނަގާ.\nމެއި 28, 2021 14:40\nހުޅުމާލެ މެޑިކަލް ފެސިލިޓީއާ ގުޅޭ ގިނަ ޝަކުވާތަކެއް މީޑިއާ މެދުވެރިކޮށް ކޮމިޝަނުގެ ސަމާލުކަމަށް އައުމާ ގުޅިގެން ކޮމިޝަނުގެ ޓީމެއް 2021 މެއި 25 ވަނަ ދުވަ ހު އެ ފެސިލިޓީއަށް ޒިޔާރަތްކުރިވާ ހަކަ " ،ހިއުމަން ރައިޓްސް" މާނައީ އިންސާނީ ހައްގުތަކާއިބެ ހޭ ހުރި ހާކަމެއްގެ ވާ ހަކަ އަމިއްލަ އިސްނެގުމަށްވެސް ބަލާ މޮނިޓަރ ކުރަންޖެ ހޭނެ ނޫންތޯ. ކަންކަމާއި ރައްޔިތުން ގޭގެ ތިބެންޖެ ހޭނެތޯ؟ކަންކަން މި ހެން ހުރީމަ.\nމެއި 28, 2021 15:10\nއަނގަﷲ ދެއްވާފަ އޮތީމަ ފޭލް ނުޗާކަމަށް މި ސަރުކާރުގެ މީ ހުންނަށް ބުނެވިދާނެ އެކަމަކު ހަޤީގަތަކީ ހަމަ ފެއިލް ވެފަވުން\nމިހާރުވެސް ބޮޑުން އުޅެނީ މަކަރުން.\nމެއި 28, 2021 16:45\nސަރުކާރު ގޮތް ހުސް ވީމާ ޗރސމ ކުއްލިއަކަށް ދިރިއްޖެ!! މިއޮތް ހުރިހާ ދުވަހު ނިދީ!!\nމެއި 28, 2021 17:05\nބޮޑު މުސާރަ ލިބެނީ ރަޢީސުން،،މިނިސްޓަރުން، މަޖިލިސް މެންބަރުން ނަށް،،،މީ ހަކު 3،4 ތަނުގަ ދުވާލު މަސައްކަތް ކުރިއަސް ލިބޭ އެތިކޮޅުން އަނގަޔާ އަތާދިމަނުވޭ،،،ތީގައުމެއްތަ؟ ނޫނީ ވެރިޔަކު ނެތްބަކަރި ކޮށްޓެއްތަ؟🤔\nމެއި 28, 2021 20:18\nހުޅުމާލެ މެޑިކަލް ފެސިލިޓީ އާއި ފަރުކޮޅު އައިސޮލޭޝަން ފެސިލިޓީގައި ބަލިމީހުންގެ އޭރިއާ ފޮޅާ ސާފްކުރުމަށާއި، ފާޚާނާތައް ސާފްކުރުމަށް ޙަރަކާތްތެރިވާ ބަންގާޅިންނަކީ ގަވާއިދާ ޚިލާފަށް ރާއްޖޭގައި އުޅޭ ބައެކެވެ. އެމީހުން މަގުމަތިން ހޮވައިގެން އެތަނުގެ މަސައްކަތްތަކަށް ފޯރުކޮށްދީފައި ވަނީ އަމިއްލަ ކުންފުންޏަކުންނެވެ. ބަދަލުގައި އެއިން ކޮންމެ މީހެއްގެ ބޮަލަކަށް ސަރުކާރުން އެކުންފުންޏަށް 15000 ރުފިޔާ ދެއެވެ. ނަމަވެސް އެ ކުންފުނިން އެމީހުންނަށް ދެނީ އެންމެ 4500 ރުފިޔާ! އެވެ. ކޮންމެ މަހެއް ނިމުމުން ދޭންޖެހޭ ފައިސާކޮޅުވެސް ނުދޭތާ މިހާރުވެސް2މަހަށްވުރެ ގިނަ ދުވަސް ވެދާނެއެވެ. ފައިސާ ނުދިނުމުން އެމީހުން އަނބުރާ ވަޒީފާ ދޫކޮށް މަގުމަތި ވަނީއެވެ. އެ ކުންފުންޏަށް މަގުމަތިވި މީހާގެ 15000 ރުފިޔާވެސް ލިބުނީއެވެ. މަގުމަތިވި ބަންގާޅީގެ ބަދަލުގައި އަނެއްކާވެސް މަގުމަތިން އެހެން ބަންގާޅިއެއް ހޯދުމަށްފަހު ކުންފުނީގެ ވަގުތީ ވަޒީފާ ދެނީއެވެ. އެމީހުންނަކީ ޞައްޙަ ލިޔެކިޔުންތައް ނެތް ބަޔަކަށްވާތީ، އެމީހުންގެ ޙައްޤު ހޯދަން ދާނެ ތަނެއް ނެތެވެ. މަގުމަތިވި މީހާގެ މަސައްކަތުގެ އުޖޫރައަށް ސަރުކާރުން ދިން 15000 ރުފިޔާވެސް ކާލަނީ އެ ކުންފުނިންނެވެ. އެމީހާއަށް 4500 ރުފިޔާވެސް ނުލިބުނެވެ. މިއީ ކިހާބޮޑު އަނިޔާއެއް ތޯއެވެ؟ ކޮރަޕްޝަނެއްތޯއެވެ؟ "މަރިޔަމް ޝާނީ" މިކަމުގެ އިންވެސްޓިގޭޝަނެއް ހަދައިދީ މިކަމަށް އިންސާފު ހޯދަވާ ދެވިދާނެ ތޯއެވެ؟ އެމީހުންނަކީވެސް އަނބިދަރިން ތިބި އިންސާނުންނެވެ.


Gang akun meehakah Male magumatheegai aniyaakohffi\n10 ޖެނުއަރީ 20202ކޮމެންޓް\nގޭންގަކުން މީހަކަށް މާލޭ މަގުމަތީގައި އަނިޔާކޮށްފި\nމާލޭގެ މަގެއްގެ މަތީގައި ބޮޑު ގްރޫޕެއްވެގެން މީހަކަށް އަނިޔާކުރާ ވީޑިއޯއެއް ސޯޝަލް މީޑިއާގައި އާންމުވެއްޖެ އެވެ.\nއާންމުވެފައިވާ އެ ވީޑިއޯއިން ފެންނަނީ އެމީހާގެ ގައިގާ ކޮޅުފައިން ތަޅާ މަންޒަރާއި ސައިކަލުގައި އައި ބަޔަކު އެމީހާގެ ގައިގާ ވަރަށް ބާރަށް ސައިކަލުން ޖައްސާ މަންޒަރެވެ. އަދި ސައިކަލުން ފޭބުމަށް ފަހު އެމީހާގެ ގައިގާ އެމީހުން ވެސް ތަޅަން ފަށައި މަންޒަރު ފެނެ އެވެ.\nއޭގެ ފަހުން އެހެން ބަޔަކު ވެސް އެމީހުންނާއި ގުޅި، އެމީހާއަށް އަނިޔާކުރާ މަންޒަރު ފެނިގެންދެ އެވެ. ތަޅާ އަނިޔާކުރުމަށް ފަހު އެމީހުން އެ ސަރަހައްދުންދާއިރު އެމީހާއަށް ބަޔަކު އެހީވާން މަސައްކަތް ކުރި މަންޒަރު ފެނިގެނެއް ނުދެ އެވެ.\nއެ ހާދިސާއާ ގުޅިގެން ފުލުހުން ބުނެފައި ވަނީ އެއީ އިއްޔެ ރޭ މެންދަމު 12:36 ހާއިރު ބޭންކް އޮފް ސިލޯން ކުރިމަތީގައި ހިނގި މާރާމާރީއެއް ކަމަށެވެ. ފުލުހުން ބުނީ އެހާދިސާގެ ރިޕޯޓާއެކު ފުލުހުން އެސަރަހައްދަށް ދިޔައިރު އެމީހާއަށް އަނިޔާކުރި މީހުން އެތަނުން ގޮސްފައިވާ ކަމަށެވެ.\nއަދި އެމައްސަލައިގައި ބަލަން ޖެހޭ ކަންކަން ބަލަމުން އަންނަ ކަމަށް ވެސް ފުލުހުން ބުންޏެވެ.\nމިއީ ކޮން ކަމަކާއި ގުޅިގެން ހިނގި މާރާމާރީއެއްކަން ސާފެއް ނުވެ އެވެ.\nއެކަމަކު ވީޑިއޯ އިން ފެނޭ ޕޮލިސް މީހާ ކައިރިކުރި އިރިވެސް އެމީހުން އެތާ ތިބިތަން. އަދި ފައިންވެސް ޖެހިތަން.\nކޮބާ ޓުވީޓް ކުރާހަމީދު، މިފަހަރު ލަދުގަތީދޯ. ގްރީންޒޯންގެ ބޯޑަރުކައިރީގައި އެދިޔާއީ ތަޅާތިރި އަރުވާލާފައި އަދި އެތަނަށް އައި ފުލުސްމީހާއަށް ކުރެވުނުކަމެއްނެތް؟ ހަމީދޫ ކޮންބައެއްތަ ތި ސާވް އެންޑް ޕޮރެޓެކްޓްތިޔަކުރަނީ؟


June Mahuge Import Aai Export Dhashah Hingajje – adduLIVE\nޖޫން މަހުގެ އިމްޕޯޓާއި އެކްސްޕޯޓް ދަށަށް\nJul 11, 2019, 19:36 ހަސަން ރަޝީދު\nމިދިޔަ ޖޫން މަހު ރާއްޖޭގެ އިމްޕޯޓާއި އެކްސްޕޯޓް ދަށަށް ގޮސްފައިވާ ކަމަށް ކަސްޓަމްސްގެ ތަފާސް ހިސާބުތަކުން ދައްކައިފިއެވެ.\nކަސްޓަމްސް އިން މިއަދު ނެރުނު މިދިޔަ ޖޫން މަހުގެ ތަފާސް ހިސާބުތަކަށް ބަލާއިރު 2018 ވަނަ އަހަރުގެ ޖޫން މަހު ރާއްޖެ އަށް 3.5 ބިލިއަން ރުފިޔާގެ މުދާ އިމްޕޯޓްކޮށްފައިވާ އިރު މި އަހަރުގެ ޖޫން މަހު އެ އަދަދު 3.3 ބިލިއަން ރުފިޔާއަށް ވަނީ ދަށްވެފައެވެ.\nއެންމެ ގިނައިން ރާއްޖެ އަށް މުދާ އެތެރެކޮށްފައިވަނީ ޔުނައިޓެޑް އަރަބް އެމިރޭޓްސް (ޔޫއޭއީ) އަދި ޗައިނާ އިންނެވެ. އެގޮތުން އިމްޕޯޓް ކުރި މުދަލުގެ 19 ޕަސެންޓަކީ ޔޫއޭއީ އަދި ޗައިނާ އިން އެތެރެކުރި މުދަލެވެ. ތިންވަނަ އަށް އެންމެ ގިނައިން މުދާ އެތެރެކުރީ ސިންގަޕޫރުންނެވެ. އެގޮތުން އިމްޕޯޓުގެ 13 ޕަސެންޓް ހިއްސާ ކުރަނީ ސިންގަޕޫރުންނެވެ. ރާއްޖެ އަށް އިމްޕޯޓުކުރި މުދަލުގެ ނުވަ ޕަސެންޓު އިންޑިޔާ އިން ހިއްސާކުރާއިރު ހަ ޕަސެންޓު ހިއްސާކުރަނީ ސްރީލަންކާ އިންނެވެ.\nމިދިޔަ ޖޫން މަހު ރާއްޖެ އިން އެންމެ ގިނައިން މުދާ އެކްސްޕޯޓު ކޮށްފައިވަނީ ޖަރުމަނަށެވެ. އެގޮތުން ރާއްޖެ އިން މިދިޔަ މަހު އެކްސްޕޯޓް ކުރި މުދަލުގެ 42 ޕަސެންޓް ބޭރުކޮށްފައިވަނީ އެ ގައުމަށެވެ.


Moosun goas, kandudhathuru kuraa faraaiythah samaaluvey!\nމޫސުން ގޯސް، ކަނޑުދަތުރު ކުރާ ފަރާތްތައް ސަމާލުވޭ!\nމޫސުން ގޯސްވެފައި ވަނިކޮށް ދެ އުޅަދެއް ދަތުރުކުރަނީ -- ފޮޓޯ އަވަސް\nމިދުވަސްވަރަކީ ރާއްޖެއަށް މޫސުން ގޯސް ކަނޑުގަދަ ދުވަސް ވަރަކަށް ވާތީ، ކަނޑުދަތުރު ކުރާ ފަރާތްތައް މޫސުމަށް ސަމާލުވުމަށް އެމްއެންޑީއެފް އިން އިލްތިމާސްކޮށްފި އެވެ.\nއެމްއެންޑީއެފުން މިއަދު ބުނި ގޮތުގައި، ވޭތުވެދިޔަ 24 ގަޑިއިރު ތެރޭގައި މޫސުން ގޯސްވުމުގެ ސަބަބުން ނުރައްކާތެރި ކަނޑުމަތީގެ ތަފާތު ހާދިސާތައް ހިނގަމުން އަންނަ ކަމަށެވެ. އެގޮތުން، ގިނަ އަދަދެއްގެ އުޅަނދު ފަހަރު ފަރަށް އެރުމާއި، އުޅަނދު ފަހަރު ދިޔަވެ އަޑިއަށް ދިއުމާއި އަދި ނަގިލި ކަހައިލައިގެން އުޅަނދު ފަހަރު ގެއްލިގެން އެމްއެންޑީއެފް ކޯސްޓްގާޑް މެރިޓައިމް ރެސްކިއު ކޯރޑިނޭޝަން ސެންޓަރަށް ރިޕޯޓުތައް ލިބެމުންދާ ކަމަށެވެ.\nއިތުރަށް ބުނީ، ކަނޑު ދަތުރުކުރާ އުޅަނދު ފަހަރުގެ އޮޑިވެރިންނާއި، ކެޕްޓަނުން މޫސުމާބެހޭ އެންމެ ފަހުގެ މައުލޫމާތު ހޯއްދެވުމަށްފަހު ދަތުރުތައް ރޭވުމަށެވެ. އަދި، ދަތުރު ކުރާ ފަރާތްތަކުން އަންގަންޖެހޭ ފަރާތްތަކަށް ފުރުމުގެ ކުރިން ދަތުރާއިބެހޭ މައުލޫމާތު އެންގުމަށް ވެސް ވަނީ އެދިފަ އެވެ.\nމީގެ އިތުރުން، އުޅަނދުގައި ލައިފްޖެކެޓާއި މުވާސަލާތީ ނިޒާމާއި ދިޔަހިއްކާ ޕަންޕު ފަދަތަކެތި ހުރީ ރަނގަޅަށްތޯ ޗެކް ކުރުމާއި ވަކިން ހާއްސަކޮށް ކުދި އުޅަނދުފަހަރުގައި ރޭގަނޑު ދަތުރު ކުރާ ފަރާތްތަކުން އިތުރަށް ސަމާލުކަންދިނުމަށް އެދިފައި ވެ އެވެ. އަދި، މުދާ އުފުލާ އުޅަނދުފަހަރުން މުދާ ބަރުކުރުމުގައި ގަވާއިދުތަކަށް އަމަލްކުރުމަށް އިލްތިމާސްކޮށްފައި ވެ އެވެ.\nކަނޑުދަތުރުފަތުރު ކުރާ ފަރާތްތަކުން އެއްވެސް ހާދިސާއެއް ހިނގައިފިނަމަ، ލަސްނުކޮށް އެމްއެންޑީއެފް ކޯސްޓްގާޑުގެ ހިލޭ ގުޅޭ ނަންބަރު 191 އަށް ގުޅުމަށްވެސް އެމްއެންޑީއެފުން އެދިފައި ވެ އެވެ.\nމޫސުމާ ބެހޭ ގައުމީ އިދާރާއިން މިއަދު ވަނީ ރާއްޖޭގެ ބޮޑު ސަރަހައްދަކަށް ވައިޓް އެލާޓް ނެރެފަ އެވެ. އަދި މެދުރާއްޖެތެރެއަށް ޔެލޯ އެލާޓްވެސް ނެރެފައި ވެ އެވެ.


Silsilaa Maaraamaaree Thakah Mi Sarukaaruge Hoonu Aiythilabadieh!\nސިލްސިލާ މާރާމާރީތަކަށް މި ސަރުކާރުގެ ހޫނު އަތްތިލަބަޑިއެއް!\n7 މަސް,4ހަފްތާ, 1 ގަޑި, 38 މިނެޓް, 56 ސިކުންތު ކުރިން 376013\n"ގްރޫޕް މާރާމާރީއެއްގައި ކުޑަކުއްޖަކު ޒަހަމްކޮށްލައިފި." "މޫނަށް ސްޕްރޭ ޖެހުމަށްފަހު ގިނަ އަދަދެއްގެ ފައިސާ ފޭރިގެންފި." "ތޫނު އެއްޗަކުން ހަމަލާދީ ބިދޭސީއަކު ޒަހަމުކޮށްލައިފި." މިއީ ފަހަކަށް އައިސް ޚަބަރުތަކުގެ ފަލަ ސުރުޚީތަކުން ވަރަށް އާންމުކޮށް ފެންނަ ޖުމުލަތަކެކެވެ. ދިވެހި ޒުވާނުންނާއި ކުޑަކުދިންގެ އަގުބޮޑު ލޭ މި ޤައުމަށް އޮހޮރުވަމުންދާއިރު، މިކަން ހުއްޓުވޭނެ ގޮތެއް ހޯދުމުގައި ޒިންމާދާރު ވެރިންނަށް ވަނީ ނުކުޅެދިފައެވެ.\nމިހާރު ދިވެހިރާއްޖޭގެ ވެރިކަމާ ހަވާލުވެވަޑައިގެން ހުންނެވި އިބްރާހިމް މުހައްމަދު ޞާލިހު، ވެރިކަމުގެ ހުވާ ކުރެއްވުމަށްފަހު ވިދާޅުވީ، ވަކި ފިކުރަކަށް ބެއްލެވުމެއް ނެތި ހުރިހާ ރައްޔިތުންގެ ސަލާމަތާ ރައްކާތެރިކަން ކަށަވަރުކޮށްދެއްވާނެ ކަމަށެވެ. ނަމަވެސް ފެންނަމުންދަނީ މުޅިން ތަފާތު މަންޒަރެކެވެ. ބިރުގަންނަފަދަ ހަލުވި މިނެއްގައި ގޭންގް މާރާމާރީތައް އާންމުވަމުންދާއިރު، އެމަނިކުފާނުގެ ސަރުކާރުގެ އިސް މަޤާމުތަކުގައި ތިއްބެވި ބޭފުޅުންގެ ފަރާތްޕުޅުން މާރާމާރީތަކަށް ހިތްވަރު ލިބޭފަދަ އަމަލުތައް ވަނީ ފެނިގެންގޮސްފައެވެ.\nގިނަ ވައުދުތަކަކާއެކު ދިވެހިރާއްޖޭގެ ވެރިކަމާ ހަވާލުވެވަޑައިގެންނެވުމަށްފަހު ރައީސް ޞާލިހު އަވަސްވެގެންނެވީ ޖަލުތަކުގައި ތިބި ކުށްވެރިން ދޫކޮށްލެއްވުމަށެވެ. އެމަނިކުފާނުގެ މި އަމަލުފުޅުން ހިތްވަރު ލިބިވަޑައިގެން، މި ސަރުކާރުގެ އިސް ބޭފުޅުން ވެސް ފެއްޓެވީ މާރާމާރީ ހިންގާ މީހުންނަށް ހިތްވަރު ދިނުމަށެވެ.\nއެގޮތުން ރައީސް ޔާމީންގެ ސަރުކާރުގައި ހޯމް މިނިސްޓްރީގެ ޑެޕިއުޓީ މިނިސްޓަރުގެ މަޤާމު އަދާކުރެއްވި އަހުމަދު ސިއްދީގަށް، އެމްޑީޕީގެ އެކްޓިވިސްޓަކު ދިން ހަމަލާއަށް މި ސަރުކާރުގެ ޔޫތު މިނިސްޓަރ އަހުމަދު މަހުލޫފު ވަނީ ތަރުހީބު ދެއްވާފައެވެ. މިހެން މިދެންނެވި ސަބަބަކީ އެ މައްސަލައިގައި ހަމާލާދިން އެމްޑީޕީގެ އެކްޓިވިސްޓު އަލީ ހާޝިމް ހައްޔަރު ކުރުމުން، އޭނާ ދޫކޮށްލުމަށް އަޑުފުލަން ނިކުތް ގްރޫޕުގެ ތެރޭގައި މަހްލޫފު ވެސް އިސްކޮށް ހަރަކާތްތެރިވުމުންނެވެ.\nމަޚްލޫފުގެ ފަރާތުން މި ނޫން ވެސް މިފަދަ އެހެން ކަންތައްތައް ވަނީ ފެނިފައެވެ. އެގޮތުން ގޭންގްތަކާ މަޝްވަރާ ކުރުމަށް އެއް މޭޒަކަށް ވަޑައިގަތުމަކީ ވެސް އޭގެ ތެރެއިން ފާހަގަކޮށްލެވޭ ކަމެކެވެ. ނަމަވެސް ސަރުކާރަށް ގޭންގްތަކާ މަޝްވަރާ ނުކުރެވޭނެ ކަމަށާއި އެއީ ޤާނޫނީ ކުށެއް ކަމަށް ވިދާޅުވެ ކުރީގެ ހޯމް މިނިސްޓަރ އުމަރު ނަސީރު ވެސް ވަނީ މަޚްލޫފުގެ އެ އަމަލަށް ފާޑުވިދާޅުވެފައެވެ. މަޚްލޫފު އެކަން ކުރެއްވި ނަމަވެސް، އޭގެން ވެސް ރަނގަޅު ނަތީޖާއެއް ނުލިބުނުކަން މިއަދު މުޅި ރާއްޖޭން މިދަނީ ފެންނަމުންނެވެ.\nއެންމެ ފަހުން ހިންގި މާރާމާރީތަކަށް ބަލާއިރު، މިދިޔަ ހަފްތާގެ ތެރޭގައި ކާނިވާ ސަރަހައްދުގައި ތޫނު އެއްޗަކުން ހަމަލާދީ ކުޑަކުއްޖަކު ވަނީ ޒަހަމުކޮށްލާފައެވެ. އޭގެ ދެވަރަކަށް ދުވަސް ކުރިން ހުޅުމާލޭގައި ހިންގި މާރާމާރީތަކެއްގައި 18 އަހަރުން ދަށުގެ ދެ ކުދިން ޒަހަމުކޮށްލާފައިވާއިރު، މި މަހުގެ 14 ވަނަ ދުވަހު ހުޅުމާލޭގައި ހިންގި މާރާމާރީތަކެއްގައި އުމުރުން 23 އަހަރުގެ ޒުވާނަކާއި 28 އަހަރުގެ ޒުވާނަކު ވަނީ ޒަހަމުކޮށްލާފައެވެ.\nއޭގެ އިތުރުން މި ސަރުކާރަށް މިވީ ކުޑަ ދުވަސްކޮޅުގެ ތެރޭގައި ޖަލުތަކުގައި ވެސް ވަނީ މިފަދަ ކަންތައްތަކެއް ހިނގާފައެވެ. އެގޮތުން ފުރަތަމަ އިވުނު އަޑަކީ މާފުށީ ޖަލުގައި ޤައިދީއަކަށް އަނިޔާ ކުރުމުން އައީސީޔޫގައި ފަރުވާ ދޭން ފެށި އަޑެވެ. އެމީހާއަށް އަނިޔާ ދިނީ އެހެން ޤައިދީއެއްތޯ ނުވަތަ ކަރެކްޝަނަލް ސަރވިސްގެ އޮފިސަރުންތޯ އަދި ވެސް ވަނީ ސާފު ނުވެފައެވެ. އެ ސުވާލަށް ޖަވާބު ނުލިބިގެން އުޅެނިކޮށް މި މަހު ކުރީކޮޅު އަނެއްކާ ވެސް މާފުށީ ޖަލުގައި ތޫނު ހަތިޔާރު ބޭނުންކޮށްގެން ހިންގި މާރާމާރީއެއްގައި ދެ ގައިދީއަކު ވަނީ ޒަހަމް ކޮށްލާފައެވެ. އެ މާރާމާރީތަކުގައި ވަޅިއަކާއި ކަޓަރެއް ބޭނުންކޮށްފައިވާއިރު، މިފަދަ ތަކެތި ޖަލަށް ވަންނަ ގޮތް ބެލޭނެ ގޮތެއް ވެސް އަދި ހުއްޓުވޭނެ ގޮތެއް ވެސް ވަނީ ނުވެފައެވެ.\nމި ސަރުކާރުން ދިވެހި މަންމައިންގެ ދަރީންނަށް ރައްކާތެރިކަން ޤާއިމު ނުކޮށްދެވޭއިރު، އަދި ބިދޭސީންގެ ހާލަކީ ކޮބައިތޯ؟ މ. މުލީ ފާމަސީއެއްގައި މަސައްކަތްކުރާ ބިދޭސީއަކަށް ޖެނުއަރީ މަހުގެ ކުރީކޮޅު ވަނީ ތޫނު އެއްޗަކުން ހަމަލާދީ ޒަހަމުކޮށްލާފައެވެ. މިއީ މި ސަރުކާރުން ތަބާވާ އަވައްޓެރި އިންޑިއާގެ ފާމަސިސްޓެކެވެ. ދިވެހިންގެ އަމިއްލަ ފަސްގަނޑުގައި ދިވެހިންނަށް ރައްކާތެރިކަން ނެތްއިރު، ބިދޭސީންނަށް އޮންނާނީ ވަކި ކޮން ރައްކާތެރިކަމެއް ބާއޭ މިއީ ވެސް އުފެދޭ ސުވާލެކެވެ.\nކޮންމެއަކަސް މި ސަރުކާރަށް މިވީ މަދު ދުވަސްކޮޅުގެ ތެރޭގައި މި ފެންނަނީ މާރާމާރީތައް ގިނަވަމުންދާ މަންޒަރެވެ. ތޫނު ހަތިޔާރުތަކުގެ ޝިކާރައަކަށް ކުޑަކުދިން ވެގެންދާއިރު، އެކަން ހުއްޓުވުމަށް ހަރުދަނާ ފިޔަވަޅުތަކެއް އަދި މިހާތަނަށް ވަނީ ނޭޅިފައެވެ. މި ސަރުކާރުގެ ޒުވާނުންގެ މިނިސްޓަރަށް ފެނުނު އެންމެ ރަނގަޅު ގޮތަކީ ގޭންގްތަކުން ހިންގާ މިފަދަ އަމަލުތައް ހުއްޓުވުމުގެ ބަދަލުގައި ގޭންގްތަކާއެކު މަޝްވަރާ ކުރައްވަންނެވެ. ނުސީދާ ގޮތެއްގައި އެ ވިދާޅުވެވުނީ ގޭންގްތަކަކީ ވެސް އޮންނަން ޖެހޭ އެއްޗެކޭ ބާއޭ މިއީ ވެސް އުފެދޭ ސުވާލެކެވެ.\nމަޝްވަރާއަކީ އާންމު ގޮތެއްގައި ދެ ފަރާތަކަށް ވެސް މަންފާތަކެއް ހޯދުމަށް ހިންގާ މުއާމަލާތަކަށް ވުމާއެކު، ގޭންގްތަކާއެކު ކުރި މަޝްވަރާތަކުގައި އެ ގޭންގްތަކަށް އޮތީ ކޮން ފައިދާތަކެއްތޯ ވެސް ސުވާލު އުފެދެއެވެ. ނަމަވެސް އެކަމުން ވެސް ރަނގަޅު ނަތީޖާއެއް ނުނިކުތުމުން ޒުވާނުންގެ މިނިސްޓަރާއި މި ސަރުކާރަށް މިއަދު މިވަނީ ހަރުދަނާ ފިޔަވަޅުތަކެއް އަޅަން ޖެހިފައެވެ.\n9 ގަޑި ކުރިން 44 0\n13 ގަޑި ކުރިން 87 0\n13 ގަޑި ކުރިން 434 0\n3 ދުވަސް ކުރިން 437 0


ކޯޓު އަމުރެއްގެ ދަށުން ބުދުތައް ނަގަން ސަރުކާރުން ތައްޔާރުވާން ފަށައިފި | Fuvahmulahcity\nކޯޓު އަމުރެއްގެ ދަށުން ބުދުތައް ނަގަން ސަރުކާރުން ތައްޔާރުވާން ފަށައިފި\n12 މަސް ކުރިން September 2, 2018 Mohamed Ninaaz0ޚިޔާލު\nސިއްރު ފެންފުށި ރިސޯޓްގައި ބައްޓާފައި ހުރި ބުދުތައް ނަގަން ސަރުކާރުން އެންގި އެންގުމަށް އެރިސޯޓުން ތަބާވެފައި ނުވާތީ ކޯޓު އަމުރެއްގެ ދަށުން ފުލުހުން އެރިސޯޓަށް އަރާ ބުދުތައް ނަގަން ސަރުކާރުން ނިންމާ އެކަމުގެ ތައްޔާރީތައް ވާން ފަށައިފިއެވެ.\nދުނިޔޭގެ ފުރަތަމަ ސެމީ-ސަބްމާޖް އާޓް ގެލެރީގެ ގޮތުގައި މިހާރު ވެސް އިސްތިހާރު ކުރަމުން ގެންދާ ބުދުތައް ނަގަން ރައީސް އޮފީހުން ޓްއަރިޒަމް މިނިސްޓްރީ މެދުވެރިކޮށް ރިސޯޓަށް އެންގީ މިދިޔަ ޖުލައި މަހުގެ 27 ވަނަ ދުވަހު އެވެ. ނަމަވެސް ބުދުތައް ނެގުމުގެ އެއްވެސް މަސައްކަތެއް އަދި މިހާތަނަށް ކޮށްފައި ނުވާ ކަމަށް ވެއެވެ.\nރިސޯޓުން މިހާރު މަސައްކަތް ކުރަމުން ގެންދަނީ ބުދުތަކުގެ މޫނު އިންސާނުން ސިފަ ނުވާނެ ގޮތައް ބަދަލު ކުރާށެވެ. އެހެންކަމުން ލަފާކުރެވޭ ގޮތުގައި ބުދުތައް ނެގުމުގެ އެއްވެސް ވިސްނުމެއް އެރިސޯޓްގެ ނެތެވެ.\nރިސޯޓުން ސަރުކާރަށް އަންގާފައި ވަނީ ބުދުތައް ނެގުމަކީ ވަރަށް އުނދަގޫ މަސައްކަތަކަށް ވާތީ އެކަމަށް ދިގު މުއްދަތެއް ނަގާނެ ކަމަށެވެ.\nބުދުތައް ނެގުން ލަސްވަމުން ދާތީ ކޯޓު އަމުރެއްގެ ދަށުން ރިސޯޓަށް އެރުމަށް ފުލުހުން މިހާރު ކޯޓު އަމުރު ހޯދުމުގެ ޤާނޫނީ މަރުހަލާތައް ކުރިއަށް ގެންދާ ކަމަށް ވެއެވެ. ނަމަވެސް މިކަމާއި ގުޅިގެން ފުލުހުންގެ ރަސްމީ ބަހެއް އަދި ނުލިބެއެވެ.\nސިއްރު ފެންފުށީގައި ބަހައްޓާފައި ހުރި ބުދުތަކަށް ވަނީ ފަތުރުވެރިންގެ ބޮޑު ސަމާލުކަމެއް ލިބިފައެވެ. ދުނިޔޭގެ ނަން މަޝްހޫރު އެތައް ވެބްސައިޓަކުން ވަނީ އެތަނާއި ގުޅޭ ރިޕޯޓްތައް ވެސް މިހާތަނަށް ގެނެސްފައެވެ.\n← ކަރީނާ ކަޕޫރް އާއި ކައިވެނި ކޮށްފާނަން – ކަރަން\nސަލްމާން ހާންގެ “ސުލްތާން” އަށް ޗައިނާއިން ފިނި ތަރުހީބެއް →


ލީގު ތަށްޓާ ބެހޭގޮތުން ސިޓީ އަށް ދެއްކޭނެ ވާހަކައެއް ނެތް: ގާޑިއޯލާ\nކ. މާލެ4ޖެނުއަރީ 2017 | ބުދަ 16:31 2,261\nޕްރިމިއާ ލީގުގެ ތަށްޓާމެދު މެންޗެސްޓާ ސިޓީ އަށް ވާހަކަ ދެއްކެން ނެތްކަމަށް އެ ކްލަބުގެ ކޯޗު ޕެޕް ގާޑިއޯލާ ބުނެފި އެވެ.\nބީބީސީ އަށް ދިން އިންޓަވިއުއެއްގައި ގާޑިއޯލާ ބުނީ ޕޮއިންޓް ތާވަލުގެ އެއްވަނައިގައި އޮންނަ ޓީމާ 10 ޕޮއިންޓްގެ ފަރަގެއް އޮތުމުން ދެންވެސް ވިސްނަން ޖެހޭނީ ކުރިޔަށް އޮތްނަ މެޗަށް ކަމަށާއި، އެ މެޗަށް އަބަދުވެސް ފޯކަސް ކުރަން ޖެހޭ ކަމަށެވެ.\nއެގޮތުން އޭނާ ބުނީ ޕްރިމިއާ ލީގުގެ ތަށްޓާ ބެހޭގޮތުން ވާހަކަދެއްކެން ސިޓީ އަށް ނެތް ކަމަށާއި، ސިޓީގެ ޓާގެޓާ ބެހޭގޮތުންވެސް ސުވާލު ނުކުރުމަށް ވަރަށް ބޮޑަށް އެދޭ ކަމަށެވެ.\nމީގެއިތުރުން ގާޑިއޯލާ ބުނީ ކުރިޔަށް އޮތީ ލީގުގައި ބާންލީއާ ދެކޮޅަށް ކުޅޭ މެޗު ކަމަށާއި، އެ މެޗާމެދު ވާހަކަ ދެއްކިދާނެ ކަމަށެވެ.\nލިވަޕޫލް އަތުން 0-1 ގެ ނަތީޖާއިން ބަލިވި މެޗަށް އަލިއަޅުވާލަމުން ގާޑިއޯލާ ބުނީ އެ މެޗު ސިޓީން ފެށީ ވަރަށް ރަނގަޅަށް ކަމަށާއި، އެހެންނަމަވެސް އިދިކޮޅު ޓީމުން ލިބުނު ފުރަތަމަ ފުރުސަތުން ގޯލު ކާމިޔާބުކުރި ކަމަށެވެ.\nގާޑިއޯލާ ބުނީ މެޗު ވަރަށް ހަމަހަމަ ކަމަށާއި، ލިވަޕޫލްގެ ކައުންޓާ އެޓޭކްތައް ސިޓީން ފުރަތަމަ ހާފްގައި ދިފާއުކުރި ކަމަށާއި، އެހެންނަމަވެސް ރަނގަޅު އެޓޭކެއް ނުއުފެއްދޭކަމަށެވެ. މީގެއިތުރުން އޭނާ ބުނީ ދެވަނަ ހާފްގައި ސިޓީގެ ފަރާތުން ރަނގަޅު ކުޅުމެއް ފެނުނު ކަމަށެވެ.\nޕްރިމިއާ ލީގުގެ ޕޮއިންޓް ތާވަލަށް ބަލާއިރު، ސިޓީ އޮތީ ކުޅުނު 19 މެޗުން ލިބުނު 39 ޕޮއިންޓާއެކު ޕޮއިންޓް ތާވަލުގެ ތިންވަނައިގަ އެވެ. ދެވަނައިގައި 43 ޕޮއިންޓާއެކު ލިވަޕޫލް އޮތްއިރު، 49 ޕޮއިންޓާއެކު އެއްވަނައިގައި އޮތީ ޗެލްސީ އެވެ.


BREAKING : Kudakudhin Thakeh Meehakah Hamalaa Dhee Zaham Kollaifi - Vaguthu\nމާލޭގައި 18 އަހަރު ނުފުރޭ ކުޑަކުދިންތަކެއް މީހަކަށް ހަމަލާދީ ޒަހަމްކޮށްލައިފިއެވެ.\nމިއަދު ހަވީރުގެ ވަގުތެއްގައި އަލަމާ ގޯޅީގައި ހިނގި މާރާމާރީ އެއްގައި 15 އަހަރު ނުފުރޭ ދެ ކުޑަކުދިން ވަނީ 26 އަހަރުގެ ފިރިހެނަކަށް ހަމަލާދީ ޒަހަމްކޮށްލާފައެވެ.\nމިކަން ފުލުހުން ކަށަވަރު ކޮށްދެއްވާފައި ވާއިރު 26 އަހަރުގެ މީހާ އަށް ލިބުނު އަނިޔާތަކަށް އައިޖީއެމް ހޮސްޕިޓަލުގައި މިހާރު އަންނަނީ ފަރުވާ ދެމުންނެވެ.\nމި މައްސަލަ އާއި ގުޅިގެން 15 އަހަރު ނުފުރޭ ދެ ކުދިން ފުލުހުންގެ އިދާރާ އަށް ހާޒިރު ކުރި ނަމަވެސް، މި ދެ ކުދިންނަކީ ވެސް ޖިނާއީ މަސްއޫލިއްޔަތު އުފުލަން ނުޖެހޭ އުމުރުފުރައިގެ ދެކުދިން ކަމުން އާއިލާ އާއި ހަވާލު ކޮށްފައިވާ ކަމަށް ފުލުހުން ވިދާޅުވިއެވެ.\nފުލުހުންގެ ފެމިލީ އެންޑް ޗައިލްޑް ޕްރޮޓެކްޝަން ޑިޕާޓްމެންޓާއި ޖުވެނައިލް އޮފެންޑާސް ޑިޕާޓްމެންޓު ގުޅިގެން މި މައްސަލަ ދަނީ އިތުރަށް ތަހުގީގު ކުރަމުންނެވެ.\nމި މައްސަލާގައި އަނިޔާވި މީހާގެ ތަފްސީލެއް ފުލުހުން ނުދެއްވި ނަމަވެސް، މައުލޫމާތު ލިބޭ ގޮތުގައި އެމީހާ އަށް ބޮޑެތި އަނިޔާތަކެއް ވަނީ ލިބިފައެވެ.\nކުޑަކުދިން ޖިނާއީ ކުށްތަކަށް އަރައިގަތުމަކީ ރާއްޖޭގައި ވަރަށް އާއްމު ކަމެކެވެ. ނަމަވެސް ވަރަށް މަދު ފަހަރަކު ނޫނީ އެފަދަ މައްސަލަތައް ފުލުހުން މީޑިއާގައި ހާމައެއް ނުކުރެއެވެ.\nއޮކްޓޯބަރ 20, 2021 00:47\nމި ދިވެހިރާއްޖޭގަ ބޮޑެތި ހުރިހާ ކުއްތަކެއް ގިނައިން ކުރަނީ މަސްތުވާ ތަކެތި ވިއްކަން އުޅެނީ މާރާމާރީ ހިންގަނީ މީހުންގެ މުދަލަށް ގެއްލުންދެނީ ތިބުނާ 18އަހަރު ނުފުރޭ ގެރިބަކަރި ތަށް. ކިތަންމެ ބޮޑު ކުށެއް ކުރިޔަސް މީހެއްގެ ފުރާނަ ދުއްވާލިޔަސް 18އަހަރު ނުވަންޏާ އޯކޭ. މަސްތުވާތަކެތި ވިއްކާ ބޮޑުންތަށް ދެފައި ދާމާލާފަ ގޭގަ ބޮޑު ސޯފާޔައް އަރާތިބެގެން 18އަހަރު ނުވާ ..... ފޮނުވައިގެ............ ކިހާބޮޑު ނުހޮރޮއްޕާނެއް ކުޑަ ކުއްޖަކު ނުދާނެ ކުއްކުރާކަށް ބޮޑެތި މީހުން ދާނީ.\nއޮކްޓޯބަރ 20, 2021 07:41\nއިއްބޭ ހަމަ ޙަޤީގަތުގައި މި ބޮޑު ނޮހޮރޮއްޕާނެއް ދެންހަމަ ފަނަރަ އަހަރު ނުފުރޭތީ ތިކަން ވެސް ތި ހިސާބުން ފޮހެވިގެން އެދިޔައީއެވެ. އަޅެފަހެ މިކުދިންގެ ބެލެނިވެރިން ވެސް ނުވަތަ މައިން ބަފައިން ވެސް ތިބޭނެއްނު މި މީސްމީހުންނަށް އަދަބު ލިބޭގޮތައް ހަދާލަދީބަލަ އެ އޯކޭޔޭ އަޅުގަނޑު ނަމަވެސް (މިކުންގެ ބެލެނިވެރިންނަށް ޤާނޫނީގޮތުން އެކުދިން އުފުލަން ކަނޑައެޅިފައިވާ ތަކުލީފުތައް ޙަވާލުކޮށް ބަލަ) އޭރުން ޖެހޭނީ މައިތިރިވާން ޢިއްޒަތަކަށް ޤަދަރަކަށް ބަލާނެކަމެއް ނެތް އޭރުން އަހަރެމެންގެ މި މާޙައުލު ތިވަބާތަކުން މިންޖުވާނެ ދޯ!\nއޮކްޓޯބަރ 20, 2021 11:50\nތަޅާފޮޅައި މަގުމަތީ އުޅުނަސް އެކުދިންނަށް ގެރިބަކަރި އަށް ގޮވަން ހެޔޮވެސް ނުވާނެއެވެ. ޝައްކެއް ނެތް ގޮތުގައި އެދަރަޖައަށް އެކުދިން ވެއްޓޭނީ ބެލެނިވެރިން އިހުމާލުވީމަ އެވެ. އެކުދިން ހަމަ މަގަށް އެޅުމުގައި އެކުދިންނާއިމެދު އޯގާތެރިކަން އިސްކުރުން މުހިންމެވެ. އަދި ނޭނގެ ތި 26 އަހަރުގެ މީހާ އަކީ އެކުދިންނަށް ކީއްކޮށްފަ ހުރި މީހެއް ކަމެއްކަން ވެސް! ދާދިފަހުން ހުޅުމާލޭގައި މަރާލާފައި ފޮއްޓަކަށް ލާފައި އޮތް 13 އަހަރުގެ ކުއްޖާ މެރީވެސް، ހަމަ ތިޢުމުރުގެ މީހަކު އިސްވެހުރެ ކިހާދުވަހަކު އެކުއްޖާއަށް އެކި ގޮތް ގޮތުން ގޯނާ ކޮށްފަނޫން ހެއްޔެވެ! އެހެންވީމައި އަހަރުމެން ހުރިހައި އޭންގަލަކުން ވިސްނަން ޖެހޭނެ އެވެ.\nއޮކްޓޯބަރ 20, 2021 03:43\nތީ ހާދަހާނުބައި ކުޑަކުދިން ތަކެކޭދޯ. ހަމަ ހައިރާންވެއްޖެ.\nއޮކްޓޯބަރ 20, 2021 05:19\nބޮޑުމީހުނާއި ކުޑަމީހުން އަމިއްލައަށް ކަނޑައަޅައިގެން މިއުޅޭ މަޖިލިސް މެމްބަރުންތަށް ﷲގެ ޙަޒރަތަށް ޙަޒިރު ކުރެވޭ ދުވަހު ދޭނީ ކޮން ޖަވާބެއްތޯ؟ﷲ ވަނީ ކުޑަކުދިންނާއި ބޮޑެތި މީހުން މީގެ އެތަށް އަހަރެއް ކުރިން އިސްލާމްދީން އއުމާއެކު ކަނޑައަޅުއްވާފަ\nއޮކްޓޯބަރ 20, 2021 06:34\nކުޑަކުއްޖާ ނުބެލި މަގުމަތީގައި މީހުންނަށް ހަމަލާދޭން ދޫކޮށްފައި ބެހެއްޓުމަކީ ބެލެބިވެރިޔާގެ މަސްޢޫލިއްޔަތު އަދާ ނުކުރުން އެހެންވީމަ ބެލެބިވެރިޔާ ހައްޔަރުކުރޭ ހަމަގައިމުވެސް ބެލެނިވެރިޔާ ޒިންމާދާރު ކުރެވެންޖެހޭނެ ޤާނޫނުތައް ހަދަނީ ތާކުންތާކު ޖެހޭ ގޮތަކަށެއްނޫން ކުޑަކުދިންނާއި ގުޅުންހުރި ޤާނޫނުތަކަށް އެބަޖެހޭ އިސްލާހު ގެންނަން ކުށުގެ ވެށީގައި އުޅޭ ކުދިންކުރާ ކުށެއްގެ ބޮޑު ކުޑަމިނަށް ބަލައި ބެލެނިވެރިޔާއަށް އޭގެން އަދަބެއް ދެވޭނެ ކަހަލަ ގޮތަކަށް އޭރުން ދަރިން ތަރުބިއްޔަތު ކުރުމުގައި އިހުމާލުވާ ބެލެނިވެރިން މަދުވާނެ އަދި ދަރިން އެހާ ފަސޭހައިން މަގުމައްޗަށް ދޫކޮށްލާކަށް ނުކެރޭނެ، މިހާރު މާބޮޑަށް ފަސޭހަކޮށްފަ އޮންނާތީ ހުރިހާކަމެއް ގޯސްވަނީ މިކަމުގެ ޒިންމާ ނަގާނެ ފަރާތެއްނެތް! އަނިޔާލިބޭ ފަރާތުން ލިބުނު ގެއްލުމުގެ ޒިންމާވެސް ހުރިހާ ޒިންމާއެއްވެސް ނަގަން ޖެހެނީ ސަރުކާރުގެ ވެރިން ހެވި ދިއްލިފައި ތިބީމަ ހުރިހާ ކަމެއް ނިމުނީ\nއޮކްޓޯބަރ 20, 2021 07:01\nމި އުޅޭ ގޭންގު މީހުން ކުދިން ބޮލަށް އެރިގެން ހުރިހާ ނުބައި ޖަރީމާ ހިންގުވާފައި ތިބޭނީ ފިލާ ކުށުގެ ޒިންމާ އުފުލަން ނުޖެހޭ އުމުރުގެ ކުދިން ދެން ކުއްކުރުމުގައި އުޅޭނީ މިއީ ފަނަރަ އަހަރު ނުވާކުދިންނަށް ހެޔޮވެގެންތޯ ނުވަތަ ގޭންގުތަކުގެ ބޮޑުންނަށް ހެޔޮއެދިގެން ކުރާކަމެއްތޯ ސުވާލު އުފެދޭ\nއޮކްޓޯބަރ 20, 2021 07:38\nއެ މީހެއްގެ ސަލާމަތްތެރިކަން ކަށަވަރު ކުރަންޖެހޭނީ އެމީހެ ކޭ ބުނާ ހިސާބުގަ ކަންތައް މިއޮތީ. ދައުލަތުގެ ވެސް މިބުނާ ކުޑަ ކުދީންގެ މައިން ބަފައިންގެ ވެސް އެއްވެސް ޒިއްމާއެއް ނެތް. ކޮބާ އަނިޔާ ލިބުނު މީހާގެ ހައްގު؟\nއޮކްޓޯބަރ 20, 2021 07:40\nތިބުނާ 18 ނުވާ ޅަދަރިންގެ މައިންބަފައިން ނޫނީ ބަލަދު އަރާމީހުން ހިފާ ހައްޔަރު ކުރަންވީއެއްނު.\nއޮކްޓޯބަރ 20, 2021 07:45\n"18 އަހަރު ނުފުރޭ ކުޑަކުދިން" މިއީ ޒުވާނުން ހަލާކުކުރަން ޣައިރު މުސްލިމުން އުފެއްދި ނުލަފާ ފިކުރެއް. އެކުދިން ނުބައި ގޭންގުތަކުގެ ޝިކާރައަކަށް ހަދަނީ ސަރުކާރުތައް ގަސްތުގަ.\nއޮކްޓޯބަރ 20, 2021 07:48\n18 އަހަރަކަށް ނޫން ބަލަން ވީޚީ.. ކުރިކުށަށް ބަލަންވީ... ޓެގު އަޅުވަންވީ... ގޭގައި ބަންދު ކޮށް ވަނަވަރު ހާމަކުރަންވީ... މައިންބަފައިންގެ ނަމާއެކު...\nއޮކްޓޯބަރ 20, 2021 08:03\nއެ ކުދިންނާ ދޭތެރޭ ފިޔަވަޅު ނޭޅޭނަަމަ އެކުދިންގެ މައިންބަފައިންނާ ދޭތެރޭ ފިޔަވަޅު އަޅަންވީނު. ގައިމު ކޮންމެ އެއްކޮޅެއް ޖެހޭނެ މައިތިރިވާން.\nއޮކްޓޯބަރ 20, 2021 08:37\nކުޑަކުދިންތަކެއް މަރާމާރީ ހިންގާ މީހަކު ޒަހަމްކޮހްފި ގޯޅިއެއްގައި 17 އަހަރުންމަތީ ކުޑަކުދިންތަކެއް 18 އަހަރު ކިރިޔާފުރުނު މީހަކައް ހަމަލާދީ ޒަހަމްކޮފި މައުލޫމާތުލިބޭ ގޮތުގަ އެކުދިންގެ އުމުރަކީ 17 އަހަރާ 10 މަސް ހިއުމަންޖެންޑެރ ...\nއޮކްޓޯބަރ 20, 2021 13:33\nއެކަމަކު ބިދޭސީއެއްތޯ ުުަުު ަަނުވަތަ ދިވެއްސެއްތޯ އެވަރު ބުނެލިނަމަ ަ\nއޮކްޓޯބަރ 20, 2021 11:47\nތިވަރުގެ ކުއްތަކަށް އަރައިގަންނާނީ ކުޑަކުދިން ނެއް ނޫން .އެހެން ވީމަ ކުޑަކުދިން ނޭ ނުކިޔާ\nއޮކްޓޯބަރ 20, 2021 12:54\nކުޑަކުދިން މާރާމާރީ ހިންގުމާއި މީހުން މެރުން ފަދަ ޖިނާއީ ކުށްތަކަށް އަރައި ނުގަންނާނެ.\nއޮކްޓޯބަރ 20, 2021 14:37\nއޮކްޓޯބަރ 20, 2021 15:04\nސާބަހޭ ، 15 އަހަރުގެ ކުދިން މައިން ބަފައިން ނަށް ނުބެލުނީމަދޯ ގޮސް މާރަމާރީ ހިންގާ ހުރިހާ މުންކަރާތަކައް އަރަމުން ދިވަނީ އެކަން ކޮއްގެން ހައްޔަރުވީމަ އަނެއްކާވެސް މައިންބަފައިންނާ ހަވާލު، ހަވާލުވާތާ 5މިނެޓް ނުވާނެ މައިން ބަފައިންނާ ދިމާލައައް ގޮވާނެބހުރިހާ އެއްޗެއްބގޮވާފަ އެންބުރި ހަމަ މުންކަރާތްތައް ކުރުމަަށް ،\nއޮކްޓޯބަރ 21, 2021 00:37\nތި ވެދާނެ އެކުދިން ބަތްކައްކާ ކުޅެން އުޅެނިކޮށް ވަޅި އަތުން ކައްސާލައިގެން ވި ކަމަކަށް. ކުޑަކުދިން ވީމަ ނޭގޭނެއެއްނު ރަނގަޅަށް ވަޅި ގެންގުޅޭކަށް


ފުވައްމުލަކު ސްކޫލްތަކުގެ ކްރިކެޓް މުބާރާތް ފޯރިއާއެކު ކުރިޔަށްމިކަލް ނޫސް\nއެމްޖޭއެސްގެ ކްރިކެޓް ޓީމު: ފޮޓޯ: ކްރިކެޓް ފުވައްމުލައް\nފުވައްމުލަކު ސްކޫލްތަކުގެ ކްރިކެޓް މުބާރާތް ފޯރިއާއެކު ކުރިޔަށް\n9 އޭޕްރީލް 2018, 23:26 |\nފުވައްމުލަކު ސްކޫލްތަކުގެ މެދުގައި ބާއްވާ ކްރިކެޓް މުބާރާތް ފޯރިއާއެކު ކުރިޔަށް އެބަދެއެވެ. މިމުބާރާތުގެ ކުޅުން އޮންނަނީ ފުވައްމުލަކު ކްރިކެޓް ގްރައުންޑްގައެވެ. މި އޭޕްރީލް މަހު7ގައި ފެށި މުބާރާތުގެ ގްރޫޕް ސްޓޭޖުގެ ފުރަތަމަ ބައިގެ މެޗުތައް މިވަނީ ނިމިފައެވެ. ދޮން އޮތީ ސެމީ ފައިނަލް މެޗުތަކެވެ.\nމުބާރާތުގައި ވާދަކުރާ ފުވައްމުލަކު ސްކޫލުގެ އަންހެން ޓީމު ވަނީ ގްރޫޕް ސްޓޭޖުން އެއްވަނަ ހޯދައި ފައިނަލަށް ދަތުރުކޮށްފައެވެ. އަދި ފިރިހެން ކުދިންގެ 13 އަހަރުން ދަށުގެ ބައިން އެމްޖޭއެސްގެ ޓީމު ވެސް ވަނީ ފައިނަލަށް ދަތުރުކޮށްފައެވެ. މާދަމާ ކުޅެވޭ ސެމީ ފައިނަލު މެޗުތަކަށް ފަހު ފައިނަލުގައި ވާދަކުރާނެ ޓީމުތައް ކަށަވަރު ވެގެން ދާނެއެވެ.\nމުބާރާތުގައި ދެން ހިމެނޭ 14 އަހަރުން ދަށުގެ ބައިގެ މެޗުތައް ކުޅެން ފަށާނީ މިމަހު 11 ވާ ބުދަ ދުވަހުއެވެ.\nމާދަމާގެ ފުރަތަމަ މެޗުގައި ބައްދަލުކުރާނީ ހޭޒްގެ އަންހެން ކުދިންގެ ޓީމާއި އެމްޖޭއެސްގެ އަންހެން ކުދިންގެ ޓީމެވެ. ދެވަނަ މެޗުގައި ބައްދަލުކުރާނީ އެފްއެސްގެ 13 އަހަރުން ދަށުގެ ފިރިހެން ޓީމާއި ހޭޒްގެ 13 އަހަރުން ދަށުގެ ފިރިހެން ޓީމެވެ.\nމާދަމާ ފުރަތަމަ މެޗު 1:45 ގައި އަދި ދެވަނަ މެޗު 4:00ގައި ފަށާނެއެވެ. މުބާރާތުގެ މެޗުތައް ނިމޭނީ 16 އޭޕްރީލް ވާ ހޯމަ ދުވަހުއެވެ.


Aharuge fahukolhu vaccine eh libeyne kamuge ummeedhu bodu: Fauci | Mihaaru\nދުނިޔެ / އެންތަނީ ފައުޖީ\nއަހަރުގެ ފަހުކޮޅު ވެކްސިނެއް ލިބޭނެކަމުގެ އުއްމީދު ބޮޑު: ފައުޗީ\nޑރ. އެންތަނީ ފައުޗީ. --ފޮޓޯ:އޭއެފްޕީ\n01 އޯގަސްޓް 2020 - 20:37\nވޮޝިން (އޮގަސްޓް 1) - ކޮވިޑް-19 އާ ދެކޮޅަށް ކާމިޔާބު ވެކްސިނެއް މި އަހަރުގެ ފަހުކޮޅު ލިބޭނެކަމުގެ އުއްމީދު ވަރަށް ބޮޑު ކަމަށް، ގައިންތަޔަށް އަރާ ބަލިތަކާ ބެހޭ އެމެރިކާގެ ތަޖްރިބާކާރު ޑރ. އެންތަނީ ފައުޗީ ވިދާޅުވެއްޖެ އެވެ.\n"ރައްކާތެރި އަދި ބަލިން ދިފާއުވެވޭނެ ފަދަ ވެކްސިނެއް މި އަހަރުގެ ފަހުކޮޅު ލިބޭނެ ކަމަށް އުއްމީދު ކުރެވޭ،" އެމެރިކާގެ ގާނޫނު ހަދާ މަޖިލީހުގައި ވާހަކަ ދައްކަވަމުން ފައުޗީ އިއްޔެ ވިދާޅުވި އެވެ. "ޓަރަޔަލްތައް ނުހަދައި ވެކްސިނެއްގެ ކާމިޔާބު ކަމެއް ނޭނގޭނެ. އެކަމަކު ކޮރޯނާވައިރަހުގެ ވެކްސިން ކާމިޔާބުވާނެ ކަމަށް ވަރަށް ބޮޑަށް ގަބޫލް ކުރެވޭ."\nފައުޗީގައި ވިދާޅުވީ ވެކްސިން އުފެއްދުމުގައި ކުރީގައި އުޅޭ ޗައިނާ އާއި ރަޝިޔާއާ މެދު ޔަގީންކަމާ އެކު އެއްޗެއް ބުނަން ނޭނގޭ ކަމަށާއި ވެކްސިނެއް ހޯދުމުގައި އެމެރިކާ އިން އެހެން ގައުމުތަކަށް ބަރޯސާވާން ނުޖެހޭ ކަމަށެވެ.\nކޮރޯނާވައިރަހަށް ވެކްސިން އުފެއްދުމުގައި އެންމެ ކުރީގައި އުޅޭ ކުންފުނިތަކުން ތިން ވަނަ މަރުހަލާގެ ޓްރަޔަލްތައް ފަށާފައިވާ އިރު ވެކްސިން ކާމިޔާބުވާނީ ކިހާވަރަކަށް ކަމެއް އަދި ނޭނގެ އެވެ. ނަމަވެސް ފުރަތަމަ ސްޓޭޖުގައި ދިން ވައިރަސްގެ ޑޯޒްތަކުން ވަނީ ވައިރަހާ ދެކޮޅަށް އެންޓިބޮޑީސް އުފެދިފަ އެވެ.\nވެކްސިން އުފެއްދުމުގައި އެންމެ ކުރީގައި އުޅޭ އިނގިރޭސިވިލާތުގެ އޮކްސްފޯޑް ޔުނިވާސިޓީން މިހާރު ވަނީ 100 މިލިއަން ޑޯޒް ޔޫކޭ އަށް ސަޕްލައި ކުރުމަށް އެސްޓްރަޒެނެކާއާ އެކު އެއްބަސްވެފަ އެވެ. އެމެރިކާގެ މޮޑާނާ ކުންފުނިން މިހާރު ވަނީ ވެކްސިންގެ ތިން ވަނަ މަރުހަލާ ފަށައިފަ އެވެ. ޗައިނާ އާއި ރަޝިޔާ އިން ވެސް އަންނަނީ ވެކްސިން އުފެއްދުމުގެ ފަހުގެ މަރުހަލާތަކަށް ތައްޔާރުވަމުންނެވެ.


Inzaaru dhin mahsala isnagaigen balanehaa hihvaru fuluhunge nethee!?\nޝަހީދު ހުސައިން އާދަމް ބިލްޑިންގް--ފައިލް ފޮޓޯ\n29 މާޗް 2018 11 ކޮމެންޓް\nއިންޒާރުދިން މައްސަލަ އިސްނަގައިގެން ބަލާނެހާ ހިތްވަރު ފުލުހުންގެ ނެތީ!؟\nވިލިގިލީ ދާއިރާގެ މެންބަރު ސައުދު ހުސައިން ކުދި ކުދި ކޮށްލާނެ ކަމަށް ބުނެ ސަރުކާރުގެ ކޯޑިނޭޓަރަކު ދިން އިންޒާރުގެ މައްސަލަ އިސްނަގައިގެން ތަހުގީގުކުރަން ފުލުހުން ބޭނުންނުވާކަމަށް ބުނެ ބަޔާން ދިނުމުން ފުލުހުންނާ މެދު އަނެއްކާ ނުކިއްސަރު ވާހަކަ ދައްކާ ފުލުހުންނާ މެދު ސުވާލު އުފެއްދުމަށް ފުރުސަތު ލިބިއްޖެ އެވެ.\nވެރިކަންކުރާ ޕީޕީއެމުން މިދިޔަ ހުކުރު ދުވަހު ގއ. ވިލިގިލީ ބޭއްވި ޖަލްސާއެއްގައި ސައުދުއަށް އިންޒާރު ދީފައިވަނިކޮށް މިއަދު ފުލުހުންގެ މީޑިއާ އޮފިޝަލު ވިދާޅުވީ އެ މައްސަލަ ހުށަހަޅައިފި ނަމަ ފުލުހުން ތަހުގީގު ކުރާނެ ކަމަށެވެ.\n"އެ މައްސަލަ ހުށަހަޅައިފި ނަމަ ތަހުގީގު ކުރާނެ. އިތުރު ކޮމެންޓެއް ނެތް،" ސައުދުއަށް އިންޒާރު ދިން މައްސަލަ ތަހުގީގު ނުކުރަނީތޯ ވިއެފްޕީން ސުވާލު ދެންނެވުމުން ފުލުހުންގެ މީޑިއާ އޮފިޝަލު ވިދާޅުވިއެވެ.\nފުލުހުންގެ އެ ވާހަކަތަކާ ގުޅިގެން ސައުދުގެ ގާނޫނީ ވަކީލް އަލީ ޝާހް ވިދާޅުވީ ސައުދަށް ދިން އިންޒާރު ފުލުހުން އަމިއްލައަށް އިސް ނަގައިގެން ނުބަލާ ދޫކޮށްލުމަކީ ކަނޑަ އެޅިގެން ފުލުހުންގެ ގާނޫނަ ހިލާފު އަމަލެއް ކަމަށެވެ.\nޝާހް ވިދާޅުވި ގޮތުގައި ޖިނާއި މައްސަލަތައް ދެބަޔަކަށް ބަހާއިރު، އެއް ކަމަކީ ކުދިކުދިން މައްސަލަކަމަށާއި އަނެއްބައި މައްސަލައަކީ ބޮޑެތި ޖިނާއީ މައްސަލަ އެވެ.\n"މިސާލަކަށް ގަހަކުން މިރުހެން ވަގަށް ބިނދެ އެކަންކުރި މީހާ ފަޅައި އަރައިގެން އެ މައްސަލަ ނުބަލާ ފުލުހުންނަށް މަޑުކޮށްލެވިދާނެ. އެކަމަކު ފުރާނަ އަށް ނުރައްކާކުރާ ފަދަ ކުށަކީ ޓެރަރިޒަމް. އެ ފަދަ މައްސަލަތައް ވަގުން ބަލަން ޖެހޭނެ. ސައުދަށް އިންޒާރު ދިނުމަކީ ޓެރަރިޒަމުގެ އަމަލެއް. ނުބަލާ ނުތިބެވޭނެ. ނުބަލާ ތިބުނަމީ ޣައިރު ޒިންމާދާރު ކަމެއް،" ޖިނާއީ މައްސަލަތަކުގައި ވަކާލާތު ކުރައްވާ ޝާހް ވިދާޅުވި އެވެ.\nސައުދަށް އިންޒާރުދިން މައްސަލަ ފުލުހުންނަށް ހުށަހަޅައިފިނަމަ ބަލާނެކަމަށް ބުނުމާ ގުޅިގެން ވީއެފްޕީ އާ ވާހަކަ ދެއްކެވި ގިނަވަކީލުން ޝާހުގެ ވާހަކަތަކަށް ތައިދު ކުރައްވައެވެ. ސަބަބަކީ ސައުދަށް ދިން އިންޒާރަކީ މީހެއްގެ ފުރާނަ އަށް ނުރައްކާވާ ޒާތުގެ ޓެރަރިޒަމުގެ ކުށެއްކަމަށްވެފައި އެ އިންޒާރަކީ ފުލުހުންގެ މިންގަނޑުތަކަށް ބަލާއިރު ބޮޑު ކުށެއްކަމަށް ވާތީ އެވެ.\n"މި ދައްކަނީ ކުޑަކުށެއްގެ ވާހަކައެއް ނޫން. މިއުޅޭނީ މީހަކު ކޮށާލާނެކަމަށް ބުނެގެން. އަނެއްކާ އެ ކޮށާލާނެކަމަށް ބުނެ އިންޒާރުދިނީ ސީދާ އާންމު އެއްވުމުގައި.އެތައް ބައެއްގެ ހާޒިރުގައި. ދައުލަތުގެ ވަޒީރުން ތިއްބެވި. އެ ފަދަ ތަނެއްގައި އެފަދަ އިންޒާރެއް ދިނުމުން ފުލުހުން ދެއަތް އުރާލައިގެން ތިބުމަކީ ވަރަށް ލަދުވެތިކަމެއް. އަނެއްކާ މައްސަލަ ހުށަހަޅައިފިނަމަ ބަލާނަމޭ ބުނުމަކީ ކަނޑައެޅިގެން ގާނޫނާއި ހިލާފުކަމެއް،" ރާއްޖޭގެ ކަންތައްތައް މިވަގުތު ހުރިގޮތުން ނަން ނުޖެހުމަށް ޝަރުތުކޮށް ވަހަކަ ދެއްކި ވަކީލަކު ވިދާޅުވި އެވެ.\nއޭނާ ވިދާޅުވީ އިންޒާރު ދެނީ ކޮންމެ ފަދަ މީހަކަށްވިޔަސް ފުލުހުންގެ މުއައްސަސާގެ ގަދަރާއި ކަރާމާތަށްޓަކައި ނަމަވެސް އިންޒާރު ދިން މައްސަލަ ފުލުހުން ބަލަންޖެހެއެވެ. އެހެން ނޫން ނަމަ ދުވަހަކު ވެސް ފުލުހުންގެ ބޮލުގައި އަޅުވަމުންދާ ބަދުނާމުން ސަލާމަތްވާނެ ގޮތެއް ނޯންނާނެވެ.\n"ނިކަން ބަލާ މިދައްކަނީ ގައުމީ ފުލުހުންގެ ވާހަކަ. އެއީ ވަކި ބައެއްގެ ވަކި ވެރިއެއްގެ ތަނެއްނޫން. ވެރިކަންކޮށްފައި ވެރިމީހާ ދާނެ.އެކަމަކު ފުލުހުންގެ މުއައްސަސާ ހުންނާނެ. ރައްޔިތުން ތިބޭނެ. އެތަންވާންޖެހޭނީ އަބަދުވެސް ރައްޔިތުންގެ އިތުބާރު ލިބިފައިވާތަނަކަށް. އޭރުން ފުލުހުންގެ ހިދުމަތަކީ ބަލައިގަނެވޭވަރުގެ ހިދުމަތަކަށްވާނީ،" ނަން ޖަހަން ބޭނުންނުވާ ވަކީލު ވިދާޅުވިއެވެ.\nއެ މައްސަލަ ހުށަހަޅައިފި ނަމަ ތަހުގީގު ކުރާނެ ކަމަށް ފުލުހުން ބުނެފައިވާ އިރު ޔޫތު މިނިސްޓްރީގެ ކޯޑިނޭޓަރު އިބްރާހީމް ރަޝީދު ސައުދު ކުދި ކުދި ކޮށްލާނެ ކަމަށް ބުނެ އިންޒާރުދީފައިވަނީ ވިދި ވިދި އޮޓެ އޮޓެގެ ނަމުގައި ވެރިކަން ކުރާ ޕީޕީއެމުން މިދިޔަ ހުކުރު ދުވަހުގެ ރޭ ގއ.ވިލިގިލީގައި ބޭއްވި ޖަލްސާގައެވެ.\nހައުސިން މިނިސްޓަރު ޑރ.މުހައްމަދު މުއިއްޒާއި އިކޮނޮމިކް މިނިސްޓަރު މުހައްމަދު ސައީދު ވެސް ބައިވެރިވެވަޑައިގެންނެވި އެ ޖަލްސާގައި އިބްރާހީމް ރަޝީދު ސައުދު ކުދި ކުދި ކޮށްލާނެ ކަމަށް އިންޒާރު ދީފައިވަނީ އެ ދާއިރާގައި ރައީސް އަބްދުﷲ ޔާމީނާއި ވާދަކޮށް ރައީސް ޔާމީން ބަލި ކުރާނެ ކަމަށް ސައުދު ވިދާޅުވެފައިވާތީއެވެ.\nއިބްރާހީމް ރަޝީދު ވިދާޅުވީ ސައުދު އެހެން ބުނީ "ސައިޒު" އޮޅިގެން ކަމަށެވެ. އިބްރާހީމް ރަޝީދު ވިދާޅުވީ ސައުދު ވިލިގިލިން ގޯތި ދިން މީހުން ސައުދަށް ތާއީދުކޮށްފާނެ ކަމަށް ހީކުރި ނަމަވެސް އެއިން މީހަކު ވެސް މިހާރު ސައުދަށް ތާއީދު ނުކުރާނެ ކަމަށެވެ.\n"ކިރިޔާ ނުސިޔާރު ގޮތަކަށް ބަލާލިޔަސް އޮޓެ އޮޓެ ވިދި ވިދި ކެރެފައި ވިދި ވިދި ކެރަންނޭކަން ނިކަން ރަނގަޅާ ހަނދާން ކެރަންނައިތި،" އިބްރާހީމް ރަޝީދު ވިދާޅުވިއެވެ.\nސައުދު ކުދި ކުދި ކޮށްލާނެ ކަމަށް ބުނެ އެ އިންޒާރު ދިން ޖަލްސާ ޗެނަލް 13 އިން ވަގުތުން ގެނެސްދެމުން ދިޔަ އިރު، ސައުދުއަށް އިންޒާރު ދިން ހަބަރު ރާއްޖޭގެ ބޮޑެތި ހުރިހާ ނޫސްތަކެއްގައި ހެން ގެނެސްފައި ވެއެވެ.\nސައުދުއަށް އިންޒާރު ދިން މައްސަލަ ހުށަހަޅައިފި ނަމަ ތަހުގީގު ކުރާނެ ކަމަށް ފުލުހުން ބުނެފައިވާތީ ފުލުހުންގެ ހިދުމަތާ މެދު މީގެ ކުރިން ސުވާލު އުފައްދާ ފަރާތްތަކަށްވަނީ އަނެއްކާވެސް ފުލުހުންގެ ހިދުމަތާ މެދު ސުވާލު އުފެއްދުމަށް ޖާގަ ލިބިފައެވެ. އަދި ފުލުހުންގެ އެ ވާހަކަ އާއި ގުޅިގެން އުފެދޭ ސުވާލަކީ އެވަރުގެ ބޮޑު މައްސަލައެއްވެސް އިސްނަގައިގެން ބަލަން ނުކުރެވޭނީތޯއެވެ. ނުވަތަ ވަކި ބޭފުޅަކު ހިތްހަމަޖެހިވަޑައިނުގެންފާނެތީ ހިމޭނުން ތިބީތޯ އެވެ.\nއިންޒާރު ދިނުން އެމްޕީ ސައުދު ހިޔާލު ފުލުހުން\nތިޔަތަނުގެ ވާހަކަ ދެއްކުމަށްވުރެނުދެއްކުންމާރަގަޅު... އެކަމަކު މި ހީވަނީ ވަކި ބައެއްގެ ކުންފުންޏެއްހެން...... ؟މިވަރުވީމަ ދޯ ބެހޭނެ\nޕިންކް އެންޑް ބްލޫ އައި ލަވް ޔޫ، ވެފަ ތިއޮއްތީ. ދެން ޔެލޯ އަކަށް ޖެހޭނީ އެދެ ލޯބިވެރިންގެ މެދަށް ވަދެ ފަނިކުރަން. ވަރަށް އުނދަގޫވާނެ ވަރިކުރަން.\nކަލޯ ސައުދު ކޮށާލާނެކަމަށް ބުނީ އެތަން ބައެއްގެ ކުރިމަތީގައި. އެމަކު އެ އިންޒާރުދިން ކަލޯ އެ އުޅެނީ. ހީވެސް ނުވޭ ކަމެއް ވެގެން އުޅޭހެން. ކިހާ ދެރަ. މިއީ ވެސް ގައުމެކޭ ކިޔާ\nއާން މަށަށްވެސް ހީވަނީ ފުލުހުން ތިޔަ ހަދަނީ ރަނގަޅަށްހެން. އަޅޭލާނެކަމެއްނެތް. އެނގިދާނެތާ ވާގޮތެއް.\nތިޔަ ހަދަނީ ރަނގަޅަށް. ބަލާނެކަމެއް ނެތް. ހުށަހެޅިއްޔާ އެޅީ ނޭލިއްޔާ ދޫކޮށްލާ ކީއްްކުރަން ބަލާކަން. ގަދަ ނަވާޒު\nކަލޯ މަ އަޖަބު ވެއްޖެ ފުލުހުންގެ އަމަލުތައް ހުންނަގޮތުން ހީވަނީ ފުލުހުންގެ ހިދުމަތީ އެ ދުވަހަކު ބާރު އޮތް މީހުން ބޭނުން ގޮތަކަށް އަނބުރަން ގެންގުޅޭ ބުމަރެއްހެން ފުލުހުންގެ ހިދުމަތަކީ. ކިހާ ކަޑަދޯ އޭރުން. ބާރު ދިޔައީ ޖަލަށް ސަލީ ގައުމެއް\nމހާރު ކަންތައްތަ ހިނާގާ ގޮތުން ރަނގަޅުވާނީ ފުލުހުންގެ ހިދުމަތަކީ ރައީސް ކަނޑައަޅާ ހުދޫދެއްގެ ތެރޭގައި ކުރާ ކަމެއްގެ ގޮތުގައި އޮތުން. އޭރުން މާ ސަޅިވާނެ. ބައެއް އިންސާނުންނަން ހީވަނީ ބާރެއް ލިބޭއިރަށް ބޭނުންހާ ގޮތެއް ހަދާނަމޭ. ފަހުން ތިމާ އަށް ދިމާވެދާނެ ނިކމަެތި ކަމެއްގެ މަތިން ހަނދާނެއް ނުނެތޭ. އަދި އިސްލާމްދީނުގެ ރީތި ސިފަތަކުގެ މަތިންވެސް ހަނދާން ނުހުރޭ ބާރު އޮތް ދުވަހު. ކިހާ ދެރަދޯ\nކަލޯ ގަޔާ މިއީ ވެސް ގައުމެއް. ފުލުހުން ޖެހޭނެދޯ މިއަށްވުރެ ސަޅިކޮށް ކަންކަންކުރަން. ފުލުހުންގެ ހިދުމަތް އަންނަނީ ރައީސުލްޖުމްހޫރިއްޔާގެ ފަރާތަކުން ނޫން. ފުލުހުންގެ ހިދުމަތް އަންނަނީ ގާނޫނު އަސާސީންން. ގާނޫނު އަސާސީން އުފަންކުރުވުމަށް ބުނާ ހިދުމަތެއް އުފަންވަނީ ގާނޫނަކުން. ފަހަރެއްގަ ވެސް ރައީސުލްޖުމްހޫރިއްޔާގެ ހެޔޮފުޅުކަމަކުން ނޫން. ނަމަވެސް ފެންނަނީ ރައީސް މީހާ ބުނާ ގޮތަށް ނުވަތަ ރައީސް މީހާ ހިތަހަމަނުޖެހިދާނެތީ ކަންކަން ކުރަން ފަސް ޖެހޭތަން. ކިހާ ދެރަދޯ. މަ ހިތައް އަރާ ފުލުހުންނޭ ކިޔައިގެން އުޅޭ މީހުންނަނަށް ދުނިޔޭގެ ކަންކަން ހިނގާ މަގު ނުފެންނަނީ ބާވައޭ. ނުވަތަ ގަސްދުގައި ތަހުޒީބުވާން ބޭނުންނުވަނީ ބާއްވައޭ. ޔަގީނުންވެސް ތަހުޒީބު ގައުމުތަކުން ކިޔަވައިގެން ތިބި ފުލުހުން ތިބޭނެދޯ. އެކަމަކު މި ދަނީ ޗޮކުންދޯ ފުލުހުންގެ ހިދުމަތް\nކަލޯ ނަވާޒޫ. ހެޔޮނުވާނެ ތިހެން ހަދަން. ޔާމީނު ދެކެބިރުން ނަމަވެސް ތިޔަ ގޮތަށް ހެދޭމީ ފުލުހުންގެ އަގު މިވެއްޓެނީ. ކޮށާލާނެކަމުގެ އިންޒާރު ފާޅުގައި މީހަކު ދިނުމުން ތިޔަ އުޅެނީ ބަލަން ނުކެރިގެން. ނުވަތަ ބެލުމުގެ ބާރު ނެތީދޯ. ކިހިނެއް ދެން ހަދާނީ މަވެސް މހާރު ލަދުގަނޭ ފުލުހުންގެ ވަޒީފާގައި އުޅެވުނީމަ. ތިއީ ބޮޑުވަރު\nމިއީ ވާ ފުލުހުންގެ އިދާރާއެއ ހުންނަ ގައުމެއްދޯ. މިއުޅެނީ މަރުގެ އިންޒާރުދިނީމަ އިސްވެ ބަލަން ނުކެރިގެން. މާ ރަނގަޅުވާނެ މި ތަނުގެ ތެރެގޭގެ ކަންކަން ބެލެހެއްޓުން ބަޔަކާ ހަވާލުކުރިޔަސް. އެމަސައްކަތް ވަރަށް ރަނގަޅަށް އުމަރު ނަސީރުކޮށްފާނެ.\nކީއްކުރާނީ މިއީ ވެސް ހަގީގަތް. ނުކެރުނު އިސްވެ ތަހުގީގުކޮށްލަން. ކޮން މިނިވަން ތަނެއް ތިއީ


Pistol gengulhegen Adeeb ah kuri hukum baathil kuran jehey: PG | Mihaaru\nސުޕްރީމް ކޯޓުގައި މިއަދު އޮތް ޝަރީއަތުގެ އަޑު އެހުމަށް، އަދީބު ކޯޓަށް ވަދެވަޑައިގަންނަވަނީ.\nފިސްތޯލަ ގެންގުޅުނު މައްސަލާގައި އަދީބަށް ކުރި ހުކުމް ގޯސް: ޕީޖީ\n28 އެޕްރީލް 2019 - 14:32 49 comments\nމެއި، 2015 ގައި އޭރުގެ އިދިކޮޅު ފަރާތްތަކުން ކުރި ބޮޑު މުޒާހަރާއާ ގުޅިގެން ފިސްތޯލައެއް ގެންގުޅުނު ކަމަށް ބުނެ އަދީބުގެ މައްޗަށް ދައުލަތުން ކުރި ޓެރަރިޒަމްގެ ދައުވާ ސާބިތުވާ ކަމަށް ކަނޑައަޅައި، އޭނާ 10 އަހަރަށް ޖަލަށްލާން ކްރިމިނަލް ކޯޓުން ހުކުމްކުރި އެވެ. އެ ހުކުމަށް ހައި ކޯޓުން ވެސް އޮތީ ތާއީދުކޮށްފަ އެވެ.\nއެ ހުކުމް އަދީބުގެ ފަރާތުން ސުޕްރީމް ކޯޓުގައި އިސްތިއުނާފް ކުރުމުން މިއަދު ބޭޭއްވި އަޑުއެހުމުގައި ދައުލަތުގެ ވަކީލް އަބްދުﷲ ރާބިއު ވިދާޅުވީ އަދީބު ގެންގުޅުނު ކަމަށް ބުނާ ފިސްތޯލަ ތަހުގީގީ އެއްވެސް އިދާރާއަކަށް ފެނިފައި ނުވާއިިރު، އެ މައްސަލާގައި ހަމައެކަނި އޮތީ ފިސްތޯލަ ގެންގުޅެނިކޮށް ފެނުނު ކަމަށް ބުނާ ހެކިންތަކެއްގެ ހެކިބަސް ކަމަށެވެ. އެކަމަކު އެ މީހުންގެ ހެކިބަހަށް ބަލާއިރު، އެ ފިިސްތޯލައަކީ އަސްލު އެއްޗެއްކަން ދެނެގަތުމުގެ ގާބިލްކަން އެ މީހުންގެ ކިބައިގައި ނެތް ކަމަށް ރާބިއު ވިދާޅުވި އެވެ.\nއެއީ އަސްލު އެއްޗެއް ކަމަށް ހެކިން ބުނެފައި ވިޔަސް، އެ މީހުން އެ ބުނުމަކީ ހަމައެކަނި އެ މީހުން ގަބޫލުކުރާ ގަބޫލު ކުރުމެއް ކަމަށް ދައުލަތުން ދެކޭ ކަމަށް ރާބިއު ވިދާޅުވި އެވެ. އަދި ގާނޫނުގައި، ހަތިޔާރެއްގައި ފުރިހަމަވާން ޖެހޭ ކަމަށް ބުނާ ފަދަ ޝަރުތުތައް އަދީބު ގެންގުޅުނު ކަމަށް ބުނާ ފިސްތޯލާގައި ހުރި ކަން ހެކިންގެ ބަހުން އެނގެން ނެތް ކަމަށް ވެސް ރާބިއު ވިދާޅުވި އެވެ.\nއެކަންކަން ފާހަގަކޮށް، ދައުލަތުން ފުރަތަމަ އެދުނީ "އަދުލުވެރި ހުކުމެއް" އިއްވައި ދިނުމަށެވެ.\nދައުލަތުން އެގޮތަށް އެދުމުން ފަނޑިޔާރުންގެ ބެންޗުން ދައުލަތާ ސުވާލުތައް އަމާޒު ކުރެއްވި އެވެ.\nއެގޮތުން ދަށު ކޯޓާއި ހައި ކޯޓުގެ ހުކުމާ މެދު ދައުލަތުން ދެކެނީ ކިހިނެތްތޯ އާއި އެ މައްސަލާގައި އެކަށީގެންވާ ހެކި ހުރި ކަމަށް ގަބޫލު ކުރަންތޯ ފަނޑިޔާރުން ބެންޗުން ސުވާލު ކުރެއްވި އެވެ.\nޖަވާބުގައި ރާބިއު ވިދާޅުވީ ގާނޫނުއަސާސީގައި ބުނާ އެކަށީގެންވާ ޝައްކެއް ނެތް މިންގަނޑުން އެ ދައުވާ ސާބިތުވާ މިންވަރުގެ ހެކި ހުރި ކަމަށް ގަބޫލު ނުކުރާ ކަމަށާއި އެހެންވެ، ދަށު ކޯޓާއި ހައި ކޯޓުގެ ހުކުމް ވެސް ގޯސް ކަމަށް ދައުލަތުން ގަބޫލުކުރާ ކަމަށެވެ.\nދަށު ކޯޓާއި ހައި ކޯޓުގެ ހުކުމް ގޯސް ކަމަށް ދައުލަތުން ގަބޫލު ކުރާއިރު، އޭގެ ގާނޫނީ ނަތީޖާއަކީ ކޮބައިތޯ ފަނޑިޔާރުން ބެންޗުން އަނެއްކާވެސް ދައުލަތާ ސުވާލު އަމާޒު ކުރެއްވި އެވެ.\n"ގާނޫނީ ގޮތުން ގޯސް ހުކުމެއް ކަމަށް ވާ ނަމަ، އޭގެ ނަތީޖާއަކަށް ވާނީ އެ ހުކުމެއް ބާތިލް ކުރަން ޖެހުން،" ޖަވާބުގައިި ރާބިއު ވިދާޅުވި އެވެ.\nދައުލަތުން އެ ހުކުމް ގޯސް ކަމަށް މިހާރު ބުނާއިރު، ދަށު ކޯޓާއި ހައި ކޯޓުގައި ވެސް އެ މައްސަލަ ދިފާއުކޮށް ދައުލަތުން ވާހަކަ ދެއްކީ ކީއްވެގެންތޯ ވިދާޅުވެ، އެކަމާ މެދު ވެސް ފަނޑިޔާރުން ބެންޗުން ސުވާލު އަމާޒު ކުރެއްވި އެވެ.\nޖަވާބުގައި ރާބިއު ވިދާޅުވީ އެ ހުކުމުގެ ދިފާއުގައި ދައުލަތުން ހައި ކޯޓުގައި ވާހަކަ ދެއްކީ އޭރު ހެކިތައް ދިރާސާކޮށް ބެލިއިރު އެ ހުކުމް ރަނގަޅު ކަމަށް ގަބޫލު ކުރެވުމުން ކަމަށެވެ. އެކަމަކު ފަހުން އެކަން އިތުރަށް ބެލި ބެލުމުން އެ ހުކުމް ރަނގަޅު ނޫން ކަމަށް ގަބޫލު ކުރެވުނީ ކަމަށް ރާބިއު ވިދާޅުވި އެވެ.\nފަނޑިޔާރުންގެ ބެންޗުން އަދީބާ ވެސް ބައެއް ސުވާލުތައް އަމާޒު ކުރެއްވި އެވެ. އެގޮތުން ފިސްތޯލައެއް ފަދަ ހަތިޔާރެއް އެއްވެސް އިރަކު ގެންގުޅުނުތޯ އާއި އޭނާ ފިސްތޯލައެއް ގެންގުޅުނު ކަމަށް ހެކިވެރިންތަކެއް ބުނަން ޖެހުނު ސަބަބާ މެދު ފަނޑިޔާރުން ސުވާލު ކުރެއްވި އެވެ.\nޖަވާބުގައި އަދީބު ވިދާޅުވީ އޭނާ ދުވަހަކު ވެސް ހަތިޔާރެއް ނުގެންގުޅޭ ކަމަށާއި އެ ދައުވާއަކީ ސިޔާސީ ގޮތުން އޭނާ ފްރޭމް ކުރަން ބަޔަކު ހިންގި އަމަލެއް ކަމަށެވެ.\nއަދީބުގެ ވަކީލް މުހައްމަދު އިސްމާއިލް ވިދާޅުވީ އެ ހުކުމް ގޯސް ކަމަށް ދައުލަތުން ގަބޫލު ކުރާތީ އެ ހުކުމް މިއަދުން މިއަދަށް ބާތިލް ކުރަންޖެހޭ ކަމަށެވެ.\nވަކީލް އިސްމާއިލް ވިދާޅުވީ ހަތިޔާރު ވެސް ހިމެނޭ ގޮތުން، މަނާ ތަކެތި ގެންގުޅުމަކީ މުތުލަގު މަސްއޫލިއްޔަތު އުފުލަން ޖެހޭ ބާވަތުގެ ކުށަކަށް ވާއިރު އެފަދަ ކުށެއް ސާބިތު ކުރެވޭނީ އެ މީހެއްގެ ހިޔާޒަތުގެ ދަށުން މަނާ އެއްޗެއް ތަހުގީގީ އިދާރާއަކަށް ފެނިފައިވާ ނަމަ ކަމަށެވެ. އަދި އެކަން ސުޕްރީމް ކޯޓުގެ ކުރީގެ ހުކުމްތަކުން ވެސް އެނގެން އެބައޮތް ކަމަށް އޭނާ ވިދާޅުވި އެވެ.\nއެކަމަކު އެކަމަށް ދައުލަތުން ދެކޮޅު ހެދި އެވެ.\nދައުލަތުގެ ވަކީލް ރާބިއު ވިދާޅުވީ މަނާ އެއްޗެއް މީހަކު ގެންގުޅު ކަން ކަނޑައެޅޭނީ އެ މީހެއްގެ ހިޔާޒަތުގެ ދަށުން އެ އެއްޗެއް ތަހުގީގީ އިދާރާއަކަށް ފެންނަ ހާލަތުގައި އެކަނި ކަމަށް ދައުލަތުން ގަބޫލު ނުކުރާ ކަމަށެވެ. ސަބަބަކީ މަނާ އެއްޗެއް ގެންގުޅުނު ކަން ސާބިތު ކުރުމުގައި، އެ އެއްޗެއްގެ މައްޗަށް އެ މީހެއްގެ ހިޔާޒަތު އޮތްކަން ކަނޑައެޅުމާ ގުޅޭގޮތުން ސުޕްރީމް ކޯޓުން ކުރިން ނިންމި ނިންމުންތަކުގައި ވެސް، އެ އެއްޗެއް ތަހުގީގީ އިދާރާއަކަށް ހޯދިފައި އޮތުން ލާޒިމް ނުކުރާ ކަމަށް ރާބިއު ވިދާޅުވި އެވެ.\nރާބިއު ވިދާޅުވި ގޮތުގައި މަސްތުވާތަކެތި ފަދަ އެއްޗެހި ގެންގުޅުމުގެ މައްސަލަތަކުގައި އެ އެއްޗެއް ގެންގުޅުނު ކަން ސާބިތު ކުރުމުގައި، އެ އެއްޗެއް ތަހުގީގީ އިދާރާއަކަށް ހޯދިފައި އޮތުން ލާޒިމް ކަމަށް ބެލެވިދާނެ އެވެ. ސަބަބަކީ މަސްތުވާތަކެއްޗާ އެއް ވައްތަރުގެ އެހެން އެއްޗެހި ވެސް ހުރެދާނެތީ ކަމަށް އޭނާ ވިދާޅުވި އެވެ.\nއެކަމަކު މިސާލަކަށް، ކަނޑި އާއި ވަޅި ފަދަ އެއްޗިހި ގެންގުޅުމުގެ މައްސަލަތަކުގައި ކޮންމެހެން ތަހުގީގީ އިދާރާއަކަށް އެ އެއްޗެއް ފެނިފައި އޮތުން ލާޒިމްނުވާ ކަމަށް ރާބިއު ވިދާޅުވި އެވެ. ސަބަބަކީ އެފަދަ އެއްޗިއްސަކީ އާންމުކޮށް ކޮންމެ މީހަކަށް ވެސް ދެނެގަނެވިދާނެ ފަދަ އެއްޗިއްސަކަށް ވާތީ ކަމަށް އޭނާ ވިދާޅުވި އެވެ.\nހަތިޔާރު ފަދަ އެއްޗިހި ވެސް ހަމައެކަނި މީހަކަށް ފެންނަ ފެނުމެއްގެ މައްޗަށް ބިނާކޮށް ސާބިތު ކުރެވިދާނެ ކަމަށް ނުދެކޭ ކަމަށާއި އެއީ އަސްލު އެއްޗެއް ކަން ދެނެގަނެވޭނީ އެކަމުގެ ތަޖްރިބާ ހުރި އެކްސްޕާޓަކު އެ އެއްޗެއް ބެލުމަށް ފަހު، އެ މީހެއްގެ ބަހަށް ރިއާޔަތްކޮށް ކަމަށް ރާބިއު ވިދާޅުވި އެވެ.\nއެ މައްސަލައިގެ މިއަދުގެ އަޑުއެހުން ސުޕްރީމް ކޯޓުން ނިންމާލީ ދެން އޮންނާނީ އެ މައްސަލާގެ ހުކުމް އިއްވުން ކަން އިއުލާން ކުރެއްވުމަށް ފަހު އެވެ.\nއެ މައްސަލަ ބައްލަވަނީ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ އާއި ފަނޑިޔާރު އާދަމް މުހައްމަދުގެ އިތުރުން ފަނޑިޔާރު އަބްދުލްޣަނީ މުހައްމަދު ހިމެނިވަޑައިގަންނަވާ ބެންޗަކުންނެވެ. ރިޔާސަތު ބަލަހައްޓަވަނީ އުއްތަމަ ފަނޑިޔާރެވެ.\nފިސްތޯލަ ގެންގުޅުނު ކަމަށް ބުނާ މައްސަލައިގެ އިތުރުން އިތުރު ދެ މައްސަލައިގައި ވެސް އަދީބުގެ މައްޗަށް ޖަލު ހުކުމެއް އެބައޮތެވެ. އެއީ ރިޔާސީ ލޯންޗްކޮޅުގައި އެއްޗެއް ގޮއްވާލި މައްސަލާގައި 15 އަހަރަށް ޖަލަށްލާން ކުރި ހުކުމާއި ޚިޔާނާތުގެ ދައުވާއެއް ސާބިތުވެ، އިއްވާފައިވާ އަށް އަހަރުގެ ޖަލު ހުކުމެކެވެ.\nއިތުރު ލިޔުންތައް ކުރީގެ ނައިބު ރައީސް އަދީބު ޓެރަރިޒަމް އަހުމަދު އަދީބު ސުޕްރީމް ކޯޓް ޕްރޮސެކިއުޓާ ޖެނެރަލް ޕީޖީ އޮފީސް އައިޝަތު ބިޝާމް


Baeh Food Court Thah April Mahu Hulhuvanee - Vaguthu\nބައެއް ފުޑްކޯޓްތައް އޭޕްރީލް މަހު ހުޅުވަނީ\n3 އަހަރު ކުރިން ( ފެބުރުއަރީ 28, 2018 )\nﷲގެ އިރާދަފުޅާއެކު ބައެއް ފުޑްކޯޓްތައް އޭޕްރީލްމަހު ހުޅުވޭނެކަމަށް ހައުސިން މިނިސްޓަރ ޑރ.މުހައްމަދު މުއިއްޒު ވިދާޅުވެއްޖެއެވެ.\nމުއިއްޒު މިއަދު ކުރެއްވި ޓުވީޓެއްގައި ވިދާޅުވެފައިވަނީ އެސްޓީއޯ އިން ތަރައްގީ ކުރާ ފުޑް ކޯޓުގެ އަމީނީމަގާވީ ފަޅި އަންނަ އޭޕްރީލް މަހު ހުޅުވާއިރު، އިއްޒުއްދީން މަގާވީ ފަޅި، އަންނަ ރޯދަ މަހުގެ ކުރިން މޭ މަހުގެ ތެރޭގައި ހުޅުވާނެ ކަމަށެވެ.\nMale ge hulhangu dhekunu faraathugai tharaggee kurevey food court thah: Ameenee Magaavee falhi April mahu hulhuveyne IA; Izzuddeen Magaavee falhi May mahu (Ramazan mahuge kurin) hulhuveyne IA. pic.twitter.com/qcIg1L89xO\n— Dr.Mohamed Muizzu (@MMuizzu) February 28, 2018\nހައުސިން މިނިސްޓްރީން ކުރިން ވިދާޅުވެފައި ވަނީ އެތަނުގެ މަސައްކަތް މި މަހުގެ ތެރޭގައި ނިންމާލެވޭނެ ކަމަށެވެ. ނަމަވެސް ދިމާވި ބައެއް ދަތިތަކާ ހުރެ މަސައްކަތްވަނީ މަޑުޖެހިފައެވެ. އެސްޓީއޯ އިން ބުނި ގޮތުގައި އެ މަސައްކަތް ލަސްވީ ޑިޒައިނަށާއި އެ ނޫން ވެސް ބައެއް ކަންކަމަށް ބަދަލުތަކެއް ގެންނަން ޖެހިގެންނެވެ. އޭގެ އިތުރުން މަސައްކަތަށް އެކަށީގެންވާ ރަނގަޅު ކޮންޓްރެކްޓަރެއް ހޯދަން ވެސް ވަގުތުތަކެއް ހޭދަވި ކަމަށް އެ ކުންފުނިން ބުންޏެވެ.\nގާތްގަނޑަކަށް 30 މިލިޔަން ރުފިޔާ ހަރަދުކޮށްގެން އާ ހާބަރު ސަރަހައްދުގައި އެސްޓީއޯ އިން ހަދަމުން އަންނަނީ ތަފާތު ތިން ސައިޒެއްގެ ކެފޭތަކެވެ. އޭގެ ތެރޭގައި ހިމެނެނީ 960 އަކަފޫޓުގެ ތަންތަނާއި 1260 އަކަފޫޓު އަދި 1660 އަކަފޫޓުގެ ކެފޭތަކެވެ.\nހާބަރު ސަރަހައްދުގައި ހަދާ ކެފޭތަކުގެ މަސައްކަތްކުރަނީ ސިފައިންގެ ތެރޭގައި އޮންނަ ވެލްފެއާ ކުންފުނި ކަމަށްވާ ސިވެކްއާ ހަވާލުކޮށްގެންނެވެ. އެ ކުންފުންޏާ ހަވާލުކޮށްފައި ވަނީ އެ ތަނުގެ 13 ކެފޭއެއްގެ މަސައްކަތެ\nފުޑްކޯޓުގައި ހިމެނޭ ކެފޭތައް ކުއްޔަށް ދޭން ދެ ވަނަ ފަހަރަށް އެސްޓީއޯއިން ހުޅުވާލުމުން 29 ފަރާތަކުން ވަނީ އެކަމަށް ކުރިމަތިލާފަ އެވެ.\nފެބުރުއަރީ 28, 2018 20:33\nހޫން ތިއަވަހަށް ހޮޅުވަބަލަ މިހާރު ކޮށްތު ރޮށްޓެއް ކާނުލެވޭތާ ކޮންދުވަހެއް.\nއަލިބޭ 1 ނަމްބަރު\nފެބުރުއަރީ 28, 2018 20:57\nﷲ ގެ ނަންފުޅު ތި މިނިސްޓަރ ދުލަށް އައީތީ ޙަމްދު ހުރި. ކިތައް ބައެއްގެ ޙައްޤު ތަކަކަށް އަރައިގެންފަ ހުރި މީހެއް ތީ. ދެންވެސް ހެޔޮ ކަމެއް ކުރެވޭތޯ ބަލާ! އަނިޔާލިބުނު މީހުން ޤިޔާމަތް ދުވަހުން ތިމީހުންގެ ހުރިހާ ޢަމަލެއް ގެންދާ ތަން އެދުވަހުން ފެންނާނެ.\nފެބުރުއަރީ 28, 2018 21:36\nބައިމިލިއަނާ 1 މިލިއަނާ ދޭތެރޭގެ އެޑްވާންސް ދެއްކުމުން ތިތަންތަން ޔަޤީން ވާނެ، ރަންވިއްކަން ނޫނީ ރައްޔަތުން ފެލަން އަޅާ ތަންތަން.


Bar Council ge furathama aharee aanmu jalsaa mirey - AO News\nދިވެހިރާއްޖޭގެ ބާ ކައުންސިލުގެ މެންބަރުން - ފޮޓޯ: ރައީސް އޮފީސް\nދިވެހިރާއްޖޭގެ ބާ ކައުންސިލުގެ ފުރަތަމަ އަހަރީ ޢާންމު ޖަލްސާ މިރޭ ބާއްވަން ނިންމައިފި އެވެ.\nބާ ކައުންސިލުން އިއްޔެ ކުރި ޓްވީޓެއްގައި ބުނެފައި ވަނީ އެ ކައުންސިލުގެ 2019 ވަނަ އަހަރުގެ އަހަރީ އާންމު ޖަލްސާ އޮންނާނީ މިރޭ 8:00 ގައި ޣިޔާސުއްދީން އިންޓަނޭޝަނަލް ސްކޫލް ހޯލުގައި ކަމަށެވެ. ބާ ކައުންސިލުން ވަނީ އެ ޖަލްސާގެ އެޖެންޑާވެސް އާންމުކޮށްފަ އެވެ.\nAgenda of @MvBarCouncil’s First Annual General Meeting.#BCMAGM2020 pic.twitter.com/eNFlDGoD8W\n— Bar Council of the Maldives (@MvBarCouncil) February 27, 2020\nއެ ޖަލްސާގެ އެޖެންޑާގައި ބާ ކައުންސިލުގެ 2019 ވަނަ އަހަރުގެ އަހަރީ ރިޕޯޓާއި ބާ ކައުންސިލުގެ ފާއިތުވެދިޔަ އަހަރުގެ އޮޑިޓް ކޮށްފައިވާ މާލީ ރިޕޯޓު ފާސްކުރުމާއި އަދި ބާ ކައުންސިލުގެ މެންބަރުން ޚިޔާލު ފާޅުކުރެއްވުންވެސް ހިމެނެއެވެ.\nބާ ކައުންސިލުން ވަނީ ލައިސަންސް ލިބިފައިވާ ހުރިހާ ޤާނޫނީ ވަކީލުންނަށް މިރޭގެ ޖަލްސާގައި ބައިވެރިވެވަޑައިގަތުމަށް ދައުވަތު އަރުވައިފަ އެވެ.\nމީގެ އިތުރުން ބާ ކައުންސިލުން ވަނީ އެ ކައުންސިލުގެ 2019 ވަނަ އަހަރުގެ އަހަރީ ރިޕޯޓާއި މާލީ ހިސާބު އާންމުކޮށް ގެޒެޓްކޮށްފަ އެވެ.\nމިދިޔަ އަހަރު ޢަމަލުކުރަން ފެށި ދިވެހިރާއްޖޭގެ ޤާނޫނީ ފަންނުގެ ޤާނޫނުގެ3ވަނަ މާއްދާގެ (ހ) ގެ ދަށުން “ދިވެހިރާއްޖޭގެ ބާ ކައުންސިލު” އުފައްދާފައި ވަނީ 2019 ވަނަ އަހަރުގެ ޖޫން މަހުގެ 27 ވަނަ ދުވަހު އެވެ. އެ ޤާނޫނުގެ 21 ވަނަ މާއްދާގެ ދަށުން ބާ ކައުންސިލުގެ އަހަރީ ޢާންމު ޖަލްސާ އަހަރަކު އެއްފަހަރު ބާއްވަން ޖެހެއެވެ. އެހެންކަމުން މިއީ އެ ކައުންސިލު އުފެދުނު ފަހުން ބާއްވާ އެފަދަ ފުރަތަމަ ޖަލްސާއެވެ.\nމޯލްޑިވްސް ބާ ކައުންސިލްދިވެހިރާއްޖޭގެ ބާ ކައުންސިލު\nބާ ކައުންސިލުގެ ސަބް ކޮމިޓީތަކަށް ކުރިމަތިލުމުގެ މުއްދަތު އިތުރުކޮށްފި\nމެންބަރުންގެ އަދަދު އިތުރުކޮށް ބާ ކައުންސިލުގެ ސަބް ކޮމިޓީތަކަށް ކުރިމަތިލުމަށް ހުޅުވާލައިފި


Gai thimaage meehaku maruvumun amalu kuran veegoi\nސަހަރާގައި ޖަނާޒާއެއް ކުރިއަށް ދަނީ. (ފޮޓޯ: މިހާރު)\nމަރަކީ ކޮންމެ މީހަކުވެސް ކުރިމަތިލާންޖެހޭނެ ހަގީގަތެކެވެ. މި ހަޤީޤަތް އަޅުގަނޑުމެން އެންމެންވެސް ޤަބޫލް ކުރަމެވެ. އެހެނަސް ފަނާވަނިވި މިދުނިޔޭގެ ކަންތައްތަކުގައި މަސްއޫލުވެފައިވާލެއް ބޮޑުކަމުން އަޅުގަނޑުމެން މަރު މަތިން ހަނދާން ނެތިދެއެވެ. ނަމަވެސް ހުރިހައިކަމެއް މޮޅަށް ދެނެވޮޑިގެންވާ ކާއިނާތުގެ ވެރި ﷲ އަހަރެމެންނަށް އެކަން ހަނދާން ކޮށްދެއެވެ. އާދެ! އަޅުގަނޑުމެންގެ ގާތްތިމާގެ މީހެއްގެ ފުރާނަ އެކަލާނގެ އިރާދަފުޅާއެކު ގެންދަވަމުންނެވެ. އެއީ ލޯބިވާ މަންމަކަމުގައި ވެދާނެއެވެ. ނޫނީ ބައްޕައަށްވެސް ވެދާނެއެވެ. ނުވަތަ އެންމެ ހިތްހެޔޮ ދައްތަ ނޫނީ ބޭބެއަށްވެސް ވެދާނެއެވެ.\nއެހިނދު މިދުނިޔެއާއި ދުނިޔޭގައިވާ ހުރިހައި އެއްޗަކީ ވަގުތީ ތަނެއްކަމާ، އަޅުގަނޑުމެންވެސް ކޮންމެވެސް ދުވަހަކުން މަރާ ކުރިމަތިލާން ޖެހޭނެކަމަށް ވިސްނެއެވެ. އެއީ ޢާލަމްތައް ހައްދަވައި ގެންގުޅުއްވާ އަރަހުށި މާތްﷲ ގެ ޤާނޫނެވެ. އެކަލާނގެ ދުނިޔެމަތީގައި ފުރާނަ އަޅުއްވައި ލައްވަވާފައިވާ ކޮންމެ މަޚްލޫގެއްގެ އަޖަލު ހަމަވުމުން، އެއިލާހުގެ އިރާދަފުޅުން އެ މަޚްލޫގެއްގެ ފުރާނަ ގެންދަވައެވެ.\nކީރިތި ޤުރުއާނުގެ ޢާލްއިމްރާން ސޫރަތުގެ 185 ވަނަ އާޔަތުގައި މާތްﷲ ވަޙީ ކުރައްވާފައިވާ ބަސްފުޅުގެ މާނައިގައިވެއެވެ. "ކޮންމެ ނަފްސަކީވެސް މަރުގެ ރަޙަ ލިބިގަންނާނޭ އެއްޗެއްކެވެ."\nއާއިލާގެ މެންބަރެއް ނުވަތަ ގާތް އެކުވެރިޔެއް މަރުވުމަކީ، އެކަމުން އަޅުގަނޑުމެންނަށް ވަރަށްބޮޑު ހިތްދަތިކަމާ ކުރިމަތިވާ ވަގުތެކެވެ. ހިތާމައިގައި3ނޫނީ4ވަރަކަށް ދުވަސް ހޭދަވެއެވެ. ބައެއް މީހުން ކެއުން ބުއިމާވެސް ދުރުވެ އެކަނި ކޮޓަރީގައި އޮވެއެވެ. މިކަން ތަޖުރިބާ ކޮށްފައިތިބި ބަޔަކަށް މެނުވީ އެދަނޑިވަޅުގައި ކުރިމަތިވާ ހިތްދަތިކަން ވަޒަން ނުކުރެވޭނެއެވެ.\nމާތްވެގެންވާ އިސްލާމް ދީނުގައި، ގާތްތިމާގެ މީހަކު މަރުވުމުން އަޅުގަނޑުމެންގެ އަމަލުތައް އެންމެ ފައިދާހުރި ގޮތަށް ބެހެއްޓުމަށް ދެއްވާފައިވާ އިރުޝާދުތަކުގެ ތެރެއިން5ކަމެއް އަޅުގަނޑަށާއި ތިޔަ ބޭފުޅުންގެ ފައިދާއަށް ހިއްސާކޮށްލާނަމެވެ.\nގާތްތިމާގެ މީހަކު މަރުވުމުން، ހަމަ ޔަގީނުންވެސް އަޅުގަނޑުމެން އެކަކުވެސް ހިތްހަމަ ޖައްސާލައިގެން ހުރުމަކީ އުނދަގޫ ކަމަކަށްވާނެއެވެ. ތިމާގެ ހިތުގައި އެމީހަކަށް އޮތް ލޯބީގެ ބޮޑުކަމުން އެކަން ތަހައްމަލް ކުރުންވާނީ ބޮޑު ތަކުލީފަކަށެވެ. އެހެން ނަމަވެސް، މާތްﷲ އެފަރާތުގެ ފުރާނަ ގެންދިޔައީ ކީއްވެގެންތޯ އާއި އެކަމުގެ އަސްލަށް ވިސްނައި ކެތްތެރިވުމަށް މަސައްކަތް ކުރުމީ މުހިއްމު ކަމެކެވެ. މާތްﷲ އެއްވެސް ނަފްސަކަށް އެނަފްސަކަށް ނުއުފުލޭ ވަރުގެ ކަމެއް މެދުވެރި ނުކުރައްވާނެ ކަމާ، އެކަލާނގެ ގެންދަވާ އެއްޗެއްގެ ބަދަލު އެއަށްވުރެ ފުރިހަމައަށް ދެއްވާނެކަން ހަނދާނަށް ގެނެސް ހިތްހަމަޖެހުން ލިބިގަންނަންވާނެއެވެ. އަދި އެކަލާނގެ ވޮޑިގެންވަނީ ކެތްތެރިންނާ އެކުގައިކަންވެސް ހަނދާންކުރަންވާނެއެވެ.\nކޮންމެ މީހަކުވެސް މަރުވާނެކަމީ ކަށަވަރު ކަމެއްކަން އެނގޭ ފަދައިން، މުއުމިނުންގެ އެންމެ ވަރުގަދަ ހަތިޔާރަކީ ދުޢާކަމާއި މެދުވެސް އެއްވެސް ޝައްކެއް ނެތެވެ. މަރުވެފައިވާ ގާތްތިމާގެ މީހުން ދުނިޔޭގައި ހުރިއިރު، އަޅުގަނޑުމެންނަށް ސަލާމަތާއި ރައްކާތެރިކަން މިންވަރުކޮށް ދެއްވުން އެދި ދުޢާ ކުރެތެވެ. އެހެންކަމުން، މިއަދު އެފަރާތްތައް އެދި އެތިބީ އަޅުގަނޑުމެންގެ އިޚްލާސްތެރި ހެޔޮ ދުޢާ އަށެވެ. މާތްﷲ އަށް ދުޢާ ދެންނެވުމުން އެބައިމީހުންނަށް ފައިދާކުރާނެކަން ރަސޫލާ ޞައްލަﷲ ޢަލައިހި ވަސައްލަމް ހަދީޘް ކުރައްވާފައިވެއެވެ. ނަރަކައާ ކަށްވަޅުގެ އަޒާބުން މިންޖުކޮށް ދެއްވައި އެބައިމީހުންގެ ޙާލަތު ރަނގަޅުކޮށް ދެއްވުން އެދި ގިނަ ގިނައިން ދުޢާކުރުން އެދެވިގެންވެއެވެ. ވަކިން ޚާއްސަކޮށް މައިންބަފައިންނަށް ހެޔޮ ދުޢާ ކުރުމަށް އިރުޝާދު ދެއްވާފައިވެއެވެ. ދަރިންގެ ހެޔޮ ދުޢާގެ ސަބަބުން އެބައިމީހުންގެ ދަރަޖަ އުފުލިގެންދާކަމަށް އައިސްފައިވެއެވެ.\nމިއީ ދިރިތިބީންނަށް، މަރުވެ ގޮސްފައިވާ ލޯބިވާ ފަރާތްތަކަށް ކޮށްދެވޭނެ ހެޔޮ އަނެއް ޢަމަލެވެ. މަރުވެފައިވާ ފަރާތުގެ ނަމުގައި އަޅުގަނޑުމެން ކުރާ ޞަދަޤާތުން އެފަރާތްތަކަށް ފައިދާކުރާނެ ކަމަށް އިސްލާމް ދީނުގައި އަންގަވާފައިވެއެވެ. އެހެންކަމުން އަޅުގަނޑުމެންނަށް ވީވަރަކުން އެފަރާތްތަކުގެ ނަމުގައި ޞަދަޤާތް ކުރުމީ މުހިއްމު ކަމެކެވެ. މިސްކިތެއް، ސްކޫލެއް ޢިމާރާތް ކުރުމުގެ ފަންޑަށް ފައިސާކޮޅެއް ހަދިޔާ ކޮށްލުން ނުވަތަ ފަގީރުންނަށް ކާނެ އެއްޗެއްސާއި އަންނައުނު ދިނުންވެސް ސަދަޤާތުގެ ތެރޭގައި ބެލެވޭނެއެވެ. ޞަދަޤާތަކީ ފައިސާއިން ކޮންމެހެން ދޭ އެއްޗެއް ނޫނެވެ.\n4. މަޢާފުކުރުމާއި އެހީތެރިވުން\nދިރިއުޅުމުގެ ހަޔާތުގައި އަޅުގަނޑުމެން އެކަކު އަނެކެއްގެ ކަންތައްތަކާ ހިތްހަމަ ނުޖެހި ދެބަސްވެ ވަރަށް ދެރަކޮށް ބައެއް ފަހަރު ކަންތައް ވެފައިހުރެދާނެއެވެ. މަރުވެ ގޮސްފައިވާ ތިމާގެ މީހާގެ ފަރާތުން ތިބާއަށް ނުހަނު ދަތިތަކާއި ކުރިމަތިވެފައިވެސް ހުރެދާނެއެވެ. އެހެންކަމުން، އެކަންތައްތަކަށް މަޢާފްކޮށް ތިމާގެ ހިތް އޭނާގެ މައްޗަށް ސާފުކޮށްލުމީ ވަރަށް މުހިއްމެކެވެ. އޭރުން ތިބާއަށާއި އޭނާއަށްވެސް އެކަމުން ލުއި ލިބޭނެއެވެ.\nއަދި މަރުވެފައިވާ ފަރާތްތަކުގެ ދަރަންޏެއްވާނަމަ، އެއަދާކޮށްދިނުމީވެސް، އެފަރާތަށްޓަކައި އަޅުގަނޑުމެންނަށް ކޮށްދެވޭނެ ހެޔޮ ޢަމަލެކެވެ. ތިބާއަށް ނޭނގި ނަމަވެސް އެފަރާތްތަކުން ދަރަންޏަށް ފައިސާ ނުވަތަ މުދާ ނަގާފައިހުރިތޯ ރަނގަޅަށް ބަލައި އެ ދަރަނިތައް ޚަލާސްކުރުމީ، އެފަރާތުގެ ކަންތައްތައް ރަނގަޅަށް ދިޔުމަށް ވެވޭ ބާރެއްކަމުގައިވުން އެކަށީގެންވެއެވެ.\n5. ޢިބްރަތް ލިބިގަތުން\nކުރިންވެސް ފާހަގަކުރި ގޮތަށް ކޮންމެ މަރަކީވެސް އަޅުގަނޑުމެންނަށްވާ ހަނދާން ކޮށްދިނުމެކެވެ. ދުނިޔެއަކީ ދަތުރުގެ މަންޒިލަށް ވާސިލްވުމަށް މަޑުކޮށްލާ ވަގުތީ ތަނެކެވެ. ތާއަބަދު ދެމިތިބޭނެ ތަނެއް ނޫން ކަމެވެ. އަދި ތިބާގެވެސް އަޖަލު ޖެހި މިދުނިޔެއާ ވަކިވެދާނޭ ވަގުތު އަންނާނޭކަމެވެ. މިއީ ކޮންމެ މަރަކުން އަޅުގަނޑުމެންނަށް ވިސްނައިދޭ މެސެޖެވެ.\nއެހެންކަމުން ލިބިފައިމިވާ ވަގުތުގެ ބޭނުންހިފައި، ޢިބްރަތް ލިބިގަނެ މާތްﷲ އެންގެވި މަގަށް ރުޖޫޢަވެ ތިމާގެ ދެދުނިޔޭގެ ހަޔާތް ބާއްޖަވެރި ކުރެވޭތޯ އައު ހިތްވަރާއެކު މަސައްކަތް ކުރަންވީއެވެ. ގޯސްކޮށް ކުރެވިފައިވާ ކަންތައްތަކަށް ތަޢުބާވެ އެކަންތައްތަކުން ދުރުވާންވީއެވެ. ދަރަންޏާއި މީހުންގެ ހައްގުތައް އަދާކުރަންވީއެވެ. މާތްﷲ އެންގެވި ގޮތަށް ތިމާގެ ހުރިހާ ޢަމަލުތަކެއް ސީދާ ކުރަންވީއެވެ.


Enverikan ves thafaathu masveri kamakah! Vedhaanetha? | Mihaaru\nމަސްވެރިންތަކެއް އެންދަމަނީ: ފޮޓޯ: ފިޝަރީޒް މިނިސްޓްރީ\nއެންވެރިކަން ވެސް ތަފާތު މަސްވެރިކަަމަކަށް! ވެދާނެތަ!\n22 ނޮވެމްބަރ 2019 - 11:319comments\nބޮޑު ފަތިހާ ތެދުވެ، ދިވެހި މަސްވެރިން މަސައްކަތް ފަށަނީ ހާހަލުންނާއި ގިރިގިރިން އެން ދަމައިގެންނެވެ. ބައެއް ރޭރޭ ހޭލާ ތިބެ ދިއްލައިގެން ވެސް އެންދަމަން ޖެހެ އެވެ. އެން ހިފުމަކީ ދިވެހި މަސްވެރިކަމުގެ އެއްބަ އެވެ. ނަމަވެސް މިހާރަކަށް އައިސް އާންމުވަމުން ދާ ހިތާމަވެރި ކަމެއްގެ ސަބަބުން އެން ދެމުމާ މެދު ފުންކޮށް ވިސްނަން އެބަ ޖެހެ އެވެ. އެން ލިބުން ދަތިވުމުގެ ސަބަބުން އަޑިޔަށް ފީނަން ޖެހުމުން ނުރައްކާތެރި އެތައް ކަމަކާ ކުރިމަތިވަނީ އެވެ.\nޑައިވިން ޑީކޮމްޕްރެޝަން ސިކްނަސް (ޑީކޯ) ވެ އެތައް މަސްވެރިއެއްގެ ފުރާނަ ގެއްލި އަނެއް ބަޔަކު މުޅި އުމުރަށް ނުކުޅެދޭ ހާލަތަށް ވަނީ ގޮސްފަ އެވެ. ގއ. އާއި ގދ. އަތޮޅުގައި އެފަދަ ހާދިސާތައް ހިނގުން އިތުރެވެ. މި ފަހުން ވަނީ އެތައް މަސްވެރިންނަކަށް އެކަން ދިމާވެފަ އެވެ. ދެކުނުގެ އަތޮޅުތަކުން ތިލައިން އެން ނުލިބޭތީ އެން ހިފުމަށް ޑައިވް ކުރުމަކީ އާންމު ކަމެކެވެ. ރައްކާތެރިކަން ކަށަވަރުކުރަން އޮންނަ އުސޫލުން ބޭރުން ޑައިވް ކުރާތީ ނުރައްކާތެރި ހާދިސާތައް ދިމާވަނީ އެވެ.\nREPORT: Feenaa iru faaruvaakuda, dhen dhimaa vanee bodethi nurakkaa\nޑީކޯވުމުގެ އިތުރުން މަސްވެރިންގެ ވަގުތު ސަލާމަތް ކުރުމަށާއި އެން ލިބުން ދަތި ދުވަސްތަކަށް ހައްލެއް ގެނައުމަށް ވެސް އެންވެރިކަން ރާއްޖެއަށް މުހިންމެވެ. މިހާރު މަސްވެރިން އާންމުކޮށް ދުވާލަކު ހައެއްކަ ގަޑިއިރު އެން ދަމަން އުޅެ އެވެ. އެން ނުލިބިގެން ތެޔޮ އަންދާފައި ދިގު ދަތުރުތައް ކުރަން ޖެހެނީ އެވެ. މަސްވެރިކަން ކިތަންމެ ރަނގަޅު ނަމަވެސް އެން ނުލިބިގެން މާކަނޑަށް ނުނިކުމެވި ތިބެން ޖެހެ އެވެ.\nދޮށީގެ މަސްވެރިކަން ކުރަން އާންމުކޮށް ރާއްޖޭގައި ބޭނުން ކުރަނީ ރެއްސާއި ހޮޑެލި އަދި މުގުރާމެވެ. ބޮޑު ކަންނެލީގެ މަސްވެރިކަމަށް ރިންމަހާއި މުށިމަހެވެ. އެންމެ ފަސޭހައިން އެން ލިބެނީ ޅ. އަތޮޅުންނާއި ރ. އަތޮޅުންނެވެ. އާންމު ގޮތެއްގައި އުތުރުގެ އަތޮޅުތަކުން އެން ހޯދަން އުނދަގޫ ނޫން ކަމަށް މަސްވެރިން ބުނެ އެވެ.\nރާއްޖެއަށް މުޅިން އާ ވިޔަފާރިއެއް!\nފިޝަރީޒް މިނިސްޓްރީން އެކުލަވާލާފައިވާ އެކްޝަން ޕްލޭންގައި 2021 ގައި ކުރާ ކަންތައްތަކުގެ ތެރޭގައި އާ މަސްވެރިކަމެއްގެ ގޮތުގައި ރާއްޖެއަށް އެންވެރިކަން ތައާރަފްކުރަން ހިމަނާފައިވެ އެވެ. އެ އަހަރަށް ޕްލޭންކޮށްފައި އޮތީ އެކަން ކުރާނެ ގޮތުގެ ދިރާސާއެއް ހެދުމަށެވެ. މިއީ މީގެ ކުރިން ރާއްޖޭގައި ކުރި ކަމަކަށް ނުވާތީ އެ ދިރާސާގައި ބަލާނެ އެއް ކަމަކީ އެއީ ރާއްޖޭގައި ކުރެވޭނެ ކަމެއްތޯ އެވެ.\nދިވެހި މަސްވެރިން އެން ދަމަން މޫދުގައި: ބައެއް ހިސާބުތަކުން އެމެއް ނުލިބޭ\nދުނިޔޭގެ ތަރައްގީވެފައިވާ ގައުމުތަކުގެ މަސްވެރިން މިހާރުވެސް އެ އުސޫލު ބޭނުން ކުރެ އެވެ. އެގޮތުން ޖަޕާނަކީ ފުޅާ ދާއިރާއެއްގައި އެންވެރިކަން ކުރާ ގައުމެކެވެ. އެންދިރުވައި އާލާކުރާ ހާއްސަ ކުންފުނިތައް އެ ގައުމުގައި ހިންގަ އެވެ. މަސްވެރިން މަހަށް ފުރަނީ އެ ކުންފުނިތަކުން އެން ގަނެގެންނެވެ.\nއެންވެރިކަން ކުރާ ކުންފުނިތަކުން ކުރާނެ ހަމައެކަނި މަސްވެރިކަމަކީ އެން ހިފުމާއި އެންދިރުވައި އާލާކުރުމެވެ. އެކި ހިސާބުތަކުގައި ކޮށި ބަހައްޓައިގެން އެން ދިރުވާނީ އެވެ. މަސްވެރިން އެތަންތަނާ ކައިރިކޮށް ބޭނުންވާ ވަރަށް އެން ގަނެގެން މާކަނޑަށް މަހަށް ނުކުންނަންވީ އެވެ.\n"އައިސް ގަންނަ އުސޫލުން އެން ވެސް ގަނެގެން މަސްވެރިންނަށް ދެވޭނެ އޭރުން. ވަގުތު ސަލާމަތް ވެފައި ފަސޭހަވާނެ،" އެ ޕްރޮޖެކްޓާ ގުޅޭ ގޮތުން ފިޝަރީޒް މިނިސްޓްރީގެ އިސް އޮފިޝަލަކު ވިދާޅުވި އެވެ.\nކަންނެލީގެ މަސްވެރިކަމުގައި އުޅޭތާ ގިނަ އަހަރުތަކެއް ވެފައިވާ މަސްވެރިއަކު ބުނީ މާލޭން އުތުރުގައި މަސްވެރިކަން ކުރާއިރު ގިނަ ދުވަސްވަރު އެން ލިބުމުގައި ދަތިކަމެއް ނޫޅޭ ކަމަށެވެ. އެހެންކަމުން މާލޭން އުތުރުގައި މަސްވެރިކަން ކުރާ މީހުން އެން ގަނެގެން އެކަން ކުރާނެ ކަމަށް ނުބެލެވޭ ކަމަށް އޭނާ ބުންޏެވެ. އެން ގަތުމަށް އިތުރު ހަރަދެއް ކުރަން ބަލާއިރު އެންމެ ބޮޑު މައްސަލައަކަށް ވާނީ މަހަށް ހަމަ އަގު ނުލިބުން ކަމަށް ބައެއް މަސްވެރިން ބުނެ އެވެ.\n"ތެޔޮ ގަނެގެން، އައިސް ގަނެގެން، އެން ގަނެގެން ކިހިނެއް މިކަން ކުރާނީ؟ ހަމަ އަގެއްގައި ލިބެންޏާ އެކަން ވާނީ،" އެ މަސްވެރިޔާ ބުންޏެވެ.\nދިވެހި މަސްވެރިން މަސް ބާނަނީ: މަސްވެރިކަން ބިނާވެފައި އޮންނަނީ އެންވެރިކަމަށް --- ފޮޓޯ: ދިވެހި މަސްވެރިން ޓުވިޓާ.\nބައެއް ތަޖުރިބާކާރުން ވެސް އެކަމާ އެއްބަސްވެ އެވެ. ފިޝަރީޒް މިނިސްޓްރީގެ އިސް މަގާމުތަކެއް ފުރުއްވާފައިވާ ބޭފުޅަކު، ނަން ނުޖަހަން ޝަރުތުކޮށް، ވިދާޅުވި ގޮތުގައި ރާއްޖޭގައި ބާނާ މަހަށް ރަނގަޅު އަގެއް ނުލިބިގެން އުޅޭއިރު އެން ގަނެގެން މަސްވެރިކަން ކުރުމަކީ ދެމެހެއްޓެނިވި ގޮތެއް ނޫނެވެ. އަދި އެމަކީ ހިލޭ ލިބެން އޮތް އެއްޗަކަށް ވާއިރު އެ ގަންނަން މަސްވެރިން ދާނެ ކަމަށް އޭނާ ގަބޫލެއް ވެސް ނުކުރައްވަ އެވެ.\n"މުސާރަ ދީގެން ގެންގުޅޭ ކެޔޮޅުން އެ ތިބެނީ އޮޑިފަހަރުގައި. އެހެންވީމަ އޮޑިވެރި މީހާ ބޭނުމެއް ނުވާނެ ހިލޭ ލިބެން އޮތް އެއްޗެއް ގަންނަން ދާކަށް،" މަހާ ގުޅޭ ތަފާތު ދިރާސާތައް ހެއްދެވުމުގައި އުޅުއްވި ބޭފުޅާ ވިދާޅުވި އެވެ.\nއޭނާ ވިދާޅުވި ގޮތުގައި ރާއްޖޭގެ މަސްވެރިން އާންމުކޮށް ބޭނުންކުރާ ރެހި ފަދަ އެމަކީ އުމުރު ކުރު އެއްޗަކަށް ވާއިރު އެ ބަލަހައްޓައި ގެންގުޅުމަކީ ފަސޭހަ ކަމެއް ވެސް ނޫނެވެ. އެހެންކަމުން އެކަން ކުރަން ބޮޑު ހަރަދެއް ކުރަން ޖެހޭއިރު އެ ހަރަދު ފޫބެއްދޭވަރުގެ ތަރުހީބެއް ލިބޭނެ ކަމަކަށް އޭނާ ގަބޫލެއްނުކުރައްވަ އެވެ.\nއެކަމަކު އެންވެރިކަން ކުރާނެ ވަކި ބަޔަކު އުފައްދައި، އެގޮތަށް ބައްޓަންކޮށްފި ނަމަ، ފަތިހާ ނުކުމެ އެން ފިހަން އުޅެން ޖެހޭ ޖެހުމަށް ހަމަގައިމުވެސް ފަސޭހަތަކެއް އަންނާނެ އެވެ. އަދި މިއީ ޑީކޯވުން ފަދަ ނުރައްކާތެރި ހާލަތްތަކުން މަސްވެރިން ސަލާމަތް ކުރެވޭނެ ސަބަބަކަށް ވެސް ވާނެ އެވެ. ފުނަން ފީނައިގެން ވެސް އެން ހޯދަން އުޅެނީ ފަސޭހައިން އެން ނުލިބޭތީ އެވެ. އެހެންކަމުން އެންވެރިކަން، ވަކި މަސްވެރިކަމެއްގެ ގޮތުގައި ތައާރަފުކުރުމަކީ، ބައެއް މަސްވެރިންނަށް ފަސޭހައަކަށް ވެސް ވެދާނެ އެވެ.\nއިތުރު ލިޔުންތައް މަސްވެރިކަން މަސް މަސްވެރިކަން


Ibthihaal Ah Aniyaa Kuri Iru Ehmme Fahun Ves Govaalee "Mammaa Ey" Kiyaafa: Afiya | Hathaavees\nއިބްތިހާލަށް އަނިޔާކުރިއިރު އެންމެ ފަހުންވެސް ގޮވާލީ "މަންމާއޭ" ކިޔާފައި: އާފިޔާ\nފެބުރުއަރީ 26, 2020 ހަތާވީސް އޮންލައިން\nމުހައްމަދު އިބްތިހާލް އަދި ކުއްޖާގެ މަންމަ އާފިޔާ މުހައްމަދު-\nވ. ރަކީދޫގައި އަނިޔާވެރިކޮށް މަރާލި މުހައްމަދު އިބްތިހާލު އަށް އަނިޔާ ކުރަމުން ދިޔައިރު "މަންމާއޭ" ކިޔާ އިބްތިހާލު ގޮވާލި ކަމަށް އިބްތިހާލުގެ މަންމަ މުހައްމަދު އާފިޔާ ތަހުގީގަށް ދިން ބަޔާނުން ހާމަވެއްޖެއެވެ.\nއިބްތިހާލު މަރާލުމުގެ ދައުވާ ދައުލަތުން އިބްތިހާލުގެ މަންމަ އާފިޔާއަށް އުފުލާފާއިވާއިރު ދެ ދައުވާއެއް އާފިޔާގެ މައްޗަށް ވަނީ އުފުލާފައެވެ. އެއީ ގަސްދުގައި ކުއްޖަކު މެރުމުގެ ދައުވާއާ އަމުރަށް ނުކިޔަމަންތެރިވުމުގެ ދައުވާއެވެ. މިއަދުގެ އަޑުއެހުމުގައި ވަނީ މައްސަލައަށް ހުކުމް އިއްވުމުގެ ކުރިން ހުލާސާ ބަޔާން އިއްވާފައެވެ.\nހުލާސާ ބަޔާން އިއްވަމުން ދައުލަތުން ވަނީ އާފިޔާގެ މައްޗަށް ދައުލަތުން އުފުލާފައިވާ ދައުވާގެ ޝަރީއަތުގައި އާފިޔާ ދައުވާއަށް އިއުތިރާފުވެފައިވާ ކަމަށެވެ. އަދި ބުނީ ފަނޑިޔާރަކާއި ވަކީލެއްގެ ހާޒިރުގައި އާފިޔާ ވެފައިވާ އިއުތިރާފަކީ ގަޟާއީ އިއުތިރާފެއް ކަމަށާއި ގާނޫނީ ހަމަތަކުގެ މަތިން ބަލާއިރު އެ އިއުތިރާފަކީ ރުޖޫއުވެވިދާނެ އިއުތިރާފެއް ކަމަށް ނުބެލެވޭ ކަމަށެވެ.\nމީގެއިތުރުން ދައުލަތުން ބުނީ މި މައްސަލާގައި ގާނޫނު އަސާސީގެ ދަށުން އެކަށީގެންވާ ޝައްކެއް ނެތް މިންވަރަށް ކުށް ސާބިތުވާ މިންވަރަށް ހެކި ހުރި ކަމަށް ދައުލަތަށް ގަބޫލު ކުރެވޭކަން ފާހަގަކޮށްފައިވާއިރު ދައުލަތުން ވަނީ އިސްލާމީ ޝަރީއަތުގައި ހައްދު ތަންފީޒު ކުރުމަށް ބަލާ މިންގަނޑުގައިވެސް ހެކި އެބަ ހުރި ކަމަށް ބުނެ އާފިޔާއަށް ދެވެން އޮތް އެންމެ ބޮޑު އަދަބެއް ދިނުމަށް އެދިފައެވެ.\nޑޮކްޓަރުންގެ ރިޕޯޓުތަކަށް ރިއާޔަތްކޮށް ދައުލަތުން ބުނީ އާފިޔާގެ ނަފްސާނީ މައްސަލަތަކެއް ނޫޅޭ ކަމަށް ނަފްސާނީ ޑޮކްޓަރ އާއިޝަތު އަލީ ނާޒުގެ ހެކިބަހުންވެސް އެނގިގެންދާ ކަމަށެވެ. އަދި އާފިޔާއަކީ ހަމަ ބުއްދި ފިލައިގެންދާ ވަރުގެ މީހެއް ނޫން ކަމަށާއި ކޮންމެވެސް ވަރަކަށް ނަފްސާނީ މައްސަލަތައް ހުރި ނަމަވެސް އާފިޔާގެ ވިސްނުމުގެ ތޫނުފިލިކަމާއި، ކަންކަން ދެނެގަތުމުގެ ގާބިލިއްޔަތުކަން އާދައިގެ އެހެން އިންސާނުންނެކޭ އެއް ހަމައެއްގައި އާފިޔާގެ ގައިގައި އެބަހުރި ކަމަށް ދައުލަތުން ވަނީ ބުނެފައެވެ.\nއާފިޔަ ތަހުގީގަށް ދިން ބަޔާން އިއްވަމުން ބުނީ އިބްތިހާލު މަރުވި ދުވަހު އިބްތިހާލު އޮތީ އާފިޔާގެ އެހެން ދަރިޔަކާއި އެކުގައި ނިދަން ކަމަށެވެ. އަދި އިބްތިހާލު ނިދަން އޮއްވާ ނޭވާ ހާސް ކުރުމުގެ ގޮތުން ކަރުގައި ހިފި ކަމަށެވެ. އަދި އެވަގުތު ކަރުން ލޭ އައި ކަމަށާއި ލޭ އަދި އެވަގުތު އިބްތިހާލު މަޑުމަޑުން "މަންމާއޭ" ކިޔާ ގޮވާލި ކަމަށް އިބްތިހާލުގެ މަންމަ އާފިޔާ ތަހުގީގަށް ދިން ބަޔާނުގައިވެއެވެ.\nއިތުރަށް އެ ބަޔާނުގައި އާފިޔާ ބުނީ އިބްތިހާލުގެ ހަށިގަނޑުން ހަރަކާތް ހުއްޓުމުންވެސް އޭނާއަށް އަނިޔާކުރި ކަމަށެވެ. އެގޮތުން އާފިޔާގެ ފައިން އިބްތިހާލުގެ ގައިގައި ތެޅި ކަމަށް އޭނާ ވަނީ ބުނެފައެވެ. އޭރު އިބްތިހާލުގެ ހަރަކާތެއް ނެތް ނަމަވެސް އަނެއްކާވެސް އިބްތިހާލުގެ ދަތްދޮޅިދަށުގައި ގޮއްމުށުން ޖެހި ކަމަށާއި، އޭރު މަޑުމަޑުން ކުކުރާލުން ފިޔަވައި އިބްތިހާލުގެ އެއްވެސް ހަރަކާތެއް ނެތްކަން އާފިޔާ ވަނީ ފާހަގަކޮށްފައެވެ.\nމި މައްސަލައިގައި ދައުލަތުން ވަނީ އާފިޔާގެ ބަޔާނަށް ބުރަނުވުމުގެ ގޮތުން ގިނަ އަދަދެއްގެ ކިތާބީ ހެކި ޝަރީއަތަށް ހުށަހަޅާފައެވެ. މިއަދުގެ ޝަރީއަތުގައި އާފިޔާ ވަނީ އެއްވެސް ކުއްޖަކު ގަސްތުގައި ނުމަރާ ކަމަށް ބުނެފައެވެ. އަދި ޑޮކްޓަރުންގެ ރިޕޯޓުތަކަކީ ހުސް ވާހަކަތަކެއް ކަމަށްވެސް އޭނާ ބުންޏެވެ. މި މައްސަލާގައި އާފިޔާގެ މައްޗަށް ހުކުމް އިއްވުން އޮންނާނީ އަންނަ މަހުގެ 12ވަނަ ދުވަހުއެވެ.\nTags: އާފިޔާ މުހައްމަދު, އިބްތިހާލު, އިބްތިހާލުގެ މަރު\nPrevious ބޯޓެއްގައި ކަފުޖަހާފައި އޮތް ހަލްއެއް ގެއްލިގެން އެމްއެންޑީއެފްއިން ހަރަކާތްތެރިވާނީ\nNext ކަނޑުހުޅުދޫ ކޯޓުގެ އިސްމެޖިސްޓްރޭޓް މަގާމުން ވަކިކޮށްފި


މަގުމަތީގައި މާރާމަރީ ހިންގާ މީހުންގެ އަަމަލުތައް ހުއްޓުވަންޖެހޭ: ޚުތުބާ | Sandhaanu\nމަގުމަތީގައި މާރާމަރީ ހިންގާ މީހުންގެ އަަމަލުތައް ހުއްޓުވަންޖެހޭ: ޚުތުބާ\nމަގުމަތީގައި މީހުންނަށް ކުރާ ގޯނާ ހުއްޓުވުމަށާއި މާރާމާރީ ހިންގާމީހުންގެ އަމަކުތައް ހުއްޓުވުމަަށް ޚުތުބާގައި ގޮވާލައިފި އެވެ.\nމަގުމަތީގެ އަދަބުތަކަށް ޚާއްސަކޮށްގެން މިއަދު އިއްވި ޚުތުބާގައި ވިދާޅުވީ މަގުމަތީގައި ހިނގާފައިދާ މީހުންގެ ފަރާތުން އެހެން މީހުންނަށް ކުރާ ގޯނާ ހުއްޓުވުމަށާއި މާރާމާރީ ހިންގާމީހުންގެ އަމަލުތައް ހުއްޓުވުން އެއީ މަގުމަތީ އަދަބުގެ ތެރޭގައި ހިމެނޭކަމެއްކަމަށް ވާތީ މިކަންކަން ހުއްޓުވަން މަގުމަތީ ތިބިމީހުން ޖެހޭނެކަމަށެވެ.\nއަދި މިފަދަ އަމަލުތައް ކުރާ މީހުންނަށް ނަސޭހަތްދީ އެކަންތައްތައް ހުއްޓުވުމަށް މަސައްކަތް ކުރާނަމަ ތިބާއަކީ މަގުމަތީގެ ހައްގުތައް ފުރިހަމައަށް އަދާ ކުރާ މީހަކަށް ނުވާނެކަމަށް ވެސް މިއަދުގެ ޚުތުބާގައި ވަނީ ވިދާޅުވެފަ އެވެ.\nހުކުރު ޚުތުބާގައި ވިދާޅުވީ މަގުމަތީގެ އަދަބުތަކާއި ހައްގުތަކަށް ރައްކާތެރިވުމުގެ ސަބަބުން މީސްތަކުންގެ މެދުގައި އެކުވެރިކަމާއި އެއްބައިވަންތަކަން އާލާވާކަމެއް ކަމަށާއި ކީރިތި ރަސޫލާ ވަނީ މިކަމަށް ބާރުއަޅުއްވާ ހަދީސް ކުރައްވާފައިކަމަށެވެ.\n” ރަސޫލާ ހަދީސް ކުރެއްވިއެވެ. މަގުމަތީގައި އިށީދެ ތިބުމާ ދުރުހެލިވާށެވެ. ސަހާބީން ދެންނެވިއެވެ.\nއޭ ﷲގެ ރަސޫލާއެވެ. އެނޫން ގޮތެއް އަޅުގަނޑުމެންނަކަށް ނޯވެއެވެ. އަޅުގަނޑުމެން މަގުމަތީގައި މި ތިބެނީ އެއަކު އަނެކަކާ ބައްދަލުވެ ވާހަކަ ދައްކާށެވެ. ” ހަދީސް ކުރެއްވިއެވެ. މަގަށް އޭގެ ހައްގު އަދަބުދޭށެވެ.” ސަހާބީން ދެންނެވި އެވެ. މަގުމަތީގެ ހައްގަކީ ކޮބައިތޯއެވެ. ހަދީސް ކުރެއްވިއެވެ.” އެއީ ބެލުންތައް ތިރިކުރުމާއި މީސްތަކުންނަށް އުދަގޫ ނުކުރުމާއި ސަލާމަށް ޖަވާބުދިނުމާއި ހެޔޮކަންތަކަށް އަމުރުކުރުމާއި މުންކަރާތްތައް ނަހީކުރުމެވެ.” ޚުތުބާގައި ވިދާޅުވިއެވެ.\nޚުތުބާގައި ވިދާޅުވީ ޒަމާނީ ވަސީލަތްތައް ބޭނުންކޮށްގެން ގޭތެރެބަލައި އެތަންތަނުގައި ހުރީ ކޯޗެއްތޯއާއި އުޅެނީ ކޮންބައެއްތޯ ބަލައި ހެދުމަކީ އަޚްލާގީ ގޮތުން ވަރަށް ދަށުދަރަޖައގެ ކަމެއްކަމަށެވެ. އެހެންކަމުން މިފަދަ ކަންތަށް ނުކުރުމަށް ޚުތުބާގައި ނަސޭހަތްތެރިވެފައިވެއެވެ.\nމަގުމަތީގައި ކޮންގެން ނުވާނެ ކަންތައްތަކުގެ ތެރޭގައު ވިއްސާރަ ދުވަސްވަރު މަގުމަތީ ހިނަގާފައިދާ މީހުންގެ ގަޔަށް ފެންބުރައިގެންދާގޮތަށް އިންޖީނުލީ އުޅަނދުފަހަރު ދުއްވުމާއި މަގުމެދަށް ކާރާއި ޓެކްސީ ހުއްޓުވައި މީހުން އެރުވުމާއި ކަފިހިހުރަހުގައި މަގުހުރަސްކުރަން ހުންނަ މީހާ އަށް ތަން ނުދީ ތަކެތި ދުއްވުމާއި، ސިގްނަލް ނުދީ ގަވާއިދާ ޚިލާފަށް ވާތްފަރާތުން ކުރިއަރައިގެން ދިއުމާއި، ބާރަށް ބަރުގޮނު އެޅުމާއި، ސައިލެންސަރުގެ އަޑު ގަދަވާގޮތަށް ހަދައިގެން ދުއްވުން ފަދަ ކަންތައްތައް ހިމެނޭކަން ޚުތުބާގައި ވަނީ ފާހަގަކުރައްވާފައެވެ.\nޚުތުބާގައި ވިދާޅުވީ ސައިލެންސަރުގެ ބާރު އަޑުގެ ސަބަބުން ގޯތި ގެދޮރުގައި ތިބޭމީހުންނަށް އުނދަގޫ ފޯރުމުގެ އިތުރުން ނިދާފައިތިބޭ ތުއްތުކުދިން ބޮރުން ހޭލެވި ހަމަނިދި ނުލިބުމާއި ގޭގައި ބަލިމީހުންނަށް އުދަގޫވުން ހިމެނޭކަމަށެވެ.\nމަގުމަތީގެ ހައްގުތަކުގެ ތެރޭގައި މަގުތައް ސާފްތާހިރުކޮށް ބޭއްވުން ހިމޭނޭކަމަށެވެ. ނަމަވެސްމަގުމަށްޗަށް ކުނިއުކާލާ މީހުން އުޅޭކަމަށާއި އެގޮތުނ ބޭނުންކޮށްފައި ހުންނަ ޓިޝޫ އާއި ފުޅި އާއި ދަޅު ފަދަ ތަކެއްޗާއި ބެޓްރި އާއި މޮހޮރާއި ކުނިވަސްދުވާ މުޅަތަކެތި މަގުމަށްޗަށް އުކައި ނުލުމަށް ޚުތުބާގައި އިލްތިމާސްކުރެއްވިއެވެ.\nމަގުމަތީގެ އަދަބާ ޚިލާފް ކަންތަކުގެ ތެރޭގައި ގޭގެ އިމާރާތާއި ގުޅިގެންމަގުމަށްޗަށް ވާގޮތަށް އަށިގަނޑުހެދުމާއި މަގުމަށްޗަށްފެންފައިބާގޮތަށް ގޭގެ ފުރާޅުބެހެއްޓުމާއި ގަސްގަހާގެހި ކެނޑުމާއި،ލަކުޑިއާއި ކާބޯތަކެތި މަގުމަތީ ބެހެއްޓުން ހިމެނޭ ކަމަށާއި މިކަންކަމަކީ ހިނގާބިގާވެ އުޅޭ މީހުންނަށް އުނދަގޫ ވާނެ ކަންކަމަށް ވުުމުން ރަސްމީ ފަރާތްތަކުން އެންގުމުގެ ކުރިން އަމިއްލަ ނަފްސައް ފެނިގެން މިކަންކަން އިސްލާހުކުރުމަށް ޚުތުބާގައި ވަނީ ގޮވާލާލައްވާފައެވެ.\nއަދި މީގެ އިތުރުން ސާފްތާހިރުކަމަކީ އީމާންކަމުގެ ބައެއްކަން ހަނދާންކޮށްލަދީ ބިދޭސީން ގެންގުޅޭ ފަރާތްތަކުން އެމީހުންގެ ބެލުމުގެ ދަށުގައިވާ ފަރާތްތަކަށް މަގުމަތީގެ އަދަބުތައް ދަސްކޮށްދޭން ޖެހޭކަމަށާއި އެ މީހުން އެގޮތަށް އަމަލުކުރޭތޯ ފާރަވެރިވުމަށް ވެސް މިއަދުގެ ޚުތުބާގައިވަނީ ނަސޭހަތްތެރިވެފައެވެ.


“ވަކިމީހަކަށް ޚާއްޞަވެގެންވާ ވާޖިބެއްނޫނެވެ” – DhiSalafiyyah\n“ވަކިމީހަކަށް ޚާއްޞަވެގެންވާ ވާޖިބެއްނޫނެވެ”\n07/05/2014 ޢަޤީދާއާއި ފިރުޤާތައް, ދީންއައްޝައިޚު ޢަބްދުއްރަޙީމް ބިން މުޙައްމަދު\nالحمد لله رب العالمين. والصلاة والسلام على أشرف الأنبياء والمرسلين. و بعد\n“(ހެޔޮކަންކަމަށް އަމުރުކުރުމާއި އަދި ނުބައިކަންކަމަށް މަނާކުރުން މިކަމުގެ) ވާޖިބުކަން ބޮލުގައި އެޅިފައިވަނީ ވަކިބައެއް ނަގާފައި، ވަކި ޚާއްޞަބައެއްގެ ބޮލުގައެއް ނޫނެވެ. އަދި ކިއެއްހެއްޔެވެ. މިއީ މ ތަކުލީފުލިބިގެންވާ ކޮންމެ މީހަކުވެސް އަދާކުރަންޖެހޭ އަޅުކަމެކެވެ.\n(مَنْ رَأَى مِنْكُمْ مُنْكَرًا فَلْيُغَيِّرْهُ بِيَدِهِ فَإِنْ لَمْ يَسْتَطِعْ فَبِلِسَانِهِ فَإِنْ لَمْ يَسْتَطِعْ فَبِقَلْبِهِ وَذَلِكَ أَضْعَفُ الْإِيمَانِ) (1)\nމާނައީ: “ފަހެ ތިޔަބައިމީހުންގެ ތެރެއިން މީހަކަށް މުންކަރެއް(ނުބައިކަމެއް) ފެނިއްޖެނަމަ އެމީހެއްގެ އަތުން އެކަމެއް މަނާކުރާހުށިކަމެވެ. ފަހެ އެކަމަށް ކުޅަދާނަނުވެއްޖެނަމަ އެމީހެއްގެ ދުލުންނެވެ.(ދުލުން މަނާކުރާށެވެ). އަދި އެކަމަށް ކުޅަދާނަ ނުވިނަމަ އެމީހެއްގެ ހިތުންނެވެ.(ހިތުން ކުށްވެރިކުރާށެވެ). އަދި އެއީ އީމާންކަމުގެ އެންމެ ދެރަމިންވަރެވެ.” (ރިވާކުރެއްވީ މުސްލިމް: 49)\nއިބުނު ޢަޠިއްޔާ ރަޙިމަހުﷲ ވިދާޅުވިއެވެ. ” ކުޅަދާނަކަން ލިބިގެންވާ މީހުންގެ މައްޗަށް ހަމަކަށަވަރުން ނުބައިކަންކަން މަނާކުރުން ފަރުޟުވެގެންވާކަމަށް އިޖުމާޢުވަނީ ޤާއިމުވެގެންނެވެ.” (2)\nމިދުވަސްވަރު މިއީ އަޅުގަނޑުމެން ވަރަށް ބޮޑަށް ދެނެގަންނަން ޖެހޭކަމެކެވެ. ނުބައިކަމެއް ހިނގާނަމަ ވަކިބަޔެއްގެ ބޮލަށް ޖަހާފައި އެއްކިބާވުމުގެ އުޞޫލު އަޅުގަނޑުމެންނަށް ގެންގުޅެވޭތަން އާދެއެވެ. ބަޔަކު ނުބައިކަމެއްކުރުމުން، އެކަމެއް މަނާކުރަން ބަޔަކު ނުކުތުމުން އެބައިމީހުންނަށް ފުރައްސާރަކޮށް މަލާމަތްކޮށް ހެދޭތަން އަންނަނީ ވަރަށް ގިނަފަހަރުއެވެ.\nމިއީ އަޅުގަނޑުމެންނަށް މުންކަރާތްތައް މަނާކުރުމަކީ އަޅުގަނޑުމެންގެ އެންމެންގެ ބޮލުގައި އެޅިފައިވާ ޒިންމާއެއްކަން ނުވިސްނޭތީ ކުރެވޭ ވަރަށް ވިޔާނުދާ ދަށުދަރަޖައިގެ ޢަމަލެކެވެ. ތިމާމެންނަށް ނުކުރެވޭ ތަނުގައި އެހެން ބަޔަކު ކުރަންވެސް ނުރުހެވެއެވެ. އެކަމުން ދީނާއި ދުރަށްދެވިފައިވާ މިންވަރު ނޫނީ ހާމަނުވެއެވެ. އަދި އެކަމުން އަމިއްލަ ނަފުސަށް މެނުވީ މަލާމާތް ރައްދުނުވެއެވެ. ދުޢާއަކީ ﷲ ސުބުޙާނަހޫ ވަތަޢާލާ މިމަތިވެރި އަޅުކަމުގެ މަތީގައި ޤާއިމުވުމުގެ މަތިވެރި ޝަރަފާއި އަދި މާތްކަން ދެއްވާ މީހުންގެ ތެރޭގައި އަޅުގަނޑުމެން ލެއްވުމެވެ. އަދި އަޅުގަނޑުމެންގެ ކަންކަން އިޞްލާޙުކޮށްދެއްވުމެވެ.\n(1) رواه مسلم: 49.\n(2) މަދީނަތުއްނަބަވިއްޔާގެ މަސްޖިދުއްނަބަވީގެ އިމާމު އަދި ޚަޠީބު ޑރ. ޢަބްދުލްމުޙުސިނު އަލްޤާސިމު ލިޔުއްވާފައިވާ “الأمر بالمعروف والنهي عن المنكر أصل من أصول الدين”(ހެޔޮކަންކަމަށް އަމުރުކުރުމާއި ނުބައިކަންކަން މަނާކުރުމަކީ ދީނުގެ އަޞްލުގެ ތަކުގެ ތެރެއިން އަޞްލެކެވެ) މިފޮތުން ނެގިފައިވާ މައުޟޫއެކެވެ.